
A. Constituirea textelor 


1. FILOLOGIA 


Termenul românesc „filologie” vine, în descendență 
directă, din limba franceză: philologie. Dicţionarele moderne (e.g., 
Hachette 1988) îl definesc, pe scurt, ca „studiu, bazat pe texte, al 
unei limbi, al gramaticii şi istoriei sale”. Sursa termenului modern 
este latina (philologia), care l-a preluat fără inovații din limba 
greacă (þvioàoyia), unde fusese derivat dintr-un substantiv 
compus: þ1Àó-àoyoç (id est 6 þiàoðv Aóyovç). Termenul" apăruse 
în literatura greacă pentru prima dată la Platon: philologia desemna 
dragostea de vorbă, de conversaţie, de argumentare (ca dispută 
teoretică), domeniul semantic al termenului este bine pus în 
evidență de antonimie: philologos vs misologos, „amator de 
argumentaţie” vs „cel care detestă conversaţia, argumentaţia”. La 


Platon, se conturează distincţia $1A46-10yog / noiv-A9yo0g vs Bpoxv- 


! Strict formal, filologia apare ca disciplină universitară la 8 aprilie 
1777, când Friedrich August Wolf se înscrie la această disciplină, 
la Universitatea din Göttingen (devenind studiosus philologiae). 
Denumirea a cunoscut numeroase variante (în sensuri mai largi sau 
mai restrânse): humaniora; studii umanistice;, erudiție clasică; 
literatura veche sau clasică; ştiinţe frumoase; cunoaşterea 
Antichității. Termenul cel mai cuprinzător rămâne însă filologia. 
Cum definirea lui a rămas laxă, nu s-a putut determina cercul 
domeniului, care este lărgit sau îngustat. Îngustarea domeniului 
poate merge până la simpla lectură a textelor literare, în speţă cele 
greceşti şi latineşti (sau numai cercetarea limbii). Acestei abordări i 
se opune poziția, dominantă în filologia clasică, de asumare totală, 
prin cercetarea întregii moşteniri greceşti şi latineşti, preponderent 
în domeniul literar în sens amplu (suma mărturiilor scrise). 


àóyoç, caracterizând raportul Atena-Sparta. Odată cu transferul 
atenției de la domeniu la cel care îl stăpâneşte şi care este „un 
iubitor de logos”, se impune definirea termenului logos: 
dicționarele limbii vechi greceşti înregistrează aici mai multe 
coloane de sensuri; fiind un nume verbal format de la lego, o primă 
suită de sensuri porneşte de la „a alege”, „a enumera”, „a spune”; 
de la acesta din urmă, logos îşi deschide înțelesurile, cuprinzând 
manifestările vorbirii, de la cuvânt la opera întreagă, dar şi 
premisele vorbirii: raţiunea însăşi. 

Filologul grec, până în sec. I a.Chr., era, etimologic, un 
iubitor al vorbirii, al discuţiilor, al cercetării, era preocupat în 
primul rând de literatură, care includea firesc filozofia. Mai târziu, 
filologul este un critic literar, un studios, un cercetător. În perioada 
elenistică, termenul filolog capătă şi înţelesul de doct, savant (în 
general). Filologia, de-a lungul existenţei sale, nu a fost o ştiinţă 
rigid delimitată. Ceea ce acum numim filologie, în Antichitate se 
numea YpouuariK (TEXvn), incluzând mai multe domenii 
specializate. Nu toţi cădeau de acord asupra conţinutului noțiunii; 
Crates şi elevii săi dădeau acest nume doar celor care explicau 
glosele, numindu-se pe sine critic. Pentru grecul de la sfârşitul 
Antichității, filolog şi critic erau sinonime. Mai târziu, în special 
începând cu perioada alexandrină, filologul este un erudit, un om 
cu preocupări variate!. Philologia, aşa cum apare termenul la 
Platon, este plăcerea de a vorbi, de a argumenta, este pasiunea 
pentru disputele teoretice; philologia ca disciplină apare ceva mai 


târziu, într-un context care explică înțelesul modern al termenului: 


! Platon pusese alături de þuùóñoyoç pe 6166000. 


marile biblioteci ale Antichității, Alexandria şi Pergam, au 
reprezentat pentru învățații vremii o grea încercare. Colecţiile de 
manuscrise le dezvăluiau variante ale aceluiaşi text, tot atâtea câte 
exemplare existau. Starea textelor antice se poate descrie doar 
acceptând faptul că fiecare manuscris era o ediţie autonomă, în 
sensul curent al termenului. Bibliotecarii antici au comparat 
manuscrisele pe care le-au putut aduna şi s-au străduit să refacă 
textul originar. Într-un sens rigid, cel dintâi „filolog? a fost 
bibliotecarul alexandrin Eratostene, care şi-a luat supranumele 
Philologos!. Născută cum era din compararea variantelor, filologia 
ar fi putut rămâne o tehnică de lucru, un set de norme după care 
editorii să stabilească numitorul comun al metamorfozelor suferite 
de textul trecut prin mâinile copiştilor, vreme de secole, din 
Antichitate până la inventarea tiparului — şi încă destul timp după 
aceea; „ediţiile” în câte un singur exemplar ale copiştilor au fost 
apoi înlocuite de tiraje editoriale, fără ca alterările pe care le 
suferea textul să poată fi eliminate. De altfel, filologia chiar a fost 


definită drept „critica textelor şi tehnica edițiilor”? 


(articolul din 
DEX păstrează ceva din această nuanţă); îngustarea pe care o 
asemenea definiție o aduce domeniului este doar aparentă, de 
vreme ce critica de text nu poate fi limitată la simpla comparare a 


manuscriselor / edițiilor. Încercarea de reconstituire a formei 


l Colegii de breaslă l-au poreclit însă Beta, pentru că, erudit, 
pasionat de numeroase domenii — geografie, matematică, poezie, 
cosmografie, cronologie — era un specialist de rang secund în 
fiecare dintre ele. 
2? Vide Demostene Russo, Critica textelor şi tehnica edițiilor, 
Bucureşti, 1912. 


originare a textului implică o cercetare — ce poate fi aprofundată 
până la exces — a unor domenii apropiate sau îndepărtate. Această 
legitimă nevoie de cunoaştere a filologului a făcut ca încă de la 
primele atestări termenul să fie un echivalent pentru „erudit”l. 

Înţelesul modern restrâns al termenului „filologie” este 
acoperit de sintagma „critică diplomatică”, prin care se defineşte 
strict cercetarea manuscriselor (lat. diploma numeşte manuscrisul, 
pergamentul). Scopul comparării, al colaționării, este stabilirea 
unui text cât mai apropiat de original. Această parte a criticii o 
numesc unii conjecturală (lat. coniectura „presupunere”) sau 
divinatorie (lat. diuinare „a ghici”) sau critica emendatrix (lat. 
emendare < mendum „greşeală”). 

Învățații care lucrau la biblioteca din Alexandria sunt cei 
care au fundamentat filologia. Biblioteca din Alexandria cuprindea 
două sute de mii ori chiar şase sute de mii de exemplare (sursele 
antice dau informații diferite) adunate din bazinul Mediteranei. 
Învățații s-au văzut nevoiți să stabilească ce era corect şi ce era fals 
în exemplarele diferite ale aceluiaşi text. Ei au cercetat moştenirea 


secolelor anterioare cu trei mijloace: critica, gramatica, 


hermeneutica. Subdisciplinele filologiei, în această primă etapă a 


! Se poate deduce cum anume arătau cele două trepte ale filologiei 
(cu trei şi, respectiv, patru componente) în Antichitate dintr-un 
distih al lui Martianus Capella, din „Nunta Filologiei cu Mercur”: 
GRAM. loquitur, DIA. uerba docet, RHE. uerba colorat, /MUS. 
canit, AR. numerat, GEO. ponderat, AS. colit astra. Pe lângă 
disciplinele oarecum previzibilele din punctul de vedere al omului 
modern — gramatică, dialectică şi retorică —, filologul era menit să 
studieze muzica, aritmetica, geometria şi astrologia. Născută din 
punerea alături a manuscriselor, filologia a alăturat cunoştinţe din 
domenii felurite, îmbrățişându-le erudit. 


existenței ei, reprezentau trepte ale reconstituirii textului, în 
deplinătatea lui formală, semantică şi literară: prozodia (care, în 
sens strict, se ocupa de accent şi accentuarea corectă a cuvintelor, 
precum şi de pronunția întregii fraze, id est punctuație); exegeza 
gramaticală simplă (cu precădere morfologică), precum şi stilistică 
(retorica); explicarea cuvintelor (glosele, lexicografia), a 
elementelor de realia (explicarea obiectivă a ceea ce se indică 
adesea prin „antichități”) şi etimologică a cuvintelor (sensul 
originar, evoluția); cercetarea formelor analogice (în morfologie); 
exegeza estetică a operei literare (de această analiză ține şi critica 
autenticității unei opere literare şi, la poezie, metrica). 

Reconstituirea textului originar este posibilă numai în 
limitele impuse de originea şi etapele istorice ale textului scris. 
Este cert că deosebirile materiale dintre cărțile antice şi cele 
moderne au influențat cititorul în relația lui cu textele literare. 
Materialul obişnuit pe care se scria era papirusul, făcut din fâşii 
subțiri tăiate din măduva unei trestii care creşte spontan în delta 
Nilului!; Papirusul a fost curent folosit până prin sec. al VII-lea 
p.Chr., fiind înlocuit cu totul abia prin sec. al XI-lea, când a 
început fabricarea hârtiei din bumbac (de origine orientală). 

Forma uzuală era cea de sul, având pe o singură parte 
textul, scris într-o succesiune de coloane. Cel care citea trebuia să-l 
desfăşoare treptat, cu mâna dreaptă, folosind stânga pentru a ţine 
partea pe care o văzuse deja şi pe care o înfăşura din nou; la sfârşit, 


sulul ajungea să fie întors pe dos, aşa încât trebuia să fie iarăşi 


1 $ . ` . . m 5 : 
In primul secol al erei creştine existau încă unele centre minore 
de producţie în Siria şi lângă Babilon 

desfăşurat mai înainte de a fi folosit din nou. Disconfortul unei 
asemenea lecturi este evident, în special dacă ţinem cont de faptul 
că unele suluri erau de dimensiuni consistente: unul dintre cele mai 
lungi suluri care au supraviețuit (P.Oxy. 843) conținea, când era 
complet, întregul Symposion al lui Platon, care trebuie să fi măsurat 
cca 6,70 m. Un alt inconvenient era reprezentat de materialul puţin 
rezistent şi de stricăciunile care apăreau de aici. Nu este greu de 
imaginat că un cititor antic, fiind pus în situația de a verifica un 
citat ori de a controla o trimitere, se încredea în memorie, mai 
degrabă decât să îşi asume efortul de a răsuci sulul şi să-i grăbească 
în felul acesta procesul de degradare. Aceasta explică de ce, atunci 
când un autor antic citează un alt autor, există adesea o diferență 
însemnată între cele două versiuni. 

Textul, astfel dispus pe papirus, era pentru cititor cu mult 
mai dificil de interpretat decât în oricare carte modernă: punctuaţia, 
dacă exista, era rudimentară, lipsea despărțirea în cuvinte, iar până 
în Evul Mediu nu s-a făcut niciun efort pentru a se schimba aceste 
obiceiuri, atât în textele greceşti, cât şi în cele latineşti. Sistemul de 
accentuare, care în greacă ar fi putut compensa această dificultate, 
nu a fost inventat decât în perioada elenistică şi chiar şi atunci, 
vreme îndelungată, nu a fost de uz comun. De-a lungul întregii 
Antichităţi, alternarea interlocutorilor în textele dramatice nu era 
indicată cu precizia pe care acum o considerăm necesară, ci se 
socotea suficient să se pună o liniuţă orizontală la începutul unui 
rând sau două puncte unul peste altul pentru schimbări în interiorul 
rândului; numele personajelor erau adesea omise. Lipsa de 


exactitate a acestei metode şi starea de confuzie la care a redus 

grabnic textele se pot vedea din starea papirusurilor care conțin 
Dyscolus şi Sicyonius de Menandru. Nici în dialogurile în proză nu 
erau indicate numele interlocutorilor. O altă caracteristică a cărților 
din perioada preelenistică este poate şi mai stranie: versurile lirice 
erau scrise de parcă ar fi fost proză; un exemplu este un papirus din 
sec. al IV-lea (P. Berol. 9875); chiar şi fără acest preţios document, 
faptul putea fi dedus din informaţia că Aristofan din Bizanţ (cca 
257-180 a.Chr.) ar fi inventat colometria, care evidenţiază unitățile 
metrice ale poeziei (Dionysos din Halicarnas, De comp. uerb., 
156,221). Dificultățile de care se izbea cititorul reprezentau o 
piedică şi pentru cel care voia să copieze textul; de bună seamă, de 
aici provin în mare măsură deteriorările (corruptelae) grave ale 
autorilor clasici în texte deja larg răspândite, care au intrat în 
biblioteca Muzeului din Alexandria. Studiile întreprinse acolo au 
fundamentat filologia. 

Muzeul din Alexandria, formal, după cum spune numele, 
era un templu în onoarea Muzelor, prezidat de un preot. În 
realitate, era vorba de centrul unei comunități literare şi ştiinţifice 
şi este esenţial cu precădere acest ultim aspect: bibliotecarul 
Eratostene (cca 284-200 a.Chr.) era deopotrivă literat şi om de 
ştiinţă (în sensurile moderne ale termenilor), ajuns faimos pentru 
încercările lui de a măsura circumferința pământului; şi ceilalți 
iluştri savanţi alexandrini aveau aceeaşi deschidere culturală şi 
intelectuală. Muzeul era întreținut pe cheltuiala regelui; membrii 
lui aveau camere de studiu şi o sală unde luau masa împreună, 
primind şi un stipendiu din tezaurul regal. Comunitatea a fost 


fondată probabil de Ptolemeu Filadelful, pe la 280 a.Chr., şi a 

câştigat grabnic faimă, provocând uneori invidie, prin 
generozitatea rânduielii sale; Timon din Phlius (filozof şi autor de 
texte satirice) scria pe la 230 a.Chr.: „în populatul Egipt pasc mulți 
pedanți închişi între cărți, care se ceartă neîncetat în colivia 
Muzelor” (Athenaios 1,22d). 

Munca necesară pentru a pune în ordine imensa cantitate 
de cărți din Muzeu era considerabilă. Nu ne sunt cunoscute 
normele după care a fost organizată, chiar dacă ştim că pentru alte 
scopuri Callimachos şi Zenodotos se serveau de ordinea alfabetică; 
Callimachos lasă însă o mărturie a imenselor eforturi pe care le 
implica biblioteca: pe când era şeful biliotecii, a compus un fel de 
ghid bibliografic al tuturor ramurilor literaturii greceşti, întins pe o 
sută de cărți (Pinakes, fragm. 429-53). Dat fiind sistemul de 
producere a cărților antice, bibliotecarii se găseau puşi în faţa unei 
probleme care îi tulbură cu mult mai puţin pe succesorii lor 
moderni. Textele copiate de mână sunt cu uşurinţă supuse 
coruptelelor; la aceasta se adăuga starea ambiguă a textelor 
preelenistice, cu multe pasaje în care nu se conturează cert sensul 
dorit de autor. Copiile multiple ale unui text aflate în Muzeu 
conţineau numeroase divergențe. Efortul impus de nevoia de a 
sistematiza textul a condus la un uriaş progres în cultura şi 
metodele filologice. Nu a fost o coincidență faptul că cinci dintre 
primii şase bibliotecari (Zenodotos, Apollonios din Rodos, 
Eratostene, Aristofan şi Aristarch) au fost printre cei mai faimoşi 
literați ai vremii lor: li se datorează cu precădere faptul că au ajuns 
la noi atât de multe opere ale clasicilor greci, într-o formă în 


general curățată de coruptele. 

Filologia alexandrină a impus în primul rând o 
uniformizare a alfabetului folosit în texte: cărțile din sec. al V-lea 
provenite din Attica, dintre care unele trebuie să fi fost scrise în 
vechiul alfabet, au fost transliterate după norma ortografică 
ioniană. Până în 403 a.Chr., Atena folosise în mod oficial vechea 
scriere, în care exista câte un singur grafem pentru vocalele scurte 
şi lungi (în variantă deschisă şi închisă), E şi O. Unele dintre cărțile 
aflate la Biblioteca din Alexandria erau în scrierea veche, de vreme 
ce Aristarch explică o dificultate din Pindar printr-o eroare de 
interpretare generată tocmai de scrierea veche. Alfabetul ionic a 
fost adoptat ca normă la sfârşitul perioadei alexandrine: în contrast 
cu sistemul utilizat pentru ediții în toate celelate limbi, nu s-a 
încercat niciodată restaurarea integrală a ortografiei originare a 
autorilor. 

Un alt pas însemnat în clarificarea formală a textului a 
fost îmbunătățirea punctuaţiei şi inventarea sistemului de 
accentuare, care îi sunt atribuite lui Aristofan din Bizanţ. Până la 
începutul sec. al X-lea nu au fost însă notate în mod regulat. 

Semnele critice create de alexandrini au fost esențiale 
pentru buna transmitere a textelor. Primul şi cel mai valoros semn 
era obelos, o liniuţă orizontală pusă în marginea stângă a unui vers: 
era folosit încă de Zenodotos, pentru a indica faptul că un vers era 
spuriu. Se pare că Aristofan a inventat nişte semne de mai mică 
importanţă şi frecvenţă. Fixarea finală a sistemului, aşa cum a fost 
el aplicat la Homer, este opera lui Aristarch, care a îngrijit o ediție 
completă atât a Iliadei, cât şi a Odisseei. În afară de obelos, se 


folosea diple ( > ), care indica un pasaj remarcabil prin expresie 

sau conţinut; diple urmat de două puncte suprapuse indica un vers 
la care Aristarch se deosebea în textul său de Zenodotos; asteriskos 
(redat prin puncte) indica un vers repetat în mod eronat; asteriskos 
unit cu obelos indica versuri interpolate dintr-un alt pasaj; 
antisiema (un sigma întors) indica pasaje în care ordinea rândurilor 
fusese tulburată. 

Sistemul este complicat şi, de fapt, numai un mic 
procent din papirusurile conservate (cam cincisprezece din şase 
sute) poartă semne critice, în vreme ce în manuscrisele medievale 
din sec. al X-lea şi următoarele sunt de obicei omise. Există însă o 
importantă şi celebră excepție: codicele Venetus al Iliadei 
(Marcianus gr. 454), care conservă o vastă colecție de scholii 
marginale. În epoca aceasta comentariul la un autor se scria pe 
margini şi nu într-o altă carte: scribul codicelui Venetus şi-a propus 
să copieze fără omisiuni ceea ce se găsea în modelul său; apar 
aşadar foarte multe semne convenționale, care transformă acest 
codice al Iliadei într-o sursă amplă şi credibilă de cunoştinţe asupra 


acestui aspect particular al muncii alexandrinilor. 


Cu timpul, filologia, ca disciplină, a ajuns să fie 
echivalată cu critica de text: aceasta are ca scop reconstituirea unei 
opere literare în forma sa originară. Atunci când există exemplarul 
autograf al autorului sau copia după care s-a efectuat tipărirea, se 
recurge la critica de text numai în situații excepționale (de pildă, 
când dintre mai multe variante de autor trebuie aleasă cea care 
reprezintă lecţiunea definitivă). În schimb, în domeniul filologiei 


clasice critica de text este necesară şi indispensabilă, iar rolul său 

este fără îndoială unul important şi dificil, de vreme ce autorii greci 
şi latini nu au supraviețuit prin scrieri autografe. În mod fals, în 
veacul al cincisprezecelea se credea că Vergiliu însuşi ar fi fost 
autorul direct al unui codice ajuns până la noi. Ne aflăm cu 
adevărat în posesia originalului doar în cazul câte unui scriitor de 
la sfârşitul Evului Mediu, de pildă codicele Marcianus gr. 481 
(aflat în prezent la Veneţia) conţine antologia scrisă chiar de cel 
care a întocmit-o, Planudes, şi care, după numele său, a adăugat 
data: septembrie 1301. Chiar în condiţiile datei târzii şi a 
înregistrării anului, situația acestui codice este departe de a fi 
limpede; specialiştii (vide Oxford Classical Dictionary, s.u.) 
consideră că datarea „1301” este o eroare, apărând în loc de 
„1299; Antologia de epigrame greceşti alcătuită de călugărul 
Planudes este ulterioară celei Palatine (vide infra cap. B.l. 
Monumentele şi B.4. Tradiția indirectă); a fost prima antologie de 
epigrame greceşti tipărită, în 1494, şi singura cunoscută până la 
descoperirea Antologiei Palatine, în 1606 (aceasta fusese întocmită 
pe la 980 de un învăţat bizantin necunoscut sau, mai de grabă, un 
grup de învățați). Antologia a supravieţuit într-un singur manuscris, 
cunoscut sub numele de Anthologia Palatina, conţine aproximativ 
trei mii şapte sute de epigrame, dispuse în cincisprezece cărți. 
Antologia Planudea se publică de obicei ca încheiere a Antologiei 
Palatine, ca Appendix Planudea, id est cartea a şaiprezecea, 


cuprinzând cam patru sute de epigrame. 

2. PALEOGRAFIA EXTERNĂ 


PAPIRUS vs CODICE 


Papirologia reprezintă o sursă de informare asupra 
Antichității. Ca ştiinţă, este relativ recentă: în 1788 s-a publicat 
primul papirus; în 1880, au început să se descopere masiv 
papirusuri în Egipt. Gradul de fiabilitate este mai mare decât în 
cazul manuscriselor transmise prin copii, pentru că s-au păstrat aşa 
cum au fost scrise, fizic, atunci. Sunt martori nealterați, transmişi 
pe cale directă: prezintă asemănări, din acest punct de vedere, cu 
inscripțiile, fiind uneori chiar mai credibili, pentru că în cazul lor 
poate exista (în papirusurile non-literare) o suprapunere între 
autorul textului-conceput şi autorul textului-scris; dimpotrivă, 
inscripțiile sunt uneori comandate unui meşter, iar autenticitatea lor 
este limitată la faptul că au fost păstrate în stadiul din Antichitate, 
fără a fi în mod necesar scrise de mâna celui care a conceput textul. 

Papirusurile au o însemnătate filologică aparte. Cu 
ajutorul lor putem controla copiile medievale. Papirusurile sunt în 
general reduse ca întindere şi nu foarte vechi (cel mai vechi 
datează din sec. al IV-lea a.Chr., ceea ce reprezintă o dată destul de 
târzie pentru cultura greacă). În seria conservărilor de texte literare, 
papirusurile nu sunt dominante. Cel mai vechi papirus grecesc 
păstrat, din 311 a.Chr., este neliterar: Papirusul Elephantin nr. 1 


(incomplet, cu o parte din litere şterse) este un contract 

matrimonial, prin care sunt stabilite condițiile de încheiere a 
căsătoriei dintre Herakleides şi Demetria din Cos. 

S-au găsit câteva papirusuri cu texte literare necunoscute, 
între care se disting Menandru, Dyscolos (în 1958 a fost editată 
prima piesă întreagă a lui Menandru); Aristotel, Constituția 
atenienilor (text incomplet, editat la sfîrşitul sec. al XIX-lea; Mimii 
lui Herondas (datând din sec. al III-lea a.Chr.; o epodă a lui 
Archiloch (80 de versuri; din sec. al VII-lea a.Chr.). 

Papirusurile au însă o importanță cu totul specială ca 
mărturii de viaţă cotidiană (scrisori, corespondență privată, 
contracte, chitanțe, acte juridice, acte administrative). Aproape 
toate papirusurile din Egipt sunt greceşti (foarte puţine sunt 


latineşti). 


Papirusul (gr. 0, n nănvpos, lat. papyrus) era o plantă 
palustră cultivată îndeosebi în Delta Nilului, dar care într-o 
variantă de mai mici dimensiuni creştea şi în altă parte. Măduva 
plantei se tăia în fâşii!, cât mai lungi şi subţiri, numite scidae sau 
scissurae; materialul cel mai bun îl constituia partea măduvei aflată 
cât mai aproape de centru. Pe o tăblie umedă se aşezau fâşii, una 
lângă alta, şi acestea se lipeau între ele; apoi alte fâşii se puneau 
transversal faţă de primele şi se lipeau şi ele, formându-se în felul 
acesta o reţea care avea forma unei foi de carte. Această reţea era la 
rândul său lipită şi presată pentru a forma o masă densă; apoi era 


lăsată să se usuce la soare, devenind aptă să primească textul scris. 


! Vide Pliniu, Naturalis historia, XIII 68 sqq. 

Când erau adunate foi într-un număr suficient, se forma 
cu ele un sul care avea forma unui cilindru (BvBioc, liber, 
uolumen). În exemplarele bune, foile se înfăşurau în jurul unei 
baghete (0uțaA6c, umbilicus) care se ataşa la ultima foaie şi avea 
rolul de a o proteja. În exemplarele de lux se adăuga o altă baghetă 
la începutul sulului de papirus. Bagheta prezenta la extremităţi doi 
mici butoni (cornua) de lemn sau, în exemplarele preţioase, chiar 
de fildeş ori aur. Numele autorului şi titlul operei în epoca cea mai 
veche se scriau pe partea exterioară a sulului, dar din timpul 
bibliotecarilor  alexandrini erau notate pe o etichetă 
(oiivfBogotrrvBoc, titulus, index), adesea în roşu, ataşată în partea 
superioară a sulului. Foile căpătau o mai mare netezime dacă erau 
frecate cu piatră ponce şi unse cu ulei de cedru, care avea rolul de a 
le feri de insecte şi a le face mai suple. Se scria de obicei numai pe 
recto şi se forma sulul în aşa fel încât partea scrisă să rămână în 
interior. La capătul sulului de papirus se adăuga numărul de 
rânduri (gr. orixot, lat. uersus) al operei în versuri sau proză; 
pentru operele în proză, lungimea unui rând era echivalentă cu cea 
a unui hexametru, id est 15-16 silabe sau 34-38 litere. Sulul se 
închidea, ca o scrisoare, cu un capăt de sfoară şi un sigiliu. Se 
obişnuia chiar să se închidă cu mai multe legători (vide expresia 
loro rubra din Catul 22,7), dar se pare că, din pricina stricăciunilor 
aduse sulului de aceste legături strânse, era mai degrabă păstrat 
într-un fel de teacă de piele (gr. õọtépa, lat. paenula), adesea 
colorată. Înălţimea sulului era în medie de 35 cm, dar ajungea până 


la 40, tot aşa cum putea coborî până la 20 sau chiar 15 cm. 

Papirusul le-a fost accesibil grecilor abia când regele 
Psammetichos, în sec. al VII-lea a.Chr., le-a deschis în Egipt cale 
liberă comerţului. Foarte grabnic, papirusul a făcut să cadă în 
dizgrație celelalte materiale de scris. Hesiod, Archiloch, poate şi 
Alcman şi-au scris versurile pe lemn şi pe plumb şi le-au 
încredințat templelor. Abia începând cu sec. al VI-lea a.Chr., 
literatura grecilor a fost conservată pe suluri de papirus; e de 
remarcat faptul că până în sec. al III-lea al erei noastre se găseau în 
mod excepţional papirusuri în formă de codex. În sec. al IV-lea 
p.Chr., începe decadenţa papirusului care totuşi, în proporţii tot 
mai mici comparativ cu pergamentul, continuă să fie folosit pentru 
transcrierea operelor literare până în sec. al VII-lea. Papirusurile 
medievale sunt fragmentare, iar unele fragmente au rămas încă 
neidentificate. 

Vechii egipteni foloseau suluri de papirus având o 
lungime de până la o sută de picioare; şi grecii din perioada 
prealexandrină au cuprins într-un singur sul opere literare de 
lungime considerabilă, cum ar fi poemele homerice, opera lui 
Tucidide sau lucrarea Hellenica a lui Xenofon. Lectura unui sul 
foarte gros era însă anevoioasă, astfel încât, începând cu gramaticii 
alexandrini, operele considerate prea întinse au fost împărțite în 
cărți. Se accepta pentru proză, în special pentru textele istorice, un 
maximum de trei-patru mii de rânduri: fiecare rând avea 
aproximativ lungimea unui hexametru. Sulurile de poezie erau mai 
scurte şi cuprindeau, în medie, o mie de versuri. Aceasta nu 
reprezenta însă o normă riguroasă: de pildă, pentru Apollonios din 


Rodos, s-a ajuns la 1779 versuri, pentru Lucrețiu, la 1457; operele 

dramatice, chiar dacă depăşeau cel mai adesea aceste limite, îşi 
păstrau unitatea. Autorii au fost astfel constrânşi să îşi împartă 
operele în cărți care erau aproximativ de aceeaşi lungime şi care 
aveau unitate, chiar rămânând separate de restul textului. De la 
aceste dimensiuni maximale se putea ajunge însă şi la unele 
minimale, înregistrându-se texte de mică întindere, în cazul unor 
scurte creaţii în proză sau poezie. 

Tipul de „hârtie” reprezentat de papirus era cunoscut în 
Egipt de mult timp. Pe vremea lui Pliniu cel Bătrân, la Roma erau 
în uz opt sorturi de hîrtie (Pliniu descrie în amănunt cum se 
confecținau). Cea mai fină se numea charta Claudia (după numele 
împăratului), iar cea mai proastă era charta emporetica (hârtia 
comercială, de ambalaj). 

Papirusul a fost curent folosit până prin sec. al VII-lea, 
fiind înlocuit cu totul abia prin sec. al XI-lea, când a început să se 
fabrice hârtia din bumbac (tot de origine orientală). Între 
papirusurile cele mai importante existente azi sunt cele descoperite 
la Herculaneum (printre ele se numără opere ale unui filozof din 
şcoala lui Epicur, Filodem, precum şi fragmente din Homer şi 


Hypereides)!. 


Legenda spune că, la un moment dat, invidia i-a făcut pe 


Ptolemei să interzică exportul de papirus la Pergam, unde regele 


! Hârtia propriu-zisă începe să fie folosită de prin sec. al X-lea sau 
al XI-lea; se fabrica la început din bumbac, apoi (din sec. al XII- 
lea) din zdrenţe de pânză. De prin sec. al XIV-lea se foloseşte 
numai hârtie fabricată din zdrenţe; din secolul al XIX-lea se 
foloseşte hârtie din celuloză (lemn, stuf). 

Eumenes al II-lea (197-159 a.Chr.) întemeiase şi el o bibliotecă ce 
tindea să rivalizeze cu cea din Alexandria; Pergamul a reacționat, 
acoperindu-şi nevoia de material de scris prin folosirea 
„pergamentului”, fabricat din piei de animale (în special oi, capre, 
viței născuți morţi). Spre deosebire de papirus, pergamentul poate 
fi utilizat pe ambele feţe; în perioada imperială, pergamentul era 
adesea colorat cu purpură, mai ales în zona titlurilor (ce puteau fi 
scrise cu litere aurii), uneori însă chiar opere întregi se scriau pe 
pergament purpuriu (v. Codex Aureus, un pergament purpuriu cu 
litere aurii, scris între 778-820, aflat cândva la Bibliotheca Palatina 
din Heidelberg, păstrat în prezent în două părți distincte, la 
Biblioteca Batthyaneum şi la Biblioteca Apostolica Vaticana, şi ale 
cărui coperte se află la Muzeele Vatican şi la Londra, în Victoria 


and Albert Museum). 


Pergamentul se prepara în special din piele de oaie, de 
capră, de vițel, chiar de antilopă şi era numit 60repa, 5Sepprc, 
membrana: numele de pergamena este de dată târzie şi se explică 
prin faptul că centrul în care se fabrica era Pergamul. Vreme 
îndelungată, pergamentul a avut, ca şi papirusul, formă de sul şi a 
fost folosit în aceeaşi manieră pentru transcrierea operelor literare; 
sulurile de pergament cu adăugiri succesive de foi au ajuns la 
lungimi considerabile. În sec. al Il-lea şi al III-lea p.Chr., 
pergamentul a început să fie preferat, în detrimentul papirusului. 
Pergamentul avea calitatea de a fi cu mult mai rezistent. Pliniu 
(Naturalis historia, XIII 83) povesteşte că ar fi văzut, după vreo 


două sute de ani, scrieri autografe, pe papirus, ale Grachilor, iar 

Galenus (XVIII 630 K.) vorbeşte ca de o raritate de papirusuri 
vechi de trei sute de ani. Pe de altă parte însă, pergamentul se scria 
bine şi pe verso, iar ceea ce se scrisese putea fi şetrs, fapt care se 
făcea arareori şi nu fără dificultate pe papirus. Superioritatea 
pergamentului este aşadar evidentă din acest punct de vedere. 

În vremea lui Marţial s-a găsit o nouă formă de carte, 
aşa-numitul codice (lat. codex; gr. BiBioc, TeDxoc, GOUOTLOV), care 
se compunea dintr-un grup de fascicule (lat. quaterniones) prinse la 
un loc la spate. Un quaternio, la rândul său, era un ansamblu de 
patru foi duble. Mai rar se foloseau ferniones de şase foi şi 
quiniones de zece. Pentru pergament s-a adoptat în scurt timp 
forma de codice, iar cele mai vechi codice de piele ajunse până la 
noi trec dincolo de sec. al IV-lea; cele mai vechi sunt fragmentele 
de codice de piele descoperite în urma săpăturilor din Egipt. 
Codicele era mai uşor de mânuit decît sulul şi putea cuprinde un 
material mult mai întins. Codex multorum librorum est spune 
Isidor (Origines, 6,13,1). 

O consecinţă a superiorității indiscutabile a codicelui de 
pergament asupra sulului de papirus a fost un proces de o imensă 
importanţă în istoria textelor antice, şi anume transcrierea literaturii 
clasice de pe sulurile de papirus pe codicele de pergament. Acest 
proces a început în Orient, către sec. al IV-lea, şi ceva mai târziu în 
Occident; s-a desăvârşit, după vreo două secole, în scriptoria din 
mănăstiri. În prezent, noi nu dispunem de alte suluri de papirus 
decât cele ieşite la lumină în urma săpăturilor din Egipt sau de la 
Herculaneum. Această translație a fost o necesitate, dar a antrenat 


inevitabil pierderea celei mai mari părți din literatura păgână. 

Putem avea convingerea că nu toate scrierile meritau să fie 
conservate, numai că selecția a fost dominată de moda timpului, de 
capriciu sau întâmplare, iar unele opere valoroase au pierdut în 
cursa supravieţuirii prin copiere. În cadrul acestui proces uriaş au 
lucrat, cum era de aşteptat, oameni diferiți din punctul de vedere al 
doctrinei, al capacităților intelectuale, al atenţiei, astfel încât textele 
au fost deformate în felurite moduri. S-a ajuns la împărțirea 
sulurilor de papirus în bucăţi mai mici, pentru a fi mai uşor copiate: 
de aici au apărut erori şi în divizarea şi succesiunea cărților. 

Mult mai târziu, hârtia a înlocuit pergamentul; hârtia a 
fost întotdeauna folosită sub formă de codice. A fost inventată în 
afara spaţiului european, de chinezi, iar în 751 p.Chr., la 
Samarcand, chinezii prizonieri de război, au divulgat secretul de 
fabricare pentru a-şi plăti răscumpărarea. Grabnic reţeta a fost 
preluată de arabi, care au răspândit-o în lumea bizantină şi în 
Occident. Cele mai vechi codice de hârtie datează din sec. al IX- 
lea, pentru textele greceşti, şi din sec. al XIII-lea, pentru cele 
latineşti; aceste repere cronologice nu exclud însă folosirea 


anterioară a hârtiei în scopuri non-literare. 


Din punctul de vedere al tradiției manuscrise, este 
importantă împărțirea papirusurilor literare în două clase, în funcție 
de ceea ce au adus la lumină: texte pe care nu le cunoşteam mai 
înainte şi texte care au fost transmise pe alte căi. Papirusurile din 
prima categorie sunt mai numeroase în perioada ptolemaică, dar 
numărul lor se micşorează continuu în raport cu ceilalți. Papirusuri 


cu texte cunoscute anterior adaugă o nou segment de tradiție 

manuscrisă celei a codicelor. Merită să fie însă formulată o 
reținere: chiar dacă papirusurile sunt mai apropiate în timp de 
originalul autorului, nu întotdeauna mărturia lor e mai pură decât a 
codicelor. 

Papirusurile reproduc numai o mică parte a operelor 
existente. Numeric, papirusurile cu texte homerice sunt dominante. 
În raport cu vulgata, papirusurile cele mai vechi din Homer omit 
sau adaugă versuri ori prezintă lecţiuni diverse, deoarece textul lui 
Homer încă nu era fixat în sec. al III-lea, iar la întocmirea vulgatei 
a contribuit în mod eficient critica alexandrină. Chiar şi 
papirusurile cele mai vechi din Demostene sunt o demonstraţie a 
faptului că textul acestui orator se afla încă într-un stadiu fluid. 
Totuşi în primul secol al erei creştine, papirusurile reprezintă 
vulgata care, după cum s-a constatat, este în mare parte creația 
gramaticilor alexandrini. 

Este relevant raportul dintre tradiția papirusurilor şi cea a 
codicelor. Atât papirusul cât şi arhetipul manuscriselor medievale 
derivă, prin una sau mai multe faze intermediare, din original. 
Dacă textul lor nu e identic, se deduce că fie papirusul, fie arhetipul 
sau vreunul dintre înaintaşii lor a corupt lecţiunea originalului. Se 
poate identifica însă o situație diferită, şi anume ca un subarhetip al 
codicelor medievale să fi schimbat lecțiunea bună a arhetipului: 
atunci papirusul nu va fi în acord cu această familie, ci cu alte 
manuscrise. Este cu putință şi ca transmiterea să nu fie mecanică, 
ci un subarhetip al manuscriselor medievale să fi fost contaminat 
de un papirus şi atunci o familie de manuscrise şi tradiţia 


papiriacee vor fi în acord în lecțiunile greşite. In mod analog, 

atunci când un text sau o parte dintr-un text s-a conservat în diferite 
papirusuri, se poate întâmpla ca unul sau mai multe dintre acestea 
să fie în acord cu arhetipul sau cu un subarhetip al codicelor 
medievale şi să fie în dezacord cu alte papirusuri. 

În Egiptul antic erau în uzul curent copii particulare din 
scriitorii greci, ediţii la preţuri convenabile; arhetipul codicelor 
medievale însă era de regulă opera unui grămătic. Copistul din 
epoca bizantină alegea copia cea mai bună, eventual unicul 
exemplar care fusese obținut prin transferarea de pe papirus pe 
codice şi care, prin statutul său particular, avea valoare oficială. În 
felul acesta, nu este surprinzător faptul că în ansamblu tradiţia 
codicelor este mai bună decât cea a papirusurilor. Cu toate acestea, 
pentru unii autori greci tradiția papirusurilor este fără îndoială mai 
bună. Adeseori papirusurile au venit ca o confirmare pentru 
emendările eleniştilor moderni. 

Mărturiile papiriacee pentru texte latineşti se află într-o 
poziție distinctă. În urma săpăturilor efectuate în Egipt au fost 
recuperate fragmente deja cunoscute din autori latini. Înaintea 
tuturor se plasează, din acest punct de vedere, Vergiliu şi Cicero. 
Din Vergiliu, s-au conservat pe papirusuri mai ales grupuri de 
versuri (îndeosebi din Eneida), adesea însoţite de traducerea 
grecească; din Cicero, fragmente din diferite discursuri, de 
asemenea însoțite uneori de traducere grecească sau de note 
greceşti. În câmpul literaturii latine, materialul nou furnizat de 


papirusuri este extrem de rarefiat. 

INSTRUMENTE DE SCRIS 


Scribul se folosea de anumite instrumente, a căror rapidă 
enumerare poate sugera, pe de o parte, care era specificul acestei 
activităţi şi, pe de altă parte, care erau potenţialele surse de erori în 
copierea unui text. 

Într-o succesiune cronologică a utilizării instrumentelor 
de scris, trebuie indicată mai întâi linia, rigla (gr. xavov; lat. 
regula, norma) şi plumbul (gr. u6AvB5oc, uóńßog; lat. plumbum), 
folosite pentru liniere şi măsurarea lățimii coloanelor şi a desimii 
rândurilor. 

Cerneala cu care se scria era în mod uzual neagră (gr. 
ue)av, ypagġıxòv uédav; lat. atramentum librarium, spre deosebire 
de atramentum sutorium, folosit de pantofari). Cerneala era de 
bună calitate în prima parte a Evului Mediu; de prin sec. al XIII- 
lea, începe să fie preponderent cenuşie sau gălbuie. Cerneala se 
ştergea relativ uşor, cât timp era prospătă, spălându-se cu buretele 
(gr. onóyyog; lat. spongia deletilis), când era veche, nu se mai 
putea înlătura decât prin răzuirea cu cuțitul (iar locul era mai apoi 
netezit cu cretă, pentru a se înlătura asperităţile). Cerneala roşie 
(gr. ueidviov KOKKLvov; lat. minium) era folosită pentru 
ornamentaţie: se scria de obicei cu roşu primul rând, sau se scriau 
primele câteva rânduri ale unei opere ori ale unui capitol. Cerneala 


se păstra într-o călimară (gr. ueñavoðóyor, lat. atramentarium). 

Tocul de scris (gr. káñauog; lat. calamus scriptorius, 
harundo) se folosea pentru cărți (în sensul larg al termenului); 
dimpotrivă, pe tablele cerate se scria cu ypațetov, orviog(lat. 
stilus). Cele mai bune tocuri se importau din Egipt, dar se bucurau 
de preţuire şi cele de Cnidos. Erau ascuţite cu un cuțit (gr. 
yivbavov; lat. scalprum librarium) şi păstrate într-o teacă (gr. 
KaAauoOnkn; lat. calamarium,; cele tocite erau reascuţite cu piatră 
(gr. Kloepig; lat. pumex) care se folosea şi la netezirea 


pergamentului. 


Dintre posibilele forme ale cărții (în sens larg), cea mai 
vechi este sulul (gr. kvirv5pog; lat. uolumen), aşa cum sunt cele de 
la Herculaneum (găsite în 1753) sau în Egipt (1821, pe Insula 
Elephantină). Cu titlu de exemplu, sulul elephantin cuprinde Iliada 
de la v. 127 din ultimul cânt: este înalt de 25 cm, lung de 2 m, are 
16 pagini (lat. paginae, id est, coloane) a câte 43 vv (în medie); 
versurile sunt numerotate din 100 în 100. Paginile sunt separate de 
spații nescrise. La sfârşitul sulului se trecea numărul coloanelor sau 
al rândurilor, probabil pentru plata copistului (termenul tehnic 
folosit este o adaptare a celui grecesc, otiyouetpia, „numărare”: 
„stihometrie”); copiştii puteau ulterior să transcrie şi acest număr, 
chiar dacă nu mai corespundea situaţiei reale din noua copie. 

Marginea finală a sulului se lipea pe un baston de lemn 
sau de os (gr. 0u0aA6G; lat. umbilicus; vide supra cap. A.2. Papirus 
vs codice), în jurul căruia se răsucea sulul; de aici sintagmele ad 


umbilicum legere / adducere, cu sensul „a citi până la capăt”. 

La sfârşitul multor manuscrise găsim cuvântul lat. 
explicit, o prescurtare de la explicitus < explicare, „a desfăşura” 
(eventual cu diverse lărgiri, de tipul explicit feliciter), termenul 
face pereche cu incipit („începe”), plasat de obicei la începutul 
unui text. 

Forma de carte apare odată cu utilizarea tot mai largă a 
pergamentului; cărțile din papirus sunt rare, din pricina friabilității 


acestui material, care nu rezistă bine la îndoire. 

PALIMPSESTE 


Cerneala neagră se ştergea uşor şi, din economie, se scria 
a doua oară pe acelaşi material (papirus sau pergament). Există 
mărturii antice celebre ale acestui obicei de reutilizare: Cicero îl 
suspectează pe un corespondent de-al său că îi scrie pe chartula pe 
care el i-a trimis-o; îi laudă economia, dar este înfiorat că 1 se pierd 
scrisorile. 

Termenul folosit pentru a desemna această categore de 
materiale, „palimpsest”, este relevant etimologic: noMuwyeoToc 
provine de la yåo, „a şterge, a zgâria”, dezvăluind că nu se folosea 
numai spălarea, ci şi raderea textului; pergamentul era apoi netezit 
cu piatră ponce; răzuirea era o meserie destul de grea, de vreme ce 
unii călugări erau lăudaţi pentru dexteritatea cu care o practicau. Se 
putea întâmpla, nu rareori, să nu fie şters numai primul text, ci şi 
un al doilea; dispunem în prezent de câteva pergamente scrise de 
trei ori (fer scripti, sau bis rescripti). 

Procedeul este cunoscut de prin sec. al VII-lea şi era 
aplicat fără discernământ; un sinod bisericesc din 691 interzice, 
fără succes, să se mai şteargă textele Părinților bisericii; un 
manuscris al Iliadei, de pildă, este scris peste Epistolele către 
corinteni ale Sf. Pavel, manuscrisul de la Florenţa al lui Sofocle, 
peste un text din Septuaginta. Cele mai valoroase palimpseste 


datează din sec. VII-IX; ştim că, în sec. al XIV-lea, unii călugări de 

la Montecassino  radebant unum  quaternum et faciebant 
psalteriolos quos uendebant pueris. 

Întinsele opere ale lui Cicero, Plaut, Titus Livius, Gaius 
au fost acoperite de texte ale sfinților părinți: textul lui Cicero De 
republica se află sub comentariul Sf. Ieronim la Psalmi; 
manuscrisul ambrosian al lui Plaut se află sub texte din Vechiul 
Testament etc. Numeroase palimpseste a descoperit Angelo Mai la 
Milano şi Roma (cele mai multe provenind de la Bobbio). 

Urmele primului text rareori se pot descifra cu ochiul 
liber; umaniştii au folosit anumite substanțe chimice reactive 
pentru a aduce la suprafață textul prim al palimpsestelor, cu 
consecințe potențial grave pentru starea pergamentului. 

Palimpsestele, dacă se exceptează câteva cazuri izolate, 
au fost neglijate de filologi până la începutul secolului al XIX-lea, 
când au început să fie cercetate sistematic şi descifrate. Contribuția 


palimpsestelor la critica de text a fost remarcabilă. 


31 


3. PALEOGRAFIA INTERNĂ 


Cunoaşterea evoluției scrierii este utilă în urmărirea 
transmiterii textului din cel puţin trei puncte de vedere: 

I.permite citirea corectă a manuscriselor; 

IL.indică posibilele greşeli de scriere şi, implicit, calea 
prin care pot fi înlăturate; 

Ill.poate furniza informații cu privire la datarea 
manuscrisului (cu toate că adesea se imită o scriere ieşită din uz 
pentru a da o aparenţă veche unui manuscris, cu scopul de a-l face 
mai preţios, în sensul propriu al termenului). 

Data unui manuscris, în majoritatea cazurilor, nu se 
poate stabili, nici măcar cu o aproximaţie de un secol. Indicațiile 
interne pot fi copiate mecanic, de un copist anterior, şi nu pot fi 
considerate o garanţie, ci cel mult un terminus post quem al copiei. 
De altfel, vârsta singură nu e suficientă pentru a conferi valoare 
unui manuscris: adesea manuscrise recente se dovedesc a fi copii 
corecte ale unui model superior altora mai vechi. 

Lectura manuscriselor este mult îngreunată de două 
elemente care țin de scrierea propriu-zisă: faptul că majoritatea au 
scriptio continua (cuvintele sunt lipsite de separare fizică), şi 
prezenţa prescurtărilor. Din punctul de vedere al precurtărilor, 
contrastul dintre epigrafie şi tradiția manuscrisă este net în 
favoarea inscripțiilor, mai uşor de întregit. lată câteva exemple 


uzuale din epigrafia latină: C = Glaius]; RIP = Rleguiescar] I[n] 

Place]; STIL = Slit] Tlibi] Tlerra] Lleuis]; AVGGG = AVGlusti 
tres]; SPOR = Slenatus] Plopulus]Olue] /sic/ Rlomanus]. 

Prescurătile medievale sunt însă adesea 
incomprehensibile cuiva care nu şi-a petrecut mulți ani printre ele. 
Câteva exemple, din manuscrisele latineşti şi greceşti: 

ren = ren<untiando>; qn = q<ua>n<do>;, t = Tong, ag& = 
age<n>t'; it = i<us>t<usS>. 

Cea mai veche scriere latină a operelor literare este 
scrierea capitală, care se distinge în două tipuri: cvadrată şi rustică. 
Aceasta a evoluat din capitala arhaică a inscripțiilor de epocă 
republicană. Capitala cvadrată, cu uriaşele sale litere majuscule, 
aproape la fel de late pe cât de lungi, are o notă de gravitate şi de 
maiestate; rustica este însă mai subțire, mai sveltă. S-au conservat 
în manuscrise foarte puţine exemple de cvadrată: fragmente din trei 
codice vergiliene (Augusteus, Sangallensis şi Veronensis), la care 
se mai adaugă câteva mărturii. Probabil că nici unul dintre acestea 
nu e mai vechi de sec. al III-lea al erei creştine, dar, după cum 
demonstrează papirusurile de Herculaneum, folosirea cvadratei, 
chiar limitată la exemplarele de lux, a fost anterioară. 

Pentru capitala rustică s-au conservat ceva mai multe 
exemplare, totalul lor păstrându-se însă în limite reduse (cam 


douăzeci şi cinci). 


! Prescurtarea folosită în acest exemplu este complicată prin 


recugerea la ligatura & = et. 

? În cele două serii de exemple, din inscripții şi manuscrise, 
întregirile au fost marcate prin tipurile de paranteze impuse de 
norma epigrafică (paranteze drepte) şi cea privind tradiţia 
manuscrisă (paranteze unghiulare). 

În scrierea capitală cvadrată şi în cea rustică, scrierea este 
continuă; numai în mod excepţional cuvintele sunt despărțite prin 
puncte sau prin linii. Chiar dacă unele alăturări de litere (e.g. NS, 
NT, OS, TR, VL, VN, VS) pot provoca erori, lectura în ansamblu e 
facilă, pentru că abrevierile (în afara celor uzuale, pentru prenume, 
magistraturi, măsuri) sunt puţine, cum ar fi: Q = q<ue> (cel mai 


adesea, conjuncţie, dar în Ambrosianus al lui Plaut: Q AT 


q<ue>at, iar în alte manuscrise: NO O = n<e>q<ue>o, ATQ = 
atq<ue>), B = b<us> (la origine numai pentru forme de dativ şi 
ablativ plural la declinarea a treia, dar în manuscrisul vergilian 
Mediceus se înregistrează forma PHOEB = Phoeb<us>; la acestea 
se adaugă indicarea unui n final printr-o linie orizontală deasupra 
ultimei vocale (la început, această prescurtare apărea doar la sfârşit 
de rând, apoi şi în interior). 

Capitala rustică încetează să mai fie folosită către 
sfârşitul sec. al VI-lea, dar este imitată în codice (în întregime sau 
parțial) până la sfârşitul sec. al X-lea. 

De o mai mică importanță pentru transcrierea operelor 
literare este capitala cursivă; un exemplu remarcabil îl constituie 
un papirus de Herculaneum cu un fragment din De bello Actiaco, 
în care cuvintele sunt despărțite prin câte un punct. 

Filologii s-au lăsat uneori stăpâniți de ideea că 
manuscrisele latineşti şi greceşti fuseseră scrise numai cu capitale 
şi au încercat să explice greşelile manuscriselor prin confuzia 
dintre diferitele litere de acest tip, considerând că este suficient să 


transcrie textul în capitale pentru a-l putea corecta. Situaţia tradiției 

manuscrise este însă cu mult mai complexă, ea neputând fi 
purificată de erori printr-un demers simplu, unic. 

Din scrierea capitală s-a dezvoltat unciala, care este 
atestată în textele pe pergament şi pe papirus din sec. al IV-lea 
până în sec. al VIII-lea sau chiar al IX-lea. Este o scriere majusculă 
mixtă, care cuprinde în inventarul său de semne litere capitale, 
unciale şi minuscule. S-au conservat mai mult de opt sute de 
exemplare, dintre care aproximativ o pătrime sunt opere ale 
autorilor creştini, texte biblice, evangheliare; lor li se adaugă opere 
cu caracter gramatical, juridic, ştiinţific. Codicele clasicilor latini 
sunt mai puţine de douăzeci, e.g. Cicero (De republica, unele 
discursuri), Titus Livius, Ovidiu etc. 

Cea mai mare parte a codicelor pe pergament din autorii 
latini în capitale ori unciale este reprezentată de palimpseste 
(codices rescripti), vide supra cap. A.2. Palimpseste. 

Scrierea insulară e propriu-zis cea irlandeză, cunoscută 
sub numele: scriptura Schottica. Se înglobează însă aici şi scrierea 
anglosaxonă, care a derivat din aceasta şi care îi seamănă mult. 
Scrierea insulară este o scriere semiuncială care, începând din sec. 
al VII-lea, s-a răspândit pe continentul european prin strădania 
misionarilor irlandezi, fondatori ai unor mănăstiri faimoase, între 
care cea de la Bobbio din Italia, San Gallo în Elveţia, Luxeuil în 
Franţa, Würzburg în Germania. Este greu lizibilă din cauza 
numeroaselor sale  ablrevieri, care reprezintă o trăsătură 
caracteristică, şi din cauza schimbărilor de litere datorate diverselor 
forme sau modului în care era pronunțată latina în insulele 


britanice. lată câteva exemple: literele duble sunt neglijate sau 

folosite greşit (e.g. missi în loc de misi şi invers), se produce o 
alterare a vocalelor (e.g. cremina pentru crimina, cenabium pentru 
cenobium). Având în faţă acest tip de scriere, un copist continental 
schimba între ele r şi p, r şi s, n şi r, fi şi si, fl şi r. Scrierea insulară 
încetează să mai fie în uz în sec. al IX-lea. 

Evoluţia ulterioară a tipurilor de scriere cunoaşte, în linii 
mari, trecerea de la scrierea insulară, la cea carolină, de la carolină 
la gotică, de la gotică la umanistă (lăsând deoparte scrieri de mai 
mică importanţă sau colaterale, cum ar fi merovingiana, vizigotica, 
beneventana). 

Minuscula carolină, clară şi precisă, s-a dezvoltat în 
mănăstirea St. Martin de Tours încă de pe vremea abatelui Alcuin 
(cca 735-804), iar de acolo s-a extins în întregul imperiu 
carolingian, fiind utilizată până la sfârşitul sec. al XII-lea. În 
scrierea carolingiană, cuvintele erau separate şi interpuncția este 
foarte precisă. Fiecare literă are forma sa proprie şi e distanţată de 
celelalte; nu există multe abrevieri. Se dădea multă atenție 
ortografiei (Alcuin însuşi a scris un tratat pe această temă). Când se 
copia însă după codice irlandeze, erorile erau inevitabile din cauza 
dificultății de a transcrie acel tip de scriere. 

Scrierea gotica, a cărei durată se întinde din sec. al XII- 
lea până în sec. al XIV-lea, admitea un mare număr de ligaturi şi de 
abrevieri de orice tip. A fost o epocă de decadenţă pentru cultura 
clasică şi codicele gotice au fost adeseori deformate prin 
interpolări. Umaniştii au privit cu dezgust acea scriere a 
„barbarilor”, iar scrierea umanistică ce 1-a urmat se poate defini ca 


minuscula carolingiană repusă în uz în sec. al XV-lea. Aceasta are 

încă şi mai puţine abrevieri decât carolingiana şi a servit ca model 


tipurilor de caractere de tipar. 


Cunoştinţele noastre privitoare la codicele greceşti 
medievale sunt mult mai restrânse decât în cazul codeicelor 
latineşti. Explicaţia ţine într-o anumită măsură de cantitatea 
codicelor respective (cele latineşti sunt în jur de douăzeci de mii, 
cele greceşti sunt considerabil mai puţine). 

Pentru textele greceşti, în sec. IV-VIII s-a folosit cu 
precădere, ca şi în epoca anterioară, unciala. În această scriere, 
literele sunt de înălțime uniformă, cu o lățime constantă; în general 
lipsesc ligaturile; în schimb, notele marginale sunt scrise în 
cursivă. Exemple de acest tip de scriere sunt: codicele Sinaiticus şi 
Vaticanus ale Bibliei, Cassius Dio la Vatican, Dioscoride la Viena, 
Iliada în Biblioteca Ambrosiana. În aceeaşi perioadă s-a dezvoltat 
cursiva minusculă, din care avem ca unic exemplu codicele 
Vaticanus 2200. Din aceasta a derivat minuscula literară, care a 
durat de la începutul sec. al IX-lea până la jumătatea celui de-al X- 
lea. Cel mai vechi codice datat în această scriere este 
Petropolitanus 219, care a fost încheiat la 7 mai 835, la 
Constantinopole (scris de abatele Nicolaos); cel mai recent e Bodl. 
Misc. 5 din 950. Începând cu sec. al IX-lea, este adeseori menţionat 
în codice numele copistului, precum şi data şi locul în care s-a 
executat scrierea. De la începutul sec. al X-lea datează minuscula 
mixtă, care durează până la sfârşitul sec. al XII-lea (minuscula 


mixtă este un amestec de minusculă pură şi uncială minoră). 

Din minuscula mixtă s-a dezvoltat o nouă cursivă care 
este conservată până în perioada tiparului. 

Un sistem rigid de accentuare a fost stabilit începând cu 
sec. al IX-lea p.Chr. şi a intrat în deplină folosire către jumătatea 
secolului următor; înainte de această epocă însă, spiritele, 
accentele, apostroful şi alte semne grafice au fost folosite rar şi 
inconsecvent. Separarea în cuvinte (prin intervale sau cu semne de 
intrepuncție) era inutilă în condițiile utilizării consecvente a 
sistemului de spirite şi accente; separarea a devenit normă abia 
după inventarea tiparului. 

E important de remarcat că, la început doar în scholia, 
dar grabnic şi în texte, s-a introdus obiceiul de a se abrevia 
terminaţiile cuvintelor: în felul acesta, copistul câştiga timp şi 
spațiu, iar cititorul le putea întregi cu uşurinţă, distingând rădăcina 
de desinență. Aceste semne stenografice sunt într-un număr redus 
(aproximativ 35) în manuscrisele grecești. În cazul termenilor 
tehnici ai ştiinţelor speciale, s-a aplicat o metodă suplimentară de 
abreviere, prin care dintr-un cuvânt se păstra doar prima literă sau 
prima silabă; complicarea sistemului de abrevieri a produs însă 


erori, datorate similitudinilor grafice. 

B. Transmiterea textelor 


1. MONUMENTELE: LITERATURĂ, ARTE PLASTICE 


Cunoştinţele noastre asupra Antichității greco-romane au 
două surse: textele literare şi monumentele artelor plastice. Aceste 
surse sunt diferite ca importanță şi modalitate de abordare, dar 
prezintă o surprinzătoare similitudine din punctul de vedere al 
supraviețuirii până în epoca modernă. 

Monumentele literare cuprind inscripțiile (indiferent de 
natura lor) şi textele literare; pornind de la această segmentare 
generală, cea de-a doua categorie menţionată aici îşi dezvăluie 
limitele, printr-o definiție negativă (texte non-epigrafice), precum 
şi deschiderea: ansamblul scrierilor, din orice domeniu, incluzând 
consemnarea în scris, la un moment dat, a unor opere care au 
circulat pe cale orală. 

Se deosebesc unele de altele în mod esenţial pentru că, 
în majoritatea cazurilor, suntem în posesia unor inscripții autentice, 
originare. Faţă de această situaţie fundamentală, excepţiile nu 
reprezintă altceva decât situații care merită să fie indicate 
individual: de pildă, unele inscripţii au dispărut după ce fuseseră 
copiate, în Evul Mediu şi mai apoi, rămânând, în mod evident, o 
sursă epigrafică intermediată de un manuscris. Unele dintre aceste 
inscripții care au dispărut după copiere au fost redescoperite, 


impunând reordonări ale inventarului epigrafic. 


În situaţia tipică însă, inscripţiile păstrate sunt autentice, 
în timp ce textele literare ne sunt cunoscute nu într-o formă 
originală, ci numai prin copii (făcute având ca model alte copii, 
într-o serie incontrolabilă, atât prin dimensiuni, cât şi ca succesiune 
cronologică). 

Două exemple contrastive, din lumea greacă şi din cea 
romană: 

În anul 458 a.Chr., Eschil îşi reprezintă la Atena trilogia 
Orestia; tot de atunci datează cea mai veche inscripţie ateniană pe 
marmură, despre cultul de la Eleusis. Această inscripție (458 
a.Chr.) există şi astăzi în colecțiile Muzeului Britanic din Londra. 
Tragediile lui Eschil ne sunt cunoscute doar prin copii din sec. al 
X-lea p.Chr. 

În 186 a.Chr., Plaut îşi reprezintă două piese (Bacchides 
şi Casina) Tot de atunci (de la începutul lui decembrie) datează 
Senatus Consultum de Bacchanalibus, decretul prin care se 
interziceau Bacanaliile. Inscripţia SCB, pe o tablă de aramă, se 
păstrează fără stricăciuni în Biblioteca Naţională din Viena. Piesele 
lui Plaut ne sunt cunoscute prin copii: cel mai vechi manuscris 
(incomplet, de altfel) este un palimpsest ambrozian, de prin sec. al 
V-lea p.Chr. 

Acest fapt are o importanță covârşitoare în stabilirea 
textului; din punctul de vedere al istoriei limbii, este determinantă 
distanța în timp dintre original şi copie (distanţă concretizată în 
modernizarea limbii). Ceea ce avem sub ochi nu este textul aşa 
cum a ieşit din mâna autorului, ci un text pe care filologii îl 


reconstituie pe baza manuscriselor medievale. 

Se mai poate face o distincţie: textele literare (spre 
deosebire de inscripții) ne-au parvenit pe două căi: textele 
cunoscute prin aşa-numita „tradiţie directă” (o succesiune de copii 
care au rostul de a transmite opera respectivă în sine) şi textele pe 
care le cunoaştem doar fragmentar, prin „tradiţia indirectă” (de 
tipul citatelor sau al antologiilor). Unele citate nu sunt atribuite 
cuiva anume. Există, de pildă, reliquiae din tragicii şi comicii 
romani; cunoştinţele noastre asupra unor segmente ale literaturii 
antice sunt furnizate de fragmente, adesea întâmplătoare. 

Textele pe papirus sunt friabile şi se puteau păstra numai 
în anumite condiţii climatice, ca cele din Egipt, unde se produce o 
dezhidratare naturală a papirusului. Fragmentele literare pe papirus 
sunt cu mult mai vechi decât manuscrisele medievale (datează din 
sec. III-II a.Chr.), vide supra cap. A.2. Papirus vs codice. Procesul 
de selectare, determinat de transferarea textelor pe un material mai 
durabil, pe pergament, datează din Antichitate, fiind continuat cu 
mult mai târziu de călugării creştini care copiau manuscrise în Evul 
Mediu. 

O rapidă inventariere a reperelor cantitative din literatura 
greacă şi latină oferă o imagine globală a raportului dintre ceea ce 
s-a păstrat şi ceea ce va fi fost literatura antică. 

În literatura greacă de la Homer până la războaiele cu 
perşii (sec. al V-lea a.Chr.), există numai trei autori de la care să ni 
se fi păstrat cel puţin o scriere întreagă: Homer, Hesiod, Theognis. 
În schimb, din aceeaşi perioadă ne sunt cunoscuți (prin deiverse 


menționări) douăzeci şi nouă de scriitori. 


41 


Strict numeric, s-ar putea spune că s-a păstrat cam a 
zecea parte. Cu câteva excepții întâmplătoare, a supraviețuit ceea 
ce merita: acele opere literare pe care lumea le considera vrednice 
de a fi reeditate, recopiate. Gusturile literare şi valorile au cunoscut 


însă de-a lungul timpului schimbări, uneori radicale. 


În spaţiul roman a avut loc un proces similar. Din 
literatura latină de până la Sylla (sec. IV-III până către 80 a.Chr.), 
s-a păstrat cel puţin o operă întreagă de la numai trei autori: Plaut 
(douăzeci şi una de piese), Terenţiu (şase piese), Cato (De 
agricultura); la această listă scurtă se adaugă Rhetorica ad 
Herrenium. Pentru aceeaşi perioadă ne sunt însă cunoscute numele 
a douăzeci şi şase de autori. Raportul este cam acelaşi cu cel din 
spațiul grecesc. 

Mărturiile referitoare la Hypereides (unul din cei zece 
oratori ai canonului grecesc) dezvăluie o altă latură a supraviețuirii 
textelor: ştim că a ţinut cel puţin cincizeci şi două de discursuri, dar 
s-a păstrat unul singur în întregime. Din cele nouăzeci şi două de 
piese pe care ştim că le-a scris Euripide, mai existau în sec. I a.Chr. 
doar şaptezeci şi patru; până la noi au mai ajuns doar nouăsprezece. 
Pe cale directă, ne sunt cunoscuţi trei tragici greci; pe cale indirectă 
(prin fragmente izolate) se poate reconstitui existența a nu mai 
puţin de o sută cincizeci de autori greci de tragedie. Dintre aceşti 
trei tragediografi, Euripide a avut parte de cea mai bună conservare 
a pieselor; de la Eschil şi Sofocle s-au păstrat numai câte şapte 
piese, dintr-un total de optzeci şi două (câte indică sursele antice că 


ar fi scris Eschil) şi o sută douăzeci şi trei (Sofocle). 

Într-o situaţie şi mai dramatică este lirica greacă, 
elogiată intens în Antichitate. Astăzi oferă imaginea unor ruine, 
fiind unul dintre domeniile cele mai devastate de trecerea timpului 
şi accidentele transmiterii textului. Din ce a supravieţuit, rareori 
(cu două excepţii, Theognis şi Pindar) se găseşte câte o poezie 
întreagă; mai adesea avem de-a face cu o strofă sau un vers sau un 
cuvânt (citat de un grămătic). 

Pentru felul în care a operat selectivitatea anticilor, 
poate fi relevantă o comparaţie sumară: opera lui Platon s-a păstrat 
în întregime (sau chiar mai mult decât atât, sporită de lucrările 
apocrife); pe de altă parte, filozoful Democrit a fost autorul unei 
opere de dimensiuni similare, din care însă nu s-a păstrat nicio 
scriere întreagă. Explicaţiile pot ţine de calitatea în sine a operei, 
de aprecierea contemporanilor sau de un simplu accident de 
transmitere. 

O altă alăturare de situaţii se poate dovedi relevantă 
pentru criteriile de selecție în conservarea operelor Antichității. 
Tragedia lui Ovidiu, Medeea, provocase o admirație unanimă: 
contemporanii spuneau despre ea că era mai bună decât orice 
tragedie greacă sau romană de până atunci. Preţuirea de care s-a 
bucurat nu a avut însă nicio greutate în destinul textului: tragedia s- 
a pierdut. S-a păstrat în schimb cartea de bucate a lui Apicius, utilă 


în mai multe gospodării, nu neapărat în biblioteci. 
Cunoştinţele noastre asupra Antichității sunt mult 


îmbogăţite de monumentele artelor plastice, Operele arhitecturale 


şi plastice s-au dărâmat în cea mai mare parte. Unele piese se mai 

află pe locul de origine. Altele au fost însă transportate în diverse 
muzee ale Europei şi, nu mai puţin, dincolo de ea. 

Sculptura ar fi avut mai multe şanse de conservare. 
Scultura greacă a fost mereu elogiată. Pentru cel care vrea însă să o 
studieze onest, demersul se dovedeşte a fi o grea încercare. 
Muzeele din lumea întreagă expun un număr impresionant de opere 
din Antichitate: numai că ele au fost făcute să stea în locuri 
publice, unele în temple sau în faţa templelor, în lumina 
mediteraneană. 

Din epoca greacă clasică (sec. V-IV), cu excepția 
statuilor fără existență independentă şi a reliefurilor de pe 
frontoane şi frize, s-a păstrat o singură statuie: Hermes de la 
Olimpia, a lui Praxitele. Dincolo de această maximă restrângere a 
inventarului de care dipunem, există o serie de rezerve: statuia nu 
este finisată de autor, iar scriitorii antici care vorbesc despre opera 
lui Praxitele nu o enumeră între operele reprezentative pentru stilul 
lui. 

Un alt neajuns provine din faptul că cei mai mulți dintre 
maeştrii plasticii antice au fost lucrători în bronz (Miron, Policlet şi 
Lisip, ca să-i amintim doar pe cei trei mari artişti ai Atenei); nu ni 
s-a păstrat nimic din operele lor. Originalele bronzurilor au 
dispărut (dintr-o nevoie mereu uriaşă, din Antichitate până către 
epoca modernă, de monede, clopote, arme), lăsându-ne în urmă 
doar copii târzii, dintr-un alt material (marmură). 

Câteva exemple pot sugera paralelisme cu situația 


textelor literare. 


44 


Celebra statuie a lui Miron (sec. al V-lea), Discobolul, s- 
a păstrat prin intermediul unui număr uriaş (cam o sută) de 
reproduceri, care transpuneau în marmură originalul din bronz; pe 
baza copiilor (mutilate) s-a făcut în sec. al XIX-lea o copie în 
bronz (găzduită la Muzeul Termelor din Roma). 

În literatura antică, sunt consemnate numeroase elogii 
aduse lui Fidias. Dintre lucrările plastice, în afară de frize, nu s-a 
păstrat nimic de la el. Arena Lemnia ne este cunoscută într-un mod 
care ar putea descrie la fel de bine starea unui codice: creată de 
Fidias în bronz, a ajuns până în epoca modernă printr-o copie în 
marmură, fragmentară şi târzie (datând de la sfârşitul Antichității). 
Două muzee dețin această copie: capul statuii se află la Bologna, 
corpul, la Dresda. 

Textele literare oferă uneori informaţii despre existenţa 
şi parcursul unor opere plastice. Se spune că Alexandru cel Mare ar 
fi găsit la Susa statuile de bronz ale lui Harmodios şi Aristogeiton 
(elogiaţi în Antichitate cu epitetul „tiranoctoni”). În jurul anului 
500 a.Chr., li se ridicase un grup statuar de către Antenor (din 
opera lui nu ni s-a păstrat nimic, cu excepția a două socluri de 
statui, semnate de el, la Atena). În 480 a.Chr., Xerxes l-a luat ca 
pradă de război în Persia. Alexandru, după două secole, le-a 
restituit atenienilor; au fost aşezate în Kerameikos şi se mai aflau 
încă acolo în prima jumătate a sec. al II-lea p.Chr. Apoi au 
dispărut. 

Din monumentele plastice (cu autor precis) ale Greciei 
antice clasice s-a păstrat aşadar puţin; în afara unor piese de 


valoare secundă (după criteriile anticilor) sau nefinisate, arta 

plastică grecească ne este cunoscută prin copii, cu efectul agravant 
al trecerii de la un material la altul (copii de marmură ale unor 


originale în bronz). 


Arta romană se află într-o situație de conservare ceva 
mai bună, datorată până la un punct şi faptului că perioada este mai 
târzie cu aproape o jumătate de mileniu. Dat fiind caracterul realist 
al artei romane, piesele sunt cu atât mai interesante ca mărturii ale 
vieții antice, pe care o reflectă cu o fidelitate superioară lucrărilor 
greceşti. 

Din acest punct de vedere, un exemplu elocvent este 
friza de la Ara Pacis, care reprezintă o procesiune, dominată de 
familia imperială. Trăsăturile personajelor sunt redate cu o precizie 
atât de mare, încât pot fi identificate prin comparare cu alte surse 
plastice (statui, monede). 

Întreaga artă statuară din vremea lui Augustus prezintă 
această caracteristică. Romanii nu se mulțumesc să idealizeze 
trăsăturile într-o veşnică tinereţe; ei redau exact trăsăturile, 
expresia privirii, mişcarea părului. Pe baza sculpturilor romane (şi 
nu a celor greceşti) s-a putut face, de pildă, o istorie a coafurilor în 


Antichitate. 

2. COPISTUL 


În Antichitate, existau două categorii de copişti, cei 
oficiali şi cei particulari. Copistul oficial era indicat prin numele 
YpauuoTevc, în greacă, şi scriba, în latină; cel particular era 
„scriitorul” prin definiţie, „scriitorul de carte”, „caligraful”: gr. 
BiBioypăoc, kañàtypáðog, lat. librarius, scriptor. 

Stenografii erau foarte prețuiți (vide Marțial 14,208: 
currant uerba licet, manus est uelocior illis — nondum lingua 
suum, dextra peregit opus). Pentru a putea confecționa cât mai 
multe exemplare, autorul însuşi (sau editorul) dicta simultan unui 
mare număr de sclavi; Atticus nu edita numai unele opere ale lui 
Cicero, ci biblioteci întregi. O astfel de multiplicare masivă aducea 
după sine numeroase greşeli, de care se plânge deja Cicero; copiştii 
scriu ce li se pare că aud — şi dacă nu înţeleg pe loc, caută să dea 
un înțeles, modificând textul. 

Munca de copiere se află sub influenţa accidentelor şi a 
întâmplării, care lasă urme în texte ce supravieţuies timpului, în 
sine ori ca modele pentru alte copii. 

O simplă întâmplare poate face ca la un moment dat 
copistul să nu fie atent. Atenţia este mai puțin rodată la primul 
cuvânt al unui text decât la al douăzecilea; după cinci sute de 
cuvinte, concentrarea începe să slăbească şi pot apărea abateri de la 
model. Copistul e distrat când se aşterne pe lucru lunea dimineaţa; 
este obosit în momentul în care e gata să se oprească, sâmbăta 


seara. Când copistului îi este frig sau foame, ori când suferă de o 

indispoziţie, când e îngrijorat ori neliniştit, când e preocupat să 
termine la dată fixă, atunci are scăpări de memorie, momente de 
lene şi de neatenţie. Dacă aude vreun zgomot neaşteptat, gândul i 
se îndepărtează de model. Dacă cineva de lângă el a pronunţat cu 
voce tare cuvinte pe care le poate distinge, riscă să-şi uite dictarea 
interioară lăsându-se în seama acestei dictări din afară, pe care o 
transferă fără să-şi dea seama în textul său. 

Munca de copiere implică, prin natura sa, o 
discontinuitate a atenției. Copistul descompune textul modelului 
său în segmente scurte, care impun un efort distinct de vizualizare 
şi un efort distinct de memorizare. Din timp în timp, îşi întrerupe 
copiatul pentru a-şi muia pana în cerneală. La fiecare sfârşit de 
rând, îşi deplasează mâna. Când trece de la recto la verso, trebuie 
să îşi potrivească altfel manuscrisul (şi, adesea, şi modelul). Când 
este la capătul paginii recto, nu o poate întoarce până ce nu se 
usucă cerneala. Atenţia sa e aşadar fragmentată de întreruperi şi de 
perturbări diferite şi inegale care, în mod necesar, îi condiționează 
erorile. 

Rezultatul este, inevitabil, un text diferit de cel al 


modelului. 


Gramaticii (începând cu cei alexandrini) corectau 
manuscrisele, comparându-le cu unele bune sau îndreptându-le 
după cunoştinţele lor, dacă nu aveau la îndemână exemplare bune. 
Pe un astfel de manuscris corectat ei puneau un indiciu al efortului 
depus: emendaui, notă însoţită în mod firesc de numele celui care 


făcuse corectura. Sau, simplu, autorizau o copie prin: recognoui; 

relegi, existau şi câteva variante mai detaliate ale notei de 
corectură: temptaui emendare sine antigrapho;, prout potui 
emendaui sine magistro. Un exemplar corectat era apoi folosit ca 
model, pentru a se corecta după el şi altele. Adesea aceste 
subscriptiones conţin şi anul şi locul unde s-a făcut corectura. O 
notă aparte indică efectuarea interpuncţiunii: distinxi. 

Acest tip de abordare a textului copiat a generat de altfel 
disciplina însăşi a filologiei (vide supra cap. A.1.Filologia). 

Studiile şi comentariile la Homer făcute de Aristarch sau 
de colegii lui s-au pierdut, dar din scholiile rămase, mai bogate 
decât pentru oricare alt autor grec, putem să le reconstituim 
îndeajuns pentru a ne forma o părere asupra metodelor de studiu 
din timpul lui. Rezultă de aici că multe copii ale textului homeric 
ajunseseră la Muzeu din surse diferite: scholiile fac aluzie la cărți 
provenite din locuri cum ar fi Massilia, Sinope şi Argos, care erau 
apoi evaluate de învăţaţi, dar nu este limpede ce text era ales sau 
dacă era cu adevărat vreunul ales, în detrimentul tuturor celorlalte, 
ca exemplar cu autoritate. Caracteristica pentru care erau faimoşi 
alexandrinii era promptitudinea cu care respingeau versuri ca spurii 
(aereiv, a0£1no1q). Motivele comportamentului lor, chiar dacă 
exista o logică anume, în general nu reuşesc să convingă un cititor 
modern. Un argument folosit adeseori era limbajul sau 
comportamentul nepotrivit (&npenero): primul pasaj din Iliada 
condamnat în felul acesta poate servi ca exemplu. Sunt semnalate 
cu un obelos în codicele Venetus versurile prin care Agamemnon îi 
răspunde tatălui Cresidei, refuzând să o elibereze; comentariul 


consemnează aici: „Versurile sunt expurgate pentru că slăbesc forța 

înțelesului şi tonul amenințător...; de altfel, este nepotrivit pentru 
Agamemnon să facă asemenea observaţii.” Un alt exemplu tipic 
este Iliada 3,423-26, unde Zenodotos respinge versurile bazându- 
se pe faptul că e dizgraţios ca Afrodita să-i aducă un scaun Elenei. 
Cu certitudine, toate pasajele care tindeau să-i arate pe zei într-o 
lumină nefavorabilă erau o ţintă uşoară pentru criticii cu o 
asemenea stare de spirit: de aceea unii au respins episodul Ares - 
Afrodita din Odysseia VIII. 

Filologii capabili să trateze operele literare într-o manieră 
atât de drastică, în special în dorința lor de a condamna versuri ca 
spurii din motive inadecvate, puteau aduce grave vătămări textului. 
Din fericire însă pentru generaţiile următoare de cititori, 
alexandrinii nu au căzut în tentaţia de a încorpora în text toate 
schimbările sugerate, mulțumindu-se în schimb să le înregistreze în 
comentariile lor. Dacă abordarea ar fi fost diferită, Homer ar fi 
ajuns la noi profund desfigurat. Este interesant de relevat faptul că 
cea mai mare parte din ipotezele lor nu a întrunit acordul cititorilor 
din epocă, astfel încât să pătrundă în textul curent, chiar dacă faptul 
nu reprezintă o dovadă certă a puterii de discernământ a publicului 
cititor din Antichitate. Un calcul al emendărilor făcute de 
alexandrini a arătat că din 413 alterări propuse de Zenodotos, 
numai 6 se găsesc ca lecțiuni în toate papirusurile şi manuscrisele, 
numai 34 în majoritatea lor, iar 240 nu apar defel. Din 83 de 
emendări care i se pot atribui lui Aristofan, numai una a întrunit 
aprobarea generală, alte 6 apar în majoritatea mărturiilor, în vreme 
ce 42 nu sunt defel acceptate. Aristarch a exercitat o influență mai 


bine resimțită, dar nici sugestiile lui nu au fost uşor acceptate: din 

874 de lecţiuni, 80 se găsesc peste tot, 160 apar de mai multe ori şi 
132 numai în scholii. 

Munca filologilor alexandrini nu se poate pune însă sub 
semnul acestor excese de emendare. Multe dintre observaţiile lor 
au fost validate de critica ulterioară; chiar şi tentativele de 
identificare a unor pasaje de autenticitate îndoielnică au putut fi 
uneori acceptate. Suspectau că povestea lui Dolon, din iada X, 
era o adăugire, din pricina stilului (pe care îl resimţeau ca fiind 
diferit de restul Jliadei) şi a slabei conexiuni cu restul firului 
narativ. În coborârea lui Odysseu în Infern, în Odysseia XI, 
Aristarch a arătat că vv. 568-626 nu aparțineau firului narativ 
principal. Observaţia lui Aristarch şi Aristofan că Odysseia trebuia 
să se încheie la v. XXIII, 296 este probabil cea mai interesantă. 
Cărturarii moderni preferă să evite condamnarea acestor pasaje ca 
spurii şi le consideră în schimb produsul unui stadiu de compoziţie 
mai târziu față de partea principală a textului, dar aceasta nu 


anulează nimic din valoarea observaţiilor antice. 


Un alt motiv pentru care anticii, cu precădere Aristarch, 
merită să fie lăudați este dezvoltarea principiului critic că cea mai 
bună călăuză în utilizarea unui autor este corpusul propriilor lui 
scrieri: în consecință, dificultăţile se explică, atunci când e posibil, 
prin referire la alte pasaje din acelaşi autor (“Ounpov ê% Ounpov 
caonviģev). Această noţiune stă la baza multor observaţii din 
scholii, unde se afirmă că un anumit cuvânt sau o anumită expresie 
e mai potrivită cu textul homeric decât orice altă lecțiune. 


Principiul putea fi, deopotrivă, folosit abuziv: dacă un text literar 


51 


conţine o expresie în acelaşi timp unică şi dificilă, criticul poate 
pretinde să fie modificat pentru a-l aduce în armonie cu ceea ce îi 
este specific autorului respectiv. O asemenea interpretare extremă a 
regulii ar fi putut conduce la rezultate dezastruoase: cu atât mai 
mare este meritul lui Aristarch de a fi formulat un principiu 
complementar, şi anume că multe cuvinte din textul homeric apar o 
singură dată, dar trebuie acceptate ca autentice şi păstrate, în 
consecință, în text (cf. schol. A la II. III, 54). Probele care cer 
corecta aplicare a acestor norme provoacă încă mari dificultăți 
filologilor moderni. 

Textul homeric este principalul beneficiar al filologiei 
alexandrine, aşa cum o dovedeşte abundența materialului 
disponibil; este cert însă că filologii alexandrini s-au aplecat cu 
rezultate însemnate şi asupra altor autori. În această epocă a fost 
fixat textul tragediei, probabil după modelul unei copii existente la 
Atena. Aristofan din Bizanţ a inventat colometria pieselor lirice, 
astfel încât poezia a încetat să mai aibă în pagină aspectul prozei. A 
înflorit producția de tratate asupra diferitelor aspecte ale teatrului; 
comediile lui Aristofan au fost înzestrate cu „argumente” (prin care 
se prezenta conflictul) plasate la începutul operelor. Semnele 
marginale pentru îndrumarea cititorului au fost folosite cu mai 
multă economie decât în ediţiile la Homer: poate cel mai comun, 
pentru a indica un pasaj interesant, aproape la fel ca diple din textul 
homeric, era semnul literei xy, care e amintit în scholii şi uneori se 
găseşte în manuscrisele medievale. O caracteristică rodnică a 
activității exercitate de  alexandrini asupra tragediei este 


descoperirea de versuri mutate sau adăugate de actori, în general în 


52 


operele lui Euripide, care era cel mai popular dintre poeții 
dramatici. În Medeea 85-88, scholiastul îi acuză pe actori că nu au 
înțeles interpuncția exactă din v. 85 şi că au alterat în consecință 
textul; adaugă apoi corect că v. 87 este superfluu, iar originea lui se 
află într-un pasaj alăturat. Uneori scholiaştii, ca şi învățații 
moderni, sunt prea dornici să se folosească de armele lor. Un 
exemplu amuzant apare în Oreste 1366-68: corul anunţă că unul 
dintre frigieni urmează să sosească în scenă intrând prin poarta 
principală a palatului, în vreme ce în vv. 1369-71 frigianul spune 
că a sărit de pe acoperiş. După scholiast, scenografia originară 
cerea ca actorul să facă un salt, dar scena a fost socotită 
primejdioasă, aşa că până la urmă actorul intră pe poarta 
principală; vv. 1366-68 ar fi fost compuse din strădania de a masca 
această schimbare, dar fapt e că apar pentru a introduce noul 
personaj şi, din punct de vedere lingvistic, nu pot fi respinse. 

Alte opere ale alexandrinilor, care nu pot fi trecute sub 
tăcere, sunt ediţii ale comediei, Pindar şi ale poeţilor lirici. Şi aici 
se folosea colometria: un pasaj (Schol. la Pind. Olymp. 2,48) 
demonstrează fără echivoc în ce fel Aristofan din Bizanţ face uz de 
colometrie pentru a demonstra că o frază, care nu corespundea 


metric cu antistrofa, trebuia anulată din text. 

3. ABATERILE DE LA MODEL 


Nu s-au păstrat manuscrise autografe ale autorilor clasici 
greci ori latini şi nici copii care să fi fost colaţionate cu originalele 
(o dictare revizuită de autor poate fi considerată un echivalent al 
unui manuscris autograf); manuscriele ajunse până la noi derivă 
din originale printr-un număr necunoscut de copii intermediare şi 
au, în consecință, o credibilitate ce poate fi pusă sub semnul 
întrebării. Critica de text are rostul de a produce un text cât mai 
apropiat cu putinţă de original (constitutio textus). 

În fiecare caz individual, textul originar se află într-una 
din aceste două situaţii: fie a fost transmis, fie nu a fost transmis. În 
consecință, prima etapă a cercetării (vide infra cap. B.5. Recensio 
şi C.5. Ediţii) este stabilirea a ceea ce trebuie sau poate fi privit ca 
transmis, cu scopul de a face o recensiune (recensio); următoarea 
etapă este examinarea acestei tradiții şi evaluarea ei în funcție de 
original (examinatio), dacă se dovedeşte că nu corespunde 
originalului, atunci devine necesară reconstituirea acestule prin 
conjectură (diuinatio) sau, în varianta minimală, indicarea abaterii 


de la originar (corruptela). 


Greşelile din manuscrise se pot datora fie autorilor înşişi 
(la scriere sau la dictare), fie scribilor (după dictare, inclusiv în 
varianta autodictării). Dacă exemplarul provenit direct de la autor 
conținea greşeli şi nu era revizuit şi corectat, atunci greşelile 
treceau în copiile ulterioare. La acestea se puteau adăuga altele 


tipuri de alterări ale textului: greşeli mecanice, provocate de 

neatenție, neînţelegerea textului (sau chiar din refuzul de a corecta 
o greşeală de care copistul şi-a dat seama, pentru a nu strica prin 
ştersături manuscrisul nou şi a-i scădea valoarea, prin scoaterea în 
evidenţă a erorii) şi greşeli intenţionate, născute din dorința de a 
corecta originalul considerat eronat. 

Există trei mari categorii de greşeli: greşeli calitative, 
înregistrate atunci când manuscrisul are un text diferit de al 
originalului; şi greşeli cantitative, în care manuscrisul are fie ceva 
în minus, fie ceva în plus. 

I. Apar diferenţe calitative atunci când copistul confundă 
litere, silabe sau cuvinte asemănătoare; ia cifrele drept litere sau 
invers; numele proprii le ia drept comune şi invers; ia cuvinte 
greceşti drept latineşti; repetă eronat o literă din vecinătate sau 
anticipează una care urmează; schimbă ordinea literelor, silabelor, 
cuvintelor; desparte sau leagă greşit cuvintele (e.g. Plaut, Trin., 
708: codex uetus: multa ab omina, Scaliger emendauit: multabo 
mina); distribuie greşit replicile în drame; înțelege greşit ligaturile, 
prescurtările şi alte semne şi le scrie aşa cum le-a înţeles; caută să 
dea sens unui pasaj pe care nu îl înţelege sau care i se pare greşit; 
modernizează ortografia sau formele vechi de limbă; sau, pur şi 
simplu, greşeşte. 

II. Diferențe cantitative în minus apar atunci când 
copistul scrie o singură dată litere, silabe sau cuvinte care se repetă 
(hemigrafie, haplografie); sare de la litere /silabe /cuvinte la altele 
ulteriore, asemănătoare  (terminații asemănătoare, prefixe 
asemănătoare, începuturi şi sfârşituri de rând (homo(io)teleuton; 


homo(i)arkton), lăsând deoparte tot se se află între ele; sare din 

nebăgare de seamă litere /silabe /cuvinte, chiar rânduri sau câte o 
filă întreagă; nu ia în considerație semnele prescurtărilor (aşa se 
explică înregistrarea Agellius în loc de A. Gellius, id est Aulus 
Gellius), nu scrie un iota subscris sau adscris, din nebăgare de 
seamă sau din neştiință; nu scrie, la dictare, sunetele caare nu 
sepronunţă, datorită eliziunii; sare un cuvânt pe care nu-l poate citi, 
sare cuvinte greceşti (situație sintetizată de expresia larg 
răspândită: Graeca sunt, non leguntur; e.g. un manuscris din Aulus 
Gellius omite într-un pasaj toate cuvintele greceşti şi notează: erant 
hic infinita etiam Graeca), sare peste numele proprii; lasă nescrisă 
o inițială, intenționând să revină ulterior asupra ei, pentru a o 
colora sau ornamenta. 

III. Greşelile cantitative de sporire a textului apar în 
situaţiile în care copistul repetă litere, silabe, cuvinte: dittografie; 
la dictare pune unde nu trebuie un iota subscris sau adscris; la 
versurile greceşti scrie şi sunetele elidate, în loc să noteze doar un 
apostrof; introduce în text însemnări interlineare sau marginale 
(variae lectiones,  glossemata), putând genera diplasiografii 
(acelaşi cuvânt scris cu două variante) sau chiar triplasiografii, 
dacă există două variante marginale sau interlineare; sau, pur şi 
simplu, scrie litere de prisos. 

În orice manuscris, oricât de vechi şi oricât de preţios, 
putem găsi o sumă întreagă de astfel de greşeli. lată câteva 
exemple, extrase numai din cele mai vechi mărturii vergiliene: 
quod pentru quos, perpertum pentru perpetua, amnis pentru. 


manis, quibus pentru quis rebus. 

Greşelile sau lipsurile dintr-un manuscris se pot datora 
însă şi unor factori externi: 

I. file sau fascicole (quaterniones) care au fost 
legate într-o ordine greşită (transpositio); 

II. file sau fascicule care au dispărut; 

III. părți ale manuscrisului, mai ales marginile, 
stricate de foc, umezeală, mucegai, viermi, şoareci; 

Manuscrise cu astfel de neajunsuri au fost totuşi luate ca 
model şi copiile făcute după ele au reprodus toate aceste inversiuni 
sau lipsuri, adesea fără ca autorul copiei să le observe (cu 
circumstanța agravantă de a le corecta greşit, atunci când le 
observa). 

Determinarea greşelilor dintr-un manuscris nu slujeşte 
numai la stabilirea gradului de corectitudine ci şi la stabilirea 
înrudirii manuscriselor, la alcătuirea unui stemma care, sub 
aparența unui arbore genealogic al manuscriselor, înregistrează 
filiaţia lor; vide infra cap. C.5. Ediţii. 

Critica de text impune trei principii de utilizare a 
mansucriselor, în cazul în care textul s-a conservat în cel puțin 
două exemplare (dacă există o singură „ediţie”, în sens antic, a unei 
opere, nu există alternativă de abordare a materialului): 

I. dacă există două manuscrise dintre care unul este 
copia celuilalt, se foloseşte numai modelul, nu şi copia; 

II. sunt de preferat manuscrisele vechi (sunt suspecte în 
special cele din sec. XIV-XV, fiindcă Renaşterea favoriza texte 


elegante şi lizibile, din care se îndepărtau asperităţile);, se poate 

întâmpla însă ca unele manuscrise recente să fie mai valoroase, 
fiind copii ale unor manuscrise bune; 

III. când există multe manuscrise, prima etapă este 
clasificarea lor: sunt grupate în felul acesta manuscrisele 
asemănătoare, iar în continuare se operează cu aceste grupuri, nu 
cu manuscrisele individuale!. 

Variantele diverselor manuscrise nu pot fi redate în 
textul propriu-zis al unei ediții moderne, ci numai în aparatul critic. 
Aparatul critic este pozitiv, atunci când dă forma din fiecare 
manuscris folosit, şi negativ, când citează numai formele care 
diferă de cea din text, subînţelegându-se că ceea ce nu se citează 
este la fel cu textul; aparatul critic pozitiv reprezintă soluția ideală 
în toate edițiile, dar, din economie tipografică, de obicei se 
foloseşte cel negativ (ediţiile Teubner sau Budé); neajunsul 
aparatului negativ este însă numai absenţa unui instrument 


suplimentar de control. 


! Un exemplu: pot exista, pe de o parte, manuscrisele ABCD 
(foarte asemănătoare între ele) şi, de altă parte, EFGH, la fel de 
asemănătoare între ele; în continuare, se operează nu cu toate cele 
opt manuscrise, ci doar cu două manuscrise prezumate, în 
condiţiile în care se presupune că ABCD sunt toate copii ale unui 
manuscris pierdut, să zicem ||, iar EFGH, copii ale unui manuscris 
„ de asemenea pierdut. Se exploatează aşadar acordul 
manuscriselor; dacă D, de exemplu, se deosebeşte prea mult de 
ABC (deci de 11), devine suspect. Manuscrisele prezumate || şi 
sunt în ultimă instanţă copii, directe sau indirecte, ale arhetipului 
familiei de manuscrise cunoscute. Acest arhetip nu este opera în 
forma creată de autor în Antichitate, ci un exemplar al uneia dintre 
edițiile următoare. 

4. TRADIŢIA INDIRECTĂ 


Se înţelege prin tradiţie suma materialelor care servesc la 
reconstituirea unei opere literare în forma sa originară. Tradiţia 
poate fi directă sau indirectă. Tradiţia directă e furnizată de codice, 
de papirusuri, chiar de inscripţii: de pildă, în CIA IV 46b s-au 
conservat fragmente din tratatul de alianță despre care vorbeşte 
Tucidide (V 47). Cea indirectă este în general considerată de mai 
mică importanţă, tocmai pentru că în cazul multor texte este puţin 
numeroasă ori chiar întru totul absentă; dincolo de aportul 
cantitativ mai redus, devine însă un instrument prețios de 
recuperare a textului. 

Tradiția indirectă este reprezentată preponderent de citări 
ale unui text literar înregistrate în operele altor scriitori antici. Este 
vorba în primul rând de gramatici, retori, scholiaşti', autori de 
florilegii, de lexicoane, de enciclopedii, excerpte, epitome: la toți 
aceştia, există diverse tipuri de conservări ale unor fragmente de 


text. 


Tradiția indirectă constituită de citate este mai bogat 
reprezentată în literatura greacă decât în cea latină, iar pentru unele 
opere literare este fundamentală (e.g. în Timaios al lui Platon se 
găsesc citate din mai mult de douăzeci de autori). Citatele se împart 


în clase în funcție de aportul la tradiţia directă: fiecare dintre ele ori 


! Dintr-un punct de vedere opus, se poate remarca faptul că pe 
Aristarch, cel mai de seamă critic literar al Antichității, îl cunoaştem 
aproape numai din scholiile la Jliada. 

este în acord cu toate manuscrisele sau cu o parte din ele (şi în 
acest caz adaugă o mărturie importantă la tradiţia directă), ori 
prezintă o lecţiune singulară, iar în acest caz avem de-a face fie cu 
o lecțiune evident eronată, fie cu unica mărturie a textului produs 
de autor. Situaţia din urmă este, de departe, cea mai interesantă şi 
merită să fie cercetată prin câteva exemple. 

Din literatura greacă: 


Su(i)da(s): evootac (Sofocle, Oedip la Colonna, 390 


1), Svetouevor (Tucidide I 6,5 Sefoouevov). 

Aulus Gellius: vóu npooeiorev (Tucidide V 70 vouov 
npóńðoev). 

Aristotel: &pxew eikog (Euripide, Ifigenia în Aulis, 1400 
ELKOG &pxew). 

Aelianus, Varia historia, 7, 39 a conservat trei versuri din 


finalul autentic al Ifigeniei în Aulis a lui Euripide. 


Din literatura latină: 

Cicero: quin (Plaut, Trin., 705 qui); damna peregre 
rediens semper secum cogitet (Terențiu, Phorm., 243 damna exilia 
peregre rediens semper cogitet). 

Aulus Gellius: dies (Vergiliu, Georgicele, I 208 die); ore 
(Cicero, Phil., II 77 capite), enim mortalia (Lucrețiu II 1153 e 


immortalia). 
Între lecțiunile eronate din tradiția directă merită 


menționate aparte cele datorate scăpărilor de memorie. Nu e de 


mirare că loannes Tzetzes — care a trăit într-o sărăcie atât de mare 

încât s-a întâmplat la un moment dat ca în bibliotecă să nu-i mai 
rămână decât un Plutarch — a fost constrâns să se bazeze pe 
memoria sa şi, în consecință, a furnizat citate de o fidelitate 
îndoielnică. Este surprinzător însă faptul că un profesor oficial de 
elocință, cum era Quintilian, a putut cita greşit, din memorie, un 
autor ca Vergiliu. Câteva exemple: Buc. I 2: siluestrem Quint., 
agrestem Verg.; Aen. II 307 sedet Quint., stupet Verg. Şi 
filozofului Seneca i se poate reproşa că a citat greşit din Vergiliu 
(Georg. I 424: stellasque Sen., lunasque Verg.; II 95: nomine Sen., 
carmine Verg.; Seneca, De benef., VII 1,1, citează Georg. II 45 
carmine ficto, dar înlocuind ficto cu longo, ca să fie potrivit cu 
contextul). Sunt încă şi mai numeroase erorile de memorie ale lui 
Seneca din operele altor autori, atribuind eronat fragmente de proză 
sau versuri; e.g. în Nat. Quaest., IV a 2,2, îi atribuie lui Ovidiu un 
vers din Tibul (1 7,26): nec Pluuio supplicat herba Ioui. 

Citatele care apar în lucrările gramaticilor impun o 
analiză atentă; Charisius, de pildă, citează din Horaţiu versul 
(Carm. II 14,19) Spartacum si qua potuit uagantem, furnizând 
însă forma uagacem, care nu se mai întâlneşte în alte pasaje (un 
hapax), această atestare poate fi luată în considerație în restabilirea 
textului horaţian, ca lectio difficilior (vide infra cap. B.5. Recensio 


şi B.6. Examinatio). 
Citatele evident alterate nu pot fi luate în consideraţie la 


stabilirea textului, ele nu pot intra ca variante în aparat. Pe de altă 


parte, multe pasaje ne sunt cunoscute numai din citate. 

Florilegiile şi antologiile reprezintă o categorie aparte în 
transmiterea textelor, pentru că grupează piese sau capitole întregi, 
de mici dimensiuni, considerate la vremea respectivă de o calitate 
ieşită din comun. În mod tradiţional, se rezervă termenul 
„antologie” (&vOoAdyov) pentru o culegere de poezii, iar termenul 
„florilegiu” (un calc latinesc, având acelaşi înţeles, de „culegere de 
flori”), pentru texte în proză. Moda alcătuirii unor culegeri de texte 
care se bucurau de aprecierea intensă a publicului a avut o dublă 
consecință, perfect ilustrată de Anthologia Palatina: pe de-o parte, 
culegerea a asigurat supraviețuirea acestor texte, pe de altă parte, 
ea poate fi responsabilă pentru dispariția în timp a tot ceea ce nu 
fusese considerat valoros la vremea respectivă. Lirica greacă, 
elogiată în toată Antichitatea, a ajuns până la noi doar prin filtrul 
gustului literar, al modei care a generat culegerea cunoscută acum 
sub numele Anthologia Palatina, vide supra cap. B.l. 


Monumentele. 


Se poate obține un material preţios pentru tradiția 
indirectă şi din traducerea în altă limbă a clasicilor greci şi latini. 
Lorenzo Valla a fost însărcinat de papa Nicolaus al V-lea să 
traducă în limba latină operele lui Herodot şi Tucidide. Nu ştim 
care sunt codicele de care s-a folosit dar, în special din traducerea 
pe care a făcut-o la Tucidide, se poate distinge în mai multe pasaje 
un text grecesc care pare să păstreze intențiile autorului împotriva 
lecţiunilor eronate ale codicelor de care dispunem, fără să putem 
suspecta întotdeauna că ar fi vorba de conțecturi sau de 


interpretarea liberă a umanistului. De pildă, codicele consemnează 


62 


pentru Tucidide II 39,2 J, dar Valla traduce 


prin per se tantum, ceea ce ar presupune lecţiunea originalului 


grecesc 


Există pentru diverse opere ale lui Aristotel traduceri 
siriene, arabe, latine; pentru Galenus, există traduceri arabe şi 
latine; pentru Aratos, traducerile latineşti ale lui Cicero, 
Germanicus, Avienus etc. La acestă listă, se adaugă în mod necesar 
o traducere grecească, utilă pentru clarificările textului originar, 
ebraic, şi care a funcţionat vreme îndelungată ca bază a traducerii 
latineşti a Vechiului Testament: Sepruaginta. 

În utilizarea traducerilor ca tradiţie indirectă nu lipsesc 
dificultățile de interpretare a posibilelor inexactități formale. 
Întreaga abordare stă sub semnul relaţiei dintre original şi 
traducere. Din punctul de vedere al restabilirii textului de bază, nu 
este suficient ca sensul să fie redat cu fidelitate: cu cât o traducere 
este mai servilă, cu atât este mai folositoare pentru critica de text. 
Este foarte folositoare pentru textul lui Aristotel traducerea literală 
a călugărului Guglielmo di Moerbecke, în schimb e mult mai puțin 


folositoare pentru Aratos cea prea liberă a lui Cicero. 


Şi imitaţiile pot servi la restabilirea lecțiunii corecte a 
unui model, în special când tradiția directă nu este uniformă. E.g.: 


Vergiliu, Buc., VIII 87: (bucula) concumbit P, procumbit P2, 


concumbit al., procubuit ||, dar: Properțiu IV 1,4 concubuere 


(boves) O, procubuere Vo. Remigio Sabbadini în acest pasaj 
vergilian acceptă lecțiunea comună procumbit, dar aminteşte 


discret imitaţia properțiană. 

În cazuri rare şi speciale, chiar şi parodiile pot servi la 
reconstituirea textului. Editorul Malkland reconstituie pe baza 


versului 907 din Aristofan, Thesm., v. 561 al Elenei lui Euripide. 


În general, toate referirile la un alt text (mai celebru), de 
tipul parodiilor, dar şi al aluziilor elogioase furnizează informaţii 
care pot fi exploatate pentru corectarea tradiției directe. Una dintre 
cele mai celebre aluzii din literatura latină este cea prezentă în 
versul properțian Nescio quid maius nascitur Iliade. Trimiterea 
este transparentă, pentru că din această perioadă datează epopeea 
lui Vergiliu; Eneida începe însă cu o surprinzătoare licență metrică, 
impunând o sinizeză în al doilea vers (Lauiniaque): 

Arma uirumque cano, Troiae qui primus ab oris 
Italiam fato profugus Lauiniaque uenit / litora 

Tradiția directă atestă majoritar această formă; aluzia lui 
Properțiu, din versul citat mai înainte, este urmată de o formă 
aparte, Lauinis (litoribus), provenită dintr-un adjectiv Lauinus, -a, 
-um, aflat în opoziție cu forma uzuală clasică (Lauinius, -ia, -ium). 
O formă similară este atestată la comentatorul Servius (Lauina). 
Este posibil ca Vergiliu să fi folosit forma Lauina, iar opțiunea lui 
particulară să fi devenit cunoscută prin lecturile publice care au 
precedat încheierea epopeei. 

Editorul modern se află în situația de a alege între 
Lauinia (susținută de majoritatea manuscriselor) şi Lauina (care 


reprezintă în acest caz lectio difficilior), pare o creație a lui 

Vergiliu, preluată de Properţiu ca un omagiu. Edițiile vergiliene 


recente fac această schimbare cu prudenţă. 


Lexicoanele reprezintă o sursă prețioasă de tradiție 
indirectă. Dintre cele greceşti, sunt importante lexicoanele generale 
cunoscute sub numele autorului lor (prezumat, în unele cazuri): 
Hesychius, Su(i)da(s), Photios, precum şi Etymologicum magnum. 
Unele nu dau numele autorilor la care se referă, altele dau indicaţii 
pe care nu le putem controla. 

Dintre lexicoanele latineşti, merită amintite cel al lui 
Festus (De uerborum significatu) şi cel al lui Nonius (Marcellus). 
Sunt atestate aici unele hapax legomena din texte (e.g. Catul 68,61 


basso cu sensul pingui, crasso). 


Excerpte (rezumate, gr. €enwouat) se făceau chiar 
înaintea perioadei alexandrine; sunt extrem de valoroase, mai cu 
seamă dacă au ca bază originale care s-au pierdut. În această 
situaţie se află periochae la Titus Livius. Când s-a conservat şi 
textul de bază, excerptele pot fi uneori utile, dacă sunt extrase 
dintr-o recensio mai bună. Pentru Caracterele lui Teofrast, 


excerptele transmise sunt folositoare în stabilirea textului. 


Parafraza (id est redarea în proză a unui text în versuri) 
furnizează de asemenea mărturii de tradiție indirectă. De pildă, din 
opera lui Babrius, s-au păstrat fabule atât pe cale directă (în 
versuri), cât şi indirect, în proză. Parafraza e în mod evident mai 


târzie, dar se poate dovedi folositoare pentru stabilirea textului 

originar în versuri. Lykofron (poet grec din sec. al II-lea 
a.Chr.) a scris, probabil, o tragedie intitulată Alexandra sau 
Casandra, plină de profeţii şi, în consecinţă, mai degrabă obscură. 
S-a păstrat numai printr-o parafrază târzie (de pe la 1000 p.Chr.), 


compusă de învățatul bizantin Ioannes Tzetzes. 


Imitaţiile, în măsura în care pot fi identificate, furnizează 
informaţii despre textul originar. Un pasaj din Istoria animalelor, 
tratatul de zoologie al lui Aristotel, a fost folosit de Pliniu cel 
Bătrân în Naturalis historia. Se constată că acolo unde în textul 
transmis direct apare cuvântul nvevuo (,„suflare”) în textul latinesc 
apare fluctus (fluere, „a curge”); se poate deduce de aici că tradiţia 
manuscrisă directă a textului lui Aristotel este coruptă, prin 
transformarea secvenţei p în mv: se reconstituie astfel termenul 


originar peua („curgere”). 


Centones erau în Antichitate compoziţii literare de mare 
virtuozitate, alcătuite din versuri sau fragmente de versuri preluate 
de la autorii celebri. Etimologia este relevantă: cento, mai înainte a 
fi un termen tehnic literar, denumea o haină făcută din petice (litt. 
din „o sută” de petice, centum) 

Poetul Ausonius a scris un Cento nuptialis alcătuit în 
totalitate din hemistihuri vergiliene. Comparând cu manuscrisele 
care au conservat opera lui Vergiliu, de dată mai târzie, se poate 
afla cum îl citea Ausonius pe Vergiliu în sec. al IV-lea p.Chr. 

Un alt exemplu, din literatura bizantină: tragedia 


Xpo10g ndoxwv a fost considerată vreme îndelungată o creaţie a 

epocii bizantine; conţine însă versuri întregi luate din Euripide şi 
poate fi încadrată, în principiu, în categoria centones, chiar dacă 
tradiția directă a textelor lui Euripide furnizează doar o mică parte 


din ansamblul operei lui. 


Datele stihometrice, fără a face cu adevărat parte din 
tradiția indirectă, conțin unele informaţii ce se pot dovedi utile. Ele 
se concretizează fie în numerotarea rândurilor, prezentă pe 
marginea foilor, fie într-un număr total, indicat la finele operei sau 
al unui capitol. 

Într-un papirus de la Herculaneum, cuprinzând versuri 
din Iliada, versurile sunt numerotate din 180 în 180. Manuscrisul 
este grecesc, aşadar numerotarea e indicată prin litere greceşti: 
primul număr care apare este m(cu valoarea numerică 17) şi 
manuscrisul continuă până la q(cu valoarea numerică 24); ştim 
aşadar cu precizie cât lipseşte: de 16 ori câte 180 de versuri. 

Asconius, în comentariul pe care îl face la Pro Milone al 
lui Cicero, nu dă citatele în întregime, ci indică numai numărul 
rândului. Confruntând comentariul cu textul, constatăm că la 
începutul textului nostru au dispărut cam opt rânduri (Asconius 


comentează un pasaj care azi nu mai există). 


Datele stihometrice sunt foarte importante în felul lor. 
Nu sunt specifice tradiției textelor latineşti şi greceşti. Biblia 
ebraică excelează în date stihometrice cu asupra de măsură 
(Masora indică, printre altele, pentru fiecare carte a Vechiului 


Testament numărul de versete, numărul de cuvinte din fiecare 

carte, chiar numărul de litere, id est consoane). În literatura 
indiană, la sfârşitul fiecărui imn din Rig Veda este notat pe margine 
numărul de versuri al imnului respectiv; imnul al doilea notează în 
plus totalul primelor două imnuri etc. Se notează, ca măsură de 
siguranță a corectitudinii transmiterii, totalul versurilor, al 


cuvintelor, al silabelor. 

5. RECENSIO 


Critica de text se împlineşte în trei momente distincte: 
recensio, examinatio şi emendatio. Recensio constă în luarea în 
consideraţie a tuturor mărturiilor care servesc la reconstituirea unui 
text. În prefața la celebra sa ediţie De finibus, Madvig compara 
critica de text cu un judecător care, aflat în situaţia de a determina 
ce spusese o persoană uzând de referirile diverse ale mai multor 
martori, trebuie nu numai să ţină cont de gradul de credibilitate al 
fiecărei mărturii, ci este silit să decidă câți dintre martori au auzit 
direct spusele şi câţi le-au preluat de la alții: scopul prim al 
judecătorului este să reducă numărul mare de martori la câțiva, cât 
mai puţini, dar de încredere. 

Un text poate fi conservat de un singur manuscris, fie 
acesta un papirus sau un codice sau o ediție princeps sau o 
colaționare a unui codice pierdut: într-o asemenea situaţie, este 
suficientă examinarea acestui singur manuscris. Dacă textul e 
conservat de mai multe manuscrise, recensiunea are ca scop 
reconstituirea arhetipului familiei respective, care poate fi un 
codice încă existent sau, cum se întâmplă cel mai adesea, un codice 
dispărut, din care descinde, în diverse grade, toată tradiția 
manuscrisă. În acest caz, recensiunea prezintă uneori probleme de 
mare dificultate. Înainte de orice altceva, este necesară colaționarea 
tuturor codicelor. Metoda propusă de Karl Lachmann avea defectul 
de a dispreţui codicele umanistice, pe care le considera 


contaminate; eliminatio codicum descriptorum se poate face însă 

numai atunci când ne aflăm în posesia întregii tradiții manuscrise. 
În fiecare codice în parte, este necesară distingerea „mâinilor” 
diferite, examinarea atentă a ştersăturilor precum şi a stricăciunilor 
pe care le-a putut suferi codicele de-a lungul secolelor. Se ţine cont 
şi de caractere şi de cerneală, pentru că se poate întâmpla ca un 
codice să fi fost copiat de mâini diferite şi să nu aibă aceeaşi 
credibilitate în toate părțile sale. 

Nu rareori un codice este datat: fie că apare sau nu 
menţionarea datei, este necesar aportul paleografiei în stabilirea 
sau confirmarea datei respective. Ca regulă generală, codicele cele 
mai vechi sunt şi cele mai prețioase prin autoritatea lor, dar 
situaţiile particulare pot fi diferite. Chiar fără să dăm exemple, este 
suficient să ne gândim că un codice din sec. al XIV-lea poate fi 
copia directă a unui codice din sec. al IX-lea şi, în consecință, 
reprezintă o tradiţie mai veche decât un codice care a fost scris în 
sec. al XIII-lea şi care doar prin intermediul unui număr indefinit 
de copii descinde dintr-un codice din sec. al IX-lea. Se mai poate 
întâmpla ca un codice, tot din sec. al XIV-lea (pentru a continua 
exemplul ipotetic), să descindă dintr-un model ce aparține unei 
tradiții mai bune şi să aibă, în consecinţă, o valoare mai mare decât 
un codice mai vechi care ar aparține unei familii inferioare de 
codice. 

Se trece apoi la stabilirea genealogiei codicelor. De mare 
importanţă sunt omisiunile sau transpoziţiile de cuvinte, pasaje ori 
chiar de pagini, precum şi spaţiile lăsate nescrise, corespunzând 
orificiilor sau petelor din model. Dacă în două sau în mai multe 


codice se găsesc în mod repetat omisiuni sau transpoziţii ale 

aceloraşi cuvinte sau ale aceloraşi grupuri de cuvinte, afinitatea lor 
este de netăgăduit. 

Nu este suficientă gruparea codicelor: se operează şi o 
grupare a erorilor; diversitatea ortografică rareori e importantă, în 
schimb trebuie să se ţină seama de defectele semnificative. Mai 
mult decât asemănările (care confirmă descendența dintr-un unic 
text), examinarea grupurilor de erori duce la stabilirea înrudirii 


între codice. 


După epoca Renaşterii, editorii cei mai buni de texte 
clasice au încercat să utilizeze un număr maxim de codice, pentru 
ca, prin colaționarea lor, să-şi structureze o bază sigură a propriilor 
lor conjecturi. 

Lambinus, pentru a cita un exemplu, îşi întemeiase pe 
zece codice ediția sa din Horaţiu şi pe cinci codice, cea din 
Lucrețiu. Primele progrese în critica metodică a codicelor se 
datorează editorilor Bibliei greceşti şi ai Vulgatei: în condiţiile în 
care niciun alt text nu a fost transmis printr-un număr atât de mare 
de manuscrise de provenienţă diversă, textul biblic pune cele mai 
complexe probleme. 

Robert Estienne a fost cel dintâi care a distins prin sigle 
manuscrisele folosite şi a indicat variantele pe marginile ediției 
sale din Noul Testament (din 1550). În Prodromus Novi 
Testamenti Graeci recte cauteque adornandi, din 1725 Giovanni 
Alberto Bengel a fost cel dintâi care a formulat principiul lectio 
difficilior. Acelaşi Bengel a declarat că nu era posibilă o ediție 


ştunțifică a Noului Testament fără o clasificare a codicelor după 

genealogia lor, şi, primul dintre criticii Noului Testament, a 
adăugat la cercetare locul de unde proveneau codicele; în 
ansamblul edițiilor, el a fost precedat în acest demers de Scaliger 
care, în Castigationes in Catullum (Paris, 1577), a recostituit ca 
arhetip un exemplar Gallicanum. Ceva mai târziu, Luc de Bruges, 
în prefața ediţiei sale a Bibliei, publicată în 1734, a formulat pentru 
prima dată regula corectă conform căreia trebuie să se țină seama 
nu de numărul manuscriselor, ci de calitatea lor (germana lectio). 
În contextul editării Bibliei au fost enunțate regulile criticii de text, 
care au fost apoi expuse în formă de doctrină de Johann Jakob 
Griesbach, în Prefaţa la a doua ediţie a sa din Noul Testament, din 
1796. 

Griesbach afirmă că lecţiunea trebuie să fie examinată în 
ea însăşi. O lecţiune este bună dacă este în acord cu uzul limbii şi 
cu stilul unui scriitor, cu ideile acestuia, cu scopul pe care şi l-a 
propus, cu circumstanţele exegetice şi istorice, precum şi dacă prin 
intermediul ei se explică uşor alte lecţiuni. Dincolo de această 
evaluare fundamentală, lecţiunile bune, după recomandările lui 
Griesbach, se disting prin aplicarea unui set de reguli, dominate de 
câteva principii: 

Lecţiunea mai rară (sau mai dificilă, mai obscură, mai 
scurtă) trebuie preferată celei obişnuite (sau mai limpezi, mai uşor 
de înțeles, mai lungi); sintagma lectio difficilior sintetizează în mod 


curent acest principiu. 


! Cele cincisprezece reguli impuse de Griesbach se aplică strict la 
ediția Noului Testament, dar cele mai multe dintre ele se pot referi 
şi la textele profane. 

Lecţiunea care repetă un cuvânt sau o idee învecinată este 
inspirată de această vecinătate şi, în consecinţă, nu are valoare; în 
acelaşi fel, sunt de îndepărtat lecțiunile care par să fie glose sau îşi 
au originea în comentarii ori scholii. 

Între mai multe lecţiuni, cea mai bună este cea care poate 
explica originea tuturor celorlalte. 

După judecarea calității intrinseci a unei lecțiuni se 
examinează calitatea codicelor care o conţin (fie prin autoritatea sa 
proprie, fie prin cea care rezultă din confruntarea cu ceilalți codici). 
Vechimea unui codice nu este în sine un criteriu de autoritate (vide 
prima parte a capitolului). Nu contează numărul de codice, ci 
autoritatea familiei. O sută de codice dintr-o familie valorează mai 
puţin decât două sau trei codice care respectă tradiția unei familii 
mai bune: în concluzie, nu are importanță consensul codicelor, ci 


cel al familiilor. 


Karl Lachmann (1793-1851) este fondatorul unui sistem 
sever şi metodic de critică de text, pe care l-a expus dens în prefața 


ediției sale la Noul Testament, publicată în 1842: 


Ad scripta ueterum repraesentanda duabus diuersis 
utimur artibus: nam et qui scriptor, quid scripserit disputamus, et 
quo rerum statu quid senserit et cogitarit exponimus: quorum 
alterum sibi iudicandi facultas uindicat, alterum interpretatione 
continetur. ludicandi tres gradus sunt recensere, emendare, 
originem detegere. Nam quid scriptum fuerit, duobus modis 


intellegitur, testibus examinandis, et testimoniis ubi peccant, 

reuocaândis ad uerum: ita sensim a scriptis ad scriptorem transiri 
debet. Itaque ante omnia quid fidissimi auctores tradiderint 
quaerendum est, tum quid a scriptoris manu uenire potuerit 
iudicandum, tertio gradu quis quo tempore, qua condicione, 
quibus adminiculis usus scripserit explorandum. Ex auctoribus 
quaerere, quod primo loco posui, id quod recensere dicitur, sine 
interpretatione et possumus et debemus: contra interpretatio, nisi 
quod testes ferant intellectum fuerit, locum habere, nisi de 
scriptore constiterit, absolui non potest: rursus emendatio et libri 
originis inuestigatio, quia ad ingenium scriptoris cognoscendum 
pertinet, tamquam fundamento nititur interpretatione. Quo fit ut 
nulla huius negotii pars tuto a ceteris separari possit, nisi illa una 
quae debet esse omnium prima: illam dico quae testium fidem 


perscrutatur et locupletissimis auctoribus tradita repraesentat. 


Pentru critica de text a vremurilor noastre, sunt esențiale 
legile formulate de Maas, de o concisă limpezime, demnă de 


cultura antică. 


Tradiția manuscrisă este reprezentată fie de un singur 
martor (codex unicus), fie de mai mulți. 

În primul caz, recensio constă în descrierea şi 
descifrarea, cât mai precis cu putință, a martorului unic; în al doilea 


caz, demersul este complex. 


Fiecare martor depinde fie de un model (exemplar) care a 


supraviețuit, fie de unul pierdut. Dacă depinde de un exemplar 

pierdut, acesta poate fi sau nu reconstituit. Dacă poate fi 
reconstituit, reconstituirea se face fie fără ajutorul martorului, fie 
cu ajutorul lui. 

Un martor este fără valoare (în calitatea lui de martor) 
atunci când depinde în exclusivitate de un exemplar care a 
supravieţuit sau de un exemplar care poate fi reconstituit fără 
ajutorul lui. Un martor care se arată arată aşadar a fi lipsit de 
valoare poate fi eliminat (eliminatio codicum descriptorum), dar 
numai dacă nu aduce niciun fel de alte informaţii (cum ar fi pasaje 


colaționate pe baza altor codice). 


Dacă rămân totuşi destule codice după ce au fost excluse 
cele inutile, atunci ne aflăm în prezenţa unei divizări în tradiţie, 
care se concretizează în ramificarea codicelor. Diferenţierea are loc 
numai dacă după un singur model au fost făcute două sau mai 
multe copii; ramurile tradiţiei care se desfăşoară în felul acesta apar 
în martorii supraviețuitori, cu sau fără ramificări ulterioare. 

Modelul din care provine prima ramificare este arhetipul 
la modul absolut, diferit de arhetipurile familiilor de manuscrise 
(modele reconstituite pe baza atestărilor). Textul acestui arhetip 
este lipsit de oricare dintre erorile rezultate din ramificările 
ulterioare şi este, prin aceasta, mai aproape de original decât textul 
oricăruia dintre martori. Dacă reuşim să stabilim textul lui, ne 


apropiem mult de reconstrucția originalului (constitutio). 


Calea cea mai simplă de a urmări evoluţia arhetipului 


prin concretizarea lui în codice este să se presupună că toate copiile 

făcute de la prima ramificație a tradiţiei reproduc fiecare câte un 
model, id est că niciun scrib nu a combinat mai multe modele 
(contaminatio) şi că fiecare scrib, în mod conştient sau inconştient, 
a deviat de la modelul său, id est a făcut greşeli specifice. 
Realitatea tradiției manuscrise este diferită de această evoluție 
prezumată, dar etapele impun o primă abordare distinctă. 

Pe baza acestei presupuneri simplificate este în general 
posibil să se demonstreze interrelația tuturor martorilor rămaşi şi să 
se indice numărul şi poziţia tuturor ramificărilor intermediare în 
tradiție. 

Dacă însă scribi individuali au contaminat mai multe 
modele, procesul de eliminatio din ansamblul acestor contaminări 
este limitat, dacă nu chiar imposibil. 

Contaminarea se dezvăluie acolo unde martori 
contaminaţi, pe de o parte, nu mai indică erori specifice ale 
modelului lor (corectându-le dintr-o altă sursă) şi, pe de altă parte, 
prezintă erori particulare ale unor modele de care nu depind în mod 
direct. Nu este obligatoriu ca o contaminare să se producă prin 
intermediul unui scrib care a avut în faţa lui două modele şi a 
copiat şi dintr-unul, şi din altul; o asemenea situaţie este obositoare 
ŞI, de aceea, greu plauzibilă. Este mult mai plauzibil ca, într-un 
manuscris, citirile divergente dintr-un alt model (care nu este al lui) 
să fie notate pe margine sau între rânduri. Dacă unele dintre aceste 
modele sunt pierdute, tabloul rămâne pentru noi lipsit de claritate. 

Există unele măsuri de protecție împotriva contaminării: 
dacă o operă este transmisă în ramuri particulare ale tradiţiei cu un 


titlu diferit, astfel încât ramurile formei primare să fie izolate de 

ramurile formei secundare. Mai mult, deteriorările (corruptelae) 
evidente, în mod deosebit lacunae, pot fi cu uşurinţă transmise în 
linie directă, dar sunt greu de transmis în contaminare; aşa încât, 
acolo unde se produc greşeli specifice de tipul acesta, este cu 
putință să se identifice relația originală dintre martori. 

Dacă scribul nu deviază de la modelul său, este adesea 
imposibil să se stabilească relaţia unui martor cu modelul lui şi alți 
descendenţi din model. Este vital să se găsească dovezi pozitive ale 
dependenței unui martor de un alt martor supravieţuitor. 

Există o suită de împrejurări atipice: dacă un scrib 
emendează corect o greşeală a modelului său printr-o conjectură 
fără să indice explicit faptul acesta, se poate crea impresia că el 
depinde de un alt model sau că şi-a contaminat textul cu un 
asemenea model. De aceea lecţiunile corecte care ar putea fi atinse 
prin conjectură nu pot fi acceptate pentru a salva un martor de 
eliminatio, dacă aceasta e cerută în temeiul altor motive. 
Identificarea lecțiunilor la care un martor putea sau nu ajunge prin 
conjectură ţine de examinarea (examinatio)  prezumptivelor 


variante. 

6. EXAMINATIO 


13. Procesul de recensio conduce fie la un codex unicus 
care a supravieţuit, fie la un arhetip care se poate reconstitui cu un 
mare grad de precizie, fie la două seturi de variante, care ori au 
supraviețuit, ori pot fi reconstituite; aceste seturi de variante 
conferă textului statutul de arhetip numai atunci când concordă 
între ele. Trebuie să verificăm tradiţia uniformă a cazurilor în care 
ele sunt în acord pentru a descoperi dacă reprezintă originalul. 

Ca rezultat al acestei examinatio, descoperim că tradiția 
respectivă se află într-una din situaţiile următoare: este cea mai 
bună cu putinţă ori la fel de bună ca alte tradiţii ori mai rea decât 
alte tradiţii, dar acceptabilă, sau este inacceptabilă. 

În prima din aceste patru situaţii trebuie să considerăm 
tradiția ca fiind originalul, în ultima — ca fiind iremediabil alterată; 
în celelalte două, se impune o abordare circumspectă. 

Nu există standarde absolute după care să ne ghidăm; în 
Judecarea chestiunilor de formă, este recomandabilă concentrarea 
atenției asupra stilului operei; în chestiuni de conţinut, reperele pot 
fi informaţiile pe care le avem asupra autorului sau a punctului lui 
de vedere. 

Acolo unde tradiţia se dovedeşte a fi coruptă, se impune 
remedierea ei prin conjectură (diuinario). Această încercare 
conduce fie la o emendare evidentă în sine, fie la câteva conjecturi 
mai mult sau mai puţin satisfăcătoare; în caz contrar, se recunoaşte 
că nu s-a găsit pentru pasajul respectiv nicio reparație prin 


conjectură, iar indiciul grafic al acestui impas este crux. Conjectura 

cea mai obişnuită constă în îndepărtarea a ceea ce este nefiresc, din 
vreun punct de vedere. Există câteva anomalii despre care se poate 
admite că îi pot aparțin autorului, în vreme ce altele se datorează în 
mod evident coruperii textului prin copiere. Presupunerea pe care o 
implică o conjectură (că recunoaştem acolo o anomalie) nu poate fi 
pusă în legătură cu ceva admis sau intenționat de autor: aşa sunt 
situaţiile în care întâlnim o anomalie majoră sau o serie de mai 
multe anomalii mărunte, împreună. Când devierea de la normalitate 
este relativ mică, rămâne loc pentru îndoieli; în cele mai multe 
cazuri însă, îndoiala este alungată chiar de conjectura însăşi, dintr- 
o suită de motive: de regulă, niciun autor nu aspiră la o anomalie în 
sine, ci cel mult se poate presupune că o anomalie este consecința 
dorinței autorului de a spune ceva neobişnuit, pentru care 
modalitatea uzuală de formulare ar fi fost nepotrivită. Dacă se 
poate arăta că, fără a sacrifica nimic, ar fi existat o formulare 
normală acolo unde tradiţia a consemnat una neobişnuită, atunci 
anomalia probabil că se bazează pe o corupere a textului. Pe de altă 
parte, valoarea multor conjecturi constă în faptul că tocmai ele 
arată de ce autorul a respins formularea normală. Se cuvine să se 
distingă net între anomalie şi singularitate: ceea ce este unic nu 
merită să fie, numai prin acest fapt, privit cu suspiciune. 

Un text este considerat incurabil (sau recuperabil numai 
cu ajutorul unor coincidențe norocoase, ceea ce, din punct de 
vedere metodologic, este aproximativ acelaşi lucru) nu atunci când 
o lecţiune care nu este anormală a suferit o corupere gravă, ci 
adesea când o anomalie deliberată sau ceva neobişnuit sau 


implauzibil a suferit o mică stricăciune. Pe de altă parte, tocmai 

anomaliile, expresiile unice sunt predispuse, prin natura lor, la 
corupere; în condiţiile în care se exclude cu greu posibilitatea ca 
ceva de felul acesta să se afle la originea dificultății, 
imposibilitatea de a face o conjectură evidentă nu trebuie să 
anuleze presupunerea unei coruperi a textului. 

Când există posibilitatea de a opta între mai multe 
conjecturi, este recomandabil să se ia în consideraţie în primul rând 
ceea ce este mai potrivit cu stilul şi cu subiectul, iar, în al doilea 
rând, ceea ce explică cel mai bine felul în care s-a produs 
deteriorarea textului. În identificarea acestui parcurs, se ține seama 
de câteva elemente. Mai întâi, se identifică greşelile cele mai 
plauzibile pe temeiuri psihologice (e.g. tendința ca o expresie 
neobişnuită să fie înlocuită cu una obişnuită; de aceea se preferă ca 
regulă lectio difficilior). Mai apoi, se stabileşte categoria de 
coruptele care este prezentă cel mai frecvent în tradiția respectivă. 
În sfârşit, se delimitează deteriorările cele mai plauzibile în 
răstimpul dintre original şi arhetip, pe alte temeiuri (istoria tradiției 
autorului respectiv, istoria limbii, scrierea, ortografia, starea 
studiilor clasice, tehnica de editare, condiţiile culturale etc.). 

Scopul de a demonstra existenţa unor presupuse erori 
joacă un rol important, dar întotdeauna secundar în critica de text. 
Oportunitatea unei asemenea demonstraţii apare numai când se 
impune alegerea între mai multe conjecturi (sau variante), de 
valoare aproximativ egală în stil şi conținut, sau când se alege între 
conjectură şi crux. Chestiunea principală, de a determina dacă este 
un act fie acceptabil, fie absolut necesar din punctul de vedere al 


stilului ori conţinutului, nu progresează odată cu identificarea 

erorilor care sunt mai mult sau mai puţin probabile. Mai mult, o 
lecţiune nu este greşită dacă nu există nicio explicație evidentă a 
erorii în tradiţia pe care o presupune lecţiunea. Putem şti care sunt 
cele mai răspândite tipuri de corupere, dar nu putem fi siguri că o 
anumită deteriorare aparține uneia dintre ele; coruptelele tind să 
devină tot mai grave în transmiterea textului. Putem fi uneori siguri 
că o lecţiune corectă din text este cu adevărat corectă, chiar dacă se 
bazează pe o conjectură. Rareori putem fi siguri că o coruptelă nu 
avea cum să se producă. În orice caz, experiența ne învaţă că 
diverse tipuri de greşeli apar cu o frecvență diversă şi, în 
consecință, au grade diferite de probabilitate în cazurile 
îndoielnice. Lipsesc însă, în general, standardele pentru a judeca ce 
greşeli trebuie să fie considerate probabile în cazurile individuale. 
Colecţiile de greşeli comune care au fost făcute până acum dau 
numai nişte exemple de tipuri specifice de greşeli, pe care nimeni 
nu le-a negat vreodată. Ele nu oferă un tablou al frecvenței 
variabile a erorilor şi nici nu arată ce tipuri de erori nu se produc. 
Pentru a ajunge pe un teren solid în acest domeniu, ar fi 
necesar să se întocmească un catalog al tuturor greşelilor specifice, 
dispuse în clase, în funcţie de diverse perioade ale istoriei, de tipuri 
de literatură şi de caracteristicile scrisului utilizat în diverse 
localităţi, folosind martorii aşa cum reies ei din exemplarele care 
au supraviețuit (în condiţiile în care particularitățile lor nu se 
regăsesc în mod normal în ediţiile critice). Ar trebui să se ajungă la 
erorile specifice martorilor ale căror modele pot fi reconstituite cu 


certitudine prin recensio. Abia în ultimul rând ar trebui luaţi în 

considerație martorii ale căror modele pot fi reconstituite numai 
prin selecție (selectio) sau conjectură (diuinario). 

O investigație de felul acesta ar fi în cea mai mare 
măsură dezirabilă în cazul interpolărilor, id est clasa de alterări 
(mai ales de tipul inserţiilor) care nu se datorează accidentelor, ci 
reprezintă o încercare de a restaura originalul ori de a prezenta un 
fals drept original, printr-o interferență conştientă, dar nu admisă în 
mod deschis, cu tradiția. Alterările de tipul acesta sunt deosebit de 
primejdioase, pentru că este adesea foarte greu să se demonstreze 
că un text bazat pe ele a fost deformat. Cum multe dau impresia 
unui material superfluu, tendința generală este de anulare a lor; 
numai că există fără îndoială material superfluu (sau al cărui 
caracter indispensabil nu poate fi demonstrat) în orice original. În 
felul aecsta se generează o problemă spinoasă. Istoria interpolărilor 
este strâns legată de cea a falsificării întregii opere. 

Dacă un arhetip (sau codex unicus) este în anumite 
secțiuni degradat până la rangul de simplu purtător de variante sau 
chiar de codex descriptus, atunci se poate suspecta existența unor 
greşeli de acelaşi tip în secţiunile pentru care nu avem posibilități 
de control. În aceasta constă uriaşa valoare a citatelor care derivă 
dintr-o ramură mai veche a tradiţiei şi, în fond, valoarea tuturor 
mărturiilor de tradiție indirectă. 

Uneori este important să se determine data arhetipului 
reconstituit, pentru a anula luarea în considerație a unor coruptele 
care se puteau produce numai la o dată ulterioară celei a 


arhetipului. 

În procesul de examinatio, o conjectură poate fi 
confirmată sau cel puţin susținută fie prin întrunirea acordului 
tuturor persoanelor calificate să o judece (un concept dificil de 
definit, de altfel), fie prin formularea de noi argumente, care nu au 
fost observate de cel ce a iniţiat-o, sau prin apariţia ulterioară a 
unui martor mai timpuriu decât arhetipul familiei (cu excepția 
cazului în care lecţiunea acestuia este tot o conjectură). Pe de altă 
parte, poate fi respinsă prin demonstrarea faptului că tradiția este 
validă sau pe calea unor lecţiuni mai bune, datorate fie conjecturii, 
fie descoperirii unui nou martor dintr-o tradiție mai timpurie. De-a 
lungul timpului, au existat destule asemenea confirmări şi anulări, 
care însă nu au fundamentat o metodologie de cercetare cu succes 
garantat. Informaţiile de dată recentă au confirmat puterea de 
pătrundere a multor editori; dar surprizele care decurg din aproape 
fiecare papirus nou descoperit şi, încă şi mai mult, discrepanţele 
radicale dintre edițiile standard, în care tradiția însăşi rămâne 
neschimbată, nu demonstrează că examinatio a adus textele mai 
aproape de certitudine. Impresia generală este că, pe de o parte, au 
fost acceptate prea multe conjecturi din tipul celor care implică o 
mutilare violentă (id est cu adevărat iremediabilă) a textului, în 
vreme ce, pe de altă parte, au fost trecute cu vederea coruptelele 
din tradiţie sau din textul vulgatei doar pentru că nu se oferise încă 
o soluție convingătoare. 

Admiterea limitărilor de care se loveşte restabilirea 
textului are rolul de a-i nuanţa parcursul şi de a arăta în ce măsură 
este un demers deschis. La polul opus se plasează respingerea 


criticii conjecturale în principiu. Pentru destinul textului, este cu 

mult mai primejdios ca o coruptelă să treacă nebăgată în seamă, 
decât ca un text valid să fie atacat în mod nejustificat: fiecare 
conjectură eronată provoacă o reacție de respingere, dar demersul 
în sine adânceşte cunoaşterea textului respectiv. Pe de altă parte, 


coruptela nedetectată strică imaginea totală asupra stilului. 


Când tradiția se desparte în două ramuri, procesul de 
recensio conduce adesea la două variante. Mai apoi, în examinatio, 
se stabileşte dacă una sau alta dintre ele este originalul. 

În situaţia tipică, una din cele două variante poate fi 
înțeleasă ca eroare, iar de aici se deduce că cealaltă variantă trebuie 
să fie lecțiunea arhetipului. Această lecțiune a arhetipului, la care 
se ajunge prin selectio, devine după aceea baza unei viitoare 
examinatio. 

Există însă şi situații atipice. Ambele variante pot fi 
înțelese ca erori izvorâte din aceeaşi lecțiune a arhetipului. Această 
lecţiune a arhetipului, descoperită prin diuinatio, devine după aceea 
baza pentru viitoarea examinatio. Este o situaţie atipică, pentru că 
se poate produce numai dacă un pasaj care a rămas valid din 
vremea arhetipului (altminteri lecţiunea arhetipului nu poate fi 
descoperită prin conjectură) a fost mutilat diferit în cele două 
ramuri. 

O altă situaţie atipică apare atunci când nu poate fi găsită 
nicio lecţiune care să explice ambele variante. În acest caz, 
reconstrucția originalului rămâne incertă, chiar dacă lecțiunea 
originalului, obţinută prin selectio sau diuinatio, este pe deplin 


satisfăcătoare în stil şi conţinut şi explică în ce fel a apărut una 

dintre variante: varianta a cărei origine rămâne obscură poate 
merge îndărăt în timp până la o lecţiune mai bună a originalului, 
care încă nu a fost descoperită prin conjectură. Există, de 
asemenea, posibilitatea ca acestea să fie două versiuni ale 
originalului şi este plauzibil ca cele două versiuni să fi fost după 
aceea contaminate în arhetip. 

Oric de mult s-ar deosebi ca valoare seriile de variante, 
selectio se tace independent în fiecare caz, fără a respinge vreo 
variantă mai înainte de a fi verificată. 

Metodele de testare a variantelor au o valabilitate 
recunoscută; în etapele mai vechi ale criticii de text, principiul era 
să se urmărească vulgata (textus receptus), fără nicio preocupare 
pentru calitatea martorilor; or, a urma textul majorității martorilor, 
în pofida faptului că o sută de manuscrise care derivă dintr-un sigur 
manuscris au mai puţină autoritate decât acest singur manuscris. 
Un corolar al acestui principiu era adoptarea ca martor cu autoritate 
a unui manuscris considerat complet, bun, cel mai vechi, 
presupunând în mod eronat că ar fi fost produsul unui copist ideal, 
capabil să reproducă fără abatere modelul. Tentativa de a trata 
codex optimus de parcă ar fi fost codex unicus nu a fost cu totul 
depăşită nici în prezent şi se poate chiar ajunge, în situții anume, la 


concluzia că un codex optimus este cu adevărat codex unicus. 


Diagrama care redă interrelațiile dintre martori este 
indicată prin denumirea stemma. Imaginea este luată din domeniul 
genealogiei: martorii sunt în relaţie cu originalul aşa cum membrii 


unei familii se înrudesc cu fondatorul acesteia. Scopul esențial 

însă, de a reconstitui originalul, nu este atins prin simpla 


comparaţie. 

7. EMENDATIO 


După recensio şi examinatio, se trece la emendatio, adică 
la corectarea erorilor rămase în urma recensiunii codicelor. Scopul 
este alcătuirea unui text cât mai puțin diferit de exemplarul de 
autor (pentru că, cel puţin în cazul unui text de o oarecare lungime, 
este imposibilă restituirea integrală a textului produs de autor). 

Muretus (Variarum lect. I, 15, c. 16) compara critica de 
text cu un medic: după cum medicul vindecă mai bine un bolnav 
dacă ştie care îi este starea obişnuită de sănătate, tot aşa şi criticul 
poate corecta mai bine stricăciunile suferite de codice dacă ştie 
care sunt erorile pe care le comit de obicei copiştii. 

În general, distingem între conjecturi corecte şi greşite şi 
suntem înclinați să îndepărtăm tot ce nu este „corect”. Cu toate 
acestea, conjectura, fie că e corectă sau greşită, este o parte 
importantă a etapei de examinatio, adică investigarea dacă textul 
transmis este sau nu cel mai bun cu putință. Pentru a determina 
valoarea unei conjecturi ca mijloc de investigaţie (conjectura de 
diagnostic), este lipsit de relevanță dacă a reuşit să fie 
convingătoare în detaliu sau mai degrabă reprezintă, împotriva 
tradiției, răul cel mai mic, ori dacă este complet greşită. Intră în 
atribuţiile editorului să decidă care dintre conjecturile de felul 


acesta merită să fie menţionate în apparatus criticus. 


Eroarea cea mai frecventă pare să fie transpoziţia de 


cuvinte. E.g. Eschil, Prom., 545: xăprg ðxapış codd., äxapıç 

xyåpıç Turnebus; Plaut, Aul., 425: malo tuo magno cod., magno 
malo tuo Hare. 

Se produc şi transpoziții de versuri: de pildă, copistul a 
sărit un vers şi îşi dă seama abia după ce a terminat de scris toată 
pagina; atunci, cu sigla h.d. (hic deest) sau cu vreo altă siglă 
asemănătoare, indică locul în care trebuie adăugat: numai că uneori 
sigla este trecută cu vederea şi de aici apar deteriorări 
(corruptelae). 

Sunt frecvente omisiunile de litere din corpul unui 
cuvânt. Uneori omisiunea se produce deoarece copistul sare de la o 
literă sau de la o silabă la alta identică, în acelaşi cuvânt sau în 
două ori mai multe cuvinte învecinate. E.g. Plaut, Pseud., 1022: qui 
si/c si/t, corr. Karsten; Valerius Maximus IV 4, 11: diurnis /atque 
nocturnis/ conviciis, corr. Madvig. Adeseori „omisiunea se produce 
prin haplografie, (id est, din două cuvinte sau din două silabe sau 
din două litere egale se scrie una singură); e.g. Plaut, Bacch., 79: 
te ueniat codd., te eueniat Camerarius, Amph. 54: faciam cod., 
faciam iam Lachmann. 

Dimpotrivă, textul originar poate spori prin înglobarea 
unei glose; termenul glossa desemnează un cuvânt dificil, care are 
nevoie să fie explicat. Adesea, din cauza neștiinței sau a neglijenței 
copiştilor, au fost incluse în text glose adăugate în margine sau 
deasupra cuvintelor pe care le explicau. Uneori glosa înlocuieşte 
cuvântul autentic; e.g. Vergiliu, Buc., VI 40: ignotos, glosa din 
Pay, a îndepărtat ignaros R. 

O altă sursă de erori este proasta despărțire în cuvinte, 


precum şi, în codicele greceşti, accentuarea inexactă. E.g. Eschil, 

Suppl., 202: ei&ev codd., ei évn Sophianus; Plaut, Capt., 997: 
audax codd., haud ex Muretus; Pseud. 783: relego codd., rei ego 
Gruter; Seneca, Epist., 22, 15: nobis conqueri codd., nobiscum 
queri Haase. 

Deteriorările (corruptelae) apar şi sub influența 
cuvintelor învecinate. E.g. Vergiliu, Aen., 354: munera PRp, 
praemia M (sub influența cuvântului praemia din versul 
precedent). 

Uneori cuvinte care nu au între ele un raport gramatical 


sunt asimilate în mod, desinență personală, cazuală, în număr sau 


gen. E.g. Demostene, Phil., 1145: 1&v avtõv codd., tù EAVTĂV 
Auger. 

Sursa unor erori şi interpolări o poate reprezenta un 
arhaism rău înțeles de copist. E.g. Plaut, Amph., 554: tu autem 
cod., tuati (cf. carisius 221, Nonius 179, Gloss. Plaut.); Vergiliu, 
Aen., I 636: dii (arhaism restituit de Aulus Gellius; codicele atestă 
aici dei). 

În codicele mai vechi, numerele erau indicate cu cifre 
romane. O linie deasupra unui număr îl multiplica pe acesta cu o 
mie într-un text aritmetic; în schimb, într-un text literar, linia 
distingea cifrele de litere: de aici puteau apărea confuzii. E.g. Titus 
Livius XXII 60, 19: sescenta milia sau sescentis milia codd., 
sescentis Madvig şi Ingerslev; Cicero, Epist. ad Fam., XV 4.9: sex 
M H D, VII F, dar Madvig a intuit că arhetipul avea VI şi a corectat 
în ui. 

Cele mai frecvente confuzii apar însă în numele proprii. 


E.g. Cezar, De bello ciuili, I 57, 4: indomiti ||, illi Domiti 

Buecheler; Titus Livius III 4,1: fusus codd., Fuscus Sigonius; 
Properţiu II 32,40: naica dona codd., Nai, caduca Scaliger. 

Există şi erori de autor care trebuie să fie mai degrabă 
semnalate, decât corectate. E.g. Seneca, Ad Marciam, 14,1: îi 
atribuie unui Bibulus, care se numea Marcus, prenumele Lucius 
(este o eroare de memorie şi trebuie respectată în stabilirea 
textului). 

Nu întodeauna cuvintele greceşti sunt transcrise corect în 


latină, e.g. Cicero, Epist. ad Att., XVI II,1: sine uallo codd., sine 


J Gurlitt. 


Multe erori derivă din dictare, fie pentru că cel care 
dictează pronunţă greşit cuvintele, fie pentru că cei care scriu nu au 
auzit bine sau nu au fost suficient de atenți: se schimbă adesea între 
ele b şi u (varianta consonantică), d şi t, g şi ch, b ṣi p. 

Interpolările se datorează uneori scrupulelor religioase. 
E.g. Horaţiu, Carmina, III 18, 12: în unele codice se citeşte pardus 
în loc de pagus, pentru că un copist pios şi-a amintit de pasajul 
biblic habitabit lupus cum agno et pardus cum haedo accubabit 
(Isaia II 6). 

Conradus Rittershusius (1560-1613), în comentariul său 
la Oppianus, a fost primul care a susţinut că diversitatea de lecţiuni 
din operă se poate atribui edițiilor diverse ale operei sau chiar 
variantelor adăugate de autor pe original. Pasquali a demonstrat că 
aceste variante de autor se găsesc în textele greceşti şi latineşti din 
ultima perioadă a republicii şi, mai adesea, din timpul imperiului. 
Dintre exemple, printre cele mai remarcabile sunt epigramele lui 


Marţial. Dacă lăsăm deoparte c. XII, care a fost publicată puţin 

după moartea sa, poetul însuşi şi-a îngrijit editarea cărților 
individuale ale epigramelor sale. După aceste ediţii individuale 
însă, el a publicat în anul 93 sau 94 un prim şi un al doilea corpus 
de cărți de la I la VII şi, cu puţin înaintea întoacerii în ţară, cărțile 
de la VIII la XI. La scurt timp după moartea lui Marţial, a apărut o 
nouă ediţie a operei sale întregi, cu cărțile dispuse în ordinea în 
care au ajuns până la noi. Această ediție a fost reprodusă cu 
certitudine de mai multe ori şi din ea derivă arhetipurile celor trei 
familii de codice. Este plauzibil ca variantele să fi fost însemnate 
pe margine chiar de autor. Este posibil ca aceasta să fie sursa 
diferenţelor de nume proprii: I 10,1 Gemellus-Venustus;, V 14,1 
Myrtale-Tuccius. Există, fără îndoială, şi alte variante de autor: III 
13, | dum non uis pisces, dum non uis carpere pullos - dum non uis 


leporem, dum non uis carpere mullos. 

C. Păstrarea textelor 


1. BIBLIOTECILE ANTICE 


Istoria comerțului de carte poate explica în parte căile pe 
care literatura clasică a ajuns din lumea antică până la noi. În 
Grecia antică, literatura precedă scrierea. Nucleul poemelor 
homerice a fost transmis pe cale orală vreme de câteva secole, cât 
timp încă nu se folosea scrierea; când alfabetul fenician a fost 
preluat şi adaptat de greci, în a doua jumătate a sec. al VIII-lea, 
obişnuința de a compune literatură care se recita era încă vie şi nu 
s-a socotit imediat necesar să fie conservate în scris epopeile 
homerice. După o tradiție adesea repetată în Antichitate, primul 
text scris al celor două epopei a fost pregătit la Atena din ordinul 
lui Pisistrate: informaţia este plauzibilă, chiar dacă nu e cu totul la 
adăpost de îndoieli; nu decurge însă din ea că au început să se 
răspândească volume din Homer în număr mare, de vreme ce 
scopul probabil al lui Pisistrate era să asigure o copie oficială a 
poemelor, pentru a fi recitate la sărbătoarea Panateneelor. Obiceiul 
de a citi poezia epică în loc de a o asculta recitată nu a apărut dintr- 
odată, iar cărțile au rămas o raritate până prin sec. al V-lea. Pe de 
altă parte, dezvoltarea formelor literare care nu erau dependente de 
recitare a creat pentru autori, începând cu sec, al VIII-lea, 
necesitatea de a-şi scrie operele, chiar dacă era întocmit un singur 
exemplar ce urma să fie aşezat undeva pentru a fi consultat: aşa se 
spune despre Heraclit că şi-ar fi depus faimosul tratat într-un 


templu şi poate din acest motiv tratatul a supraviețuit până la 

jumătatea sec. al IV-lea, când l-a citit Aristotel (vide Diogenes 
Laertios IX 6). Copiile se multiplicau şi se răspândeau probabil 
într-un mod limitat: se poate presupune că primele opere care să 
ajungă la un public, oricât de modest numeric, au fost cele ale 
filozofilor şi istorigrafilor ionieni; poate că exista o anumită cerere 
de copii şi în cazul poeților care formau baza instrucției şcolare. 
Totuşi, numai de la jumătatea sec. al V-lea se poate constata în 
Grecia existența comerțului de carte; pentru această perioadă s-au 
găsit referiri la o secțiune a pieţei din Atena unde se achiziționau 
cărți (Eupolis, fr. 304 K), iar Platon îl face pe Socrate să spună, în 
Apologia (26), că oricine poate cumpăra pentru o drahmă operele 
lui Anaxagora. Detaliile ne rămân însă necunoscute. 

Este imposibil de spus între ce limite furnizarea şi prețul 
papirusului i-a împiedicat ori i-a încurajat folosirea în Grecia. Când 
era folosit pentru o carte (sul), aproape întotdeauna era acoperit pe 
o singură parte, după cum impunea forma însăşi, pentru că un text 
scris pe dosul foii s-ar fi şters foarte repede; poate că şi suprafaţa 
papirusului a contribuit la stabilirea acestei reguli, dat fiind că 
scribii preferau întotdeauna să folosească mai întîi faţa pe care 
fibrele erau orizontale. În rare ocazii, avem informaţii despre 
uolumina scrise pe ambele fețe (luvenal 1,6; Pliniu cel Tânăr, 
Epist., III 5,17), dar cazurile de felul acesta erau excepţionale, 
chiar dacă uneori penuria de papirus impunea să se folosească 
pentru un text literar şi dosul foii, cu fibrele transversale faţă de 
scris. Un exemplu faimos este ms Hypsipyle al lui Euripide (P.Oxy. 
852). Trebuie să amintim aici că lungimea textului cuprins într-o 


carte antică era modestă: copia Symposion-ului lui Platon, cu toate 

că întrecea cu mult măsura obişnuită, cuprindea aproximativ 
echivalentul a şaptezeci de pagini tipărite. 

Dezvoltarea comerțului de carte le-a permis şi 
particularilor să-şi formeze o bibliotecă. Chiar dacă nu este 
credibilă tradiția conform căreia tirani ca Pisistrate şi Policlet din 
Samos, din sec. al VI-lea, au avut în posesie ample colecții de cărți 
(Athenaios I 3a), este sigur totuşi că, la sfârşitul sec. al V-lea, 
existau biblioteci private; Aristofan îl ridiculizează pe Euripide 
pentru că în compunerea pieselor se atinge adesea de izvoare 
literare (Ranae 943); pe de altă parte, propria sa operă, plină cum 
este de parodii şi aluzii, trebuie să fi fost şi ea, între anumite limite, 
dependentă de o colecție personală de manuscrise. 

Nu există la Atena urme ale unor biblioteci generale, 
întreținute pe cheltuială publică, dar este verosimil ca nişte copii 
oficiale ale operelor puse în scenă la sărbătorile importante, cum 
erau Dionisiile, să fi fost conservate în arhivele statului. Pseudo- 
Plutarh (Vitae decem oratorum 841 sq.) îi atribuie oratorului 
Licurg propunerea de a conserva în felul acesta copiile oficiale, dar 
probabil că nevoia fusese resimțită mai înainte. Ştim că, din când 
în când, piesele erau reluate, după reprezentația originară, şi că 
actorii aveau în chip firesc nevoie de copii noi: dacă ar fi fost 
constrânşi să şi le procure folosindu-se de copiile private, ar fi fost 
de-a dreptul extraordinară supraviețuirea în epocă elenistică a 


atâtor opere. 


Odată cu progresul din sec. al IV-lea, devine necesară 


întemeierea institutelor de tip academic, cu biblioteci proprii. Nu 

este surprinzător să găsim la Strabon (XIII 1,54) informaţia că 
Aristotel a adunat un număr mare de cărți, care corespundeau fără 
îndoială intereselor, vaste, ale Liceului. Principalele materii de 
studiu în Liceu erau ştiinţifice şi filozofice, dar nu erau trecute cu 
vederea nici cele literare. Această colecție şi cea a Academiei au 
fost modelele imitate ceva mai târziu de regele Egiptului, care a 
întemeiat faimoasa bibliotecă din Alexandria (Diogenes Laertios 
IV 1; V 51). 

O parte esențială a instituției, situată în acelaşi complex 
de edificii sau în imediata vecinătate, era faimoasa bibliotecă. Se 
pare că se făcuse un mic pas spre crearea ei încă în timpul domniei 
precedente primului Ptolemeu, care l-a invitat anume la Alexandria 
pe Demetrius din Faleron, eminentul elev al lui Teofrast, pe la 295 
a.Chr. Biblioteca a crescut rapid: numărul de manuscrise este 
apreciat în mod diferit, în funcție de sursele antice şi, dată fiind 
lipsa de exactitate cu care au fost transmise toate numerele mari de 
către autorii antici, e dificil să se calculeze care era valoarea reală. 
Dacă acceptăm ca adevărată tradiţia din sec. al III-lea, că erau 
acolo două sute de mii sau patru sute nouăzeci de mii de volume 
(Eusebius, Prep. Evang. 350b, Tzetzes, Prolegomena de 
comoedia) sau chiar şase sute de mii, trebuie să ținem cont de 
faptul că un singur sul conținea, de pildă, un singur dialog platonic 
de lungime moderată sau o dramă attică; în plus, nu avem de unde 
să ştim în ce măsură bibliotecarii adoptaseră sistemul de a-şi 
procura dublete. Dincolo de aceste nesiguranțe, este cert că au 
făcut mari eforturi pentru a aduna o colecție de literatură greacă ce 


tindea către completitudine. Există anecdote care aruncă o lumină 

asupra spiritului în care erau conduse afacerile bibliotecii. Se spune 
că regele ar fi decis să obțină un text precis al tragediilor attice şi i- 
ar fi convins pe atenieni să-i împrumute copia oficială din arhiva 
statului, pentru care a fost cerută o garanţie de cincisprezece 
talanți; dar, după ce au obținut-o, autoritățile egiptene au decis să o 
păstreze şi să renunţe la garanţie (Galenus XVII 607). Din aceeaşi 
sursă, aflăm că, în râvna lor de a-şi completa propria colecţie, 
bibliotecarii alexandrini se lăsau adesea înşelați, cumpărând falsuri 


ale operelor rare (XV 105). 

2. NOMENCLATURA CODICELOR 


Miile de codice, pe pergament sau hârtie, care au 
conservat operele literare ale Antichității clasice se află aproape în 
totalitate, încă de la primele decenii ale secolului al XIX-lea, în 
bibliotecile publice europene. Cele care excelează prin numărul şi 
valoarea codicelor latineşti şi greceşti sunt bibliotecile Vaticană, 
Laurenţiană, Marciană, Biblioteca Naţională din Paris, Biblioteca 
Muzeului Britanic (Londra), bibliotecile din Viena, Miinchen, 
Leiden; vide infra cap. C.4. Biblioteci. 

În nomenclatura codicelor se pot distinge cinci grupuri. 
Codicele şi-au primit numele după biblioteca în a cărei posesie se 
află (ori s-au aflat la un moment dat) sau după numele latinesc (în 
formă adjectivală) al oraşului în care se află biblioteca respectivă 
sau după numele vechiului său posesor sau, mult mai rar, după 


numele regiunii ori după numele formei sale. 


Iată câteva exemple din primul grup: 

Alexandrinus (Biblioteca Alexandrina a fost fondată de 
papa Alexandru al VIII-lea în 1690: acum face parte din biblioteca 
Vaticana); 

Ambrosianus (Biblioteca Ambrosiana a fost fondată la 
Milano în 1609 de cardinalul Federico Borromeo); 

Angelicanus (Angelica a fost fondată la Roma, în 1605, 
de călugărul Angelo Rocca); 

Bodleianus (Bodleiana a fost fondată la Oxford, în 1598, 


de sir Thomas Bodley); 

Casanatensis (Casanatensis a fost fondată de cardinalul 
Gerolamo Casanate, la sfârşitul sec. al XVII-lea); 

Chisianus sau Chigianus (Chigiana a fost fondată la 
Roma în 1660 de Fabio Chigi, care a fost mai apoi papă sub 
numele Alexandru al VII-lea); 

Corsinianus (Corsiniana, fondată la Roma în 1754 de 
cardinalul Neri Corsini); 

Estensis (colecția Estensis a fost transportată la Modena, 
în 1598, de ducele Cesare d'Este); 

Laurentianus (Laurentiana a tost fondată la Florenţa, în 
1444, de Cosimo de Medici). 

Londinensis sau  Londiniensis sau Britannus sau 
Britannicus (sub oricare din aceste nume se poate identifica un 
codice aflat la Londra, la British Museum); 

Malatestianus (Malatestiana a fost fondată la Cesena, în 
1452, de Domenico Malatesta Novello); 

Marcianus (o bibliotecă Marciana a fost fondată la 
Veneția, în 1478, din colecția cardinalului Bessarion); 

Palatinus (Palatina, fondată la Heidelberg, de prințul- 
elector Filip, 1476-1508: cea mai mare parte a codicelor de aici se 
află în prezent la Vatican); 

Querinianus (Queriniana, fondată la Brescia, de 
cardinalul Querini, în 1475); 

Riccardianus (Riccardiana, fondată la Florența, către 
1590, de Riccardo Romolo Riccardi); 

Vaticanus (Vaticana, fondată la Roma, de papa Nicolaus 


al V-lea, 1447-1455). 

Dintr-al doilea grup, pot fi amintite, cu titlu de exemplu, 
câteva denumiri de codice: Alexandrinus (din Alexandria 
Egiptului; vide supra acelaşi nume, Alexandrinus, după numele 
bibliotecii Alexandrina, parte a bibliotecii Vaticana); 
Amstelodamensis (de la Amsterdam); Atheniensis (de la Atena); 
Athous (de la Muntele Athos); Berolinensis (de la Berlin); 
Casinensis (de la Montecassino), Guelferbytanus (de la 
Wolfenbüttel); Hauninesis (de la Copenhaga); Lipsiensis (de la 
Leipzig); Perusinus (de la Perugia), Trevirensis (de la Trier); 


Vindobonensis (de la Viena). 


După numele celui care a deținut la un moment dat 
codicele, sunt desemnate, e.g.: Arundelianus (deținut de Thomas 
Howard, conte de Arundel; codicele acestuia se află în prezent la 
British Museum); Ashmoleanus (deținut de Elias Ashmole; în 
prezent codicele se află la Bodleiana), Colbertinus (deținut de 
Jean-Baptiste Colbert, în prezent codicele se află la Paris); 
Corvinianus (deținut de Mathias Corvin, regele Ungariei); 
Peutingerianus (deținut de Conrad Peutinger); Salmasianus 
(deținut de Claude de Saumaise; aflat în prezent în parte la Paris, în 
parte la Wolfenbüttel); Vallensis (deținut de Lorenzo Valla); 
Wittianus (deținut de J. de Witt). 


Dintr-al patrulea grup fac parte codice care şi-au primit 


numele după regiunea în care s-au aflat la un moment dat: 

Bavaricus (codicele B al lui Demostene şi codicele C al 
lui Polibiu); 

Cisalpinus (codicele A al lui Tucidide); 

Etruscus (codicele tragediilor lui Seneca, numit în 


prezent Laurentianus 37, 13). 


Al cincilea grup cuprinde puţinele codice care îşi 
dezvăluie prin nume o particularitate a aspectului: 

Decurtatus (codicele C din Plaut şi codicele G din 
Terenţiu); 

Oblongus (codicele A din Lucrețiu); 


Quadratus (codicele B din Lucrețiu). 


În afara tuturor acestor categorii se plasează codicele 
Augusteus, din Vergiliu: a fost denumit aşa de G. H. Pertz care l-a 


plasat cronologic (eronat) chiar în epoca lui Augustus. 


În secolele trecute, codicele nu au fost întotdeauna 
conservate cu grija cuvenită. Adeseori, codice fundamentale ale 
celor mai vechi ediții din clasicii greci şi latini au fost abandonate 
după tipărirea acestora. Foarte multe au dispărut din întâmplare sau 
pe o cale naturală, odată cu trecerea timpului; paguba cea mai mare 
însă au făcut-o incendiile şi tulburările aduse de războaie. Cele mai 
multe s-au păstrat totuşi ca apografe (copii directe) sau ca ediții sau 
colațiuni (corecturi pe alte manuscrise). Iată câteva exemple (alese 
dintr-un lung şir de codice latineşti dispărute), care indică numai 


pierderile cele mai importante din tradiția manuscrisă ciceroniană: 

+ Vetus Cluniacensis al lui Poggio (cuprindea Pro Roscio 


Amerino, Pro Cluentio, Pro Murena, Pro Caelio, Pro Milone), 


+ originalele şi copia lui Poggio pentru Pro Caecina, De 
lege agraria, Pro Rabirio Postumo, Pro Rabirio perduellionis reo, 
Pro Roscio comoedo, In Pisonem (se folosesc în reconstituire 
numeroasele apografe ale copiei lui Poggio); 

+ codex Laudensis (opere retorice): Brutus, De oratore; 


+ codex Veronensis (unele scrisori). 

3. UNIVERSITĂȚILE DIN EVUL MEDIU 


În! secolele care au urmat anului o mie, oraşele Europei 
occidentale s-au transformat, devenind medii ale unor remarcabile 
inovaţii. Centrele urbane renăşteau după secole de abandon, iar 
oamenii care se adunau acolo erau, indiferent de originea lor, 
oameni noi, capabili să dea viață unor forme inedite de raporturi 
sociale, de instituţii politice, de activităţi economice. Înnoirea a 
avut urmări şi asupra vieţii intelectuale, iar rezultatul a fost 
naşterea unei instituții scolastice necunoscute mai înainte: 
universitatea. Intelectualii elaborează noi construcții de gândire şi, 
prin intermediul învăţământului, îşi transmit discipolilor învățătura. 
Prototipul lor este Abelard, filozoful care în primele decenii ale 
sec. al XII-lea a făcut să vorbească despre el întregul Paris, prin 
îndrăzneala cu care aplica dialectica la discursul teologic, precum 
şi prin parcursul dramatic al relaţiilor sale cu tânăra sa elevă Eloisa. 

Magiştrii de felul lui Abelard, împreună cu elevii lor, 
formează grupuri care devin de-a lungul veacurilor tot mai 
numeroase şi mai uşor recognoscibile: animă cu prezenţa lor 
cartiere întregi, unde trăiesc în relații strânse în special cu breslele 
de meseriaşi. Respiră atmosfera de libertate care caracterizează 
primele faze, creative, ale dezvoltării oraşelor. Într-o societate în 
care încep să se contureze forme, chiar embrionare, de diviziune a 


muncii, şi ei sunt împinşi să se gândească la activitatea lor, studiul 


! Capitolul de faţă are ca bază articolele din revista Medioevo. Un 
passato da riscoprire. an |, nr. 10 (1997), scrise de Carla Frova şi 
Antonio Ivan Pini. 

şi învățământul, ca la o „„meserie”. Ca şi alți oameni ce au o 
meserie (artizanii sau comercianții), şi intelectualii sunt prezenți cu 
organizaţiile lor corporative, universitates. Asociindu-se în mod 
liber, printr-un jurământ, cu colegii lor, ei îşi apropriază puterea de 
a-şi fixa regulile propriei lor munci şi comportamentul pe care 
fiecare este obligat să-l respecte în interesul tuturor. 

Analogia dintre universitari şi lucrătorii din zonele 
urbane nu poate fi împinsă prea departe, pentru că rezultatele 
muncii lor erau prea diferite; în plus, persoanele înseşi formau 
două grupuri distincte. Ambientul citadin stimulează o 
transformare decisivă a istoriei în cultura occidentală. În 
universități, studiul şi învățământul sunt acum o adevărată profesie. 
În acest sens, activitatea intelectuală începe să devină o muncă din 
care se poate trăi. 

Parisul, în a doua jumătate a sec. al XI-lea, era un 
important centru scolastic. Studenţi tot mai numeroşi veneau aici, 
uneori chiar de departe, pentru a studia disciplinele literare 
(gramatica, logica) şi mai cu seamă teologia. Maeştrii predau în 
vecinătatea catedralei Notre Dame, sub jurisdicţia arhiepiscopului. 
Şcolile, controlate de autoritatea ecleziastică locală, încredințate 
unor profesori care erau clerici sau monahi, ţinteau cu precădere la 
formarea de ecleziaşti de rang înalt, care în bisericile lor ar fi avut 
responsabilități administrative şi pastorale importante. Valoarea 
profesorilor şi curiozitatea elevilor au reprezentat motorul unor noi 
dezvoltări. 

În sec. al XII-lea, chiar topografia şcolilor pariziene a 


devenit mai complexă. Unii profesori au început să predea pe 

malul stâng al Senei, tot în mediul instituțiilor ecleziastice, dar în 
afara jurisdicției  cancelare, autoritatea impusă de episcop 
controlului şcolilor. Acesta reprezintă embrionul universității. 
Rezultatul este o structură complexă de autoguvernare, întemeiată 
pe norme scrise: profesorii, cu participarea studenţilor, controlau 
conţinutul învățământului, metodele didactice, toate aspectele de 
viață privitoare la persoanele care, sub diverse titluri, fac parte din 
nucleul studios parizian. Către anul 1200, puterea a trecut în 
mâinile universitarilor. 

În dobândirea autonomiei lor, universitarii au fost 
sprijiniți de ponteficii romani. Papalitatea a înţeles bine forța uriaşă 
pe care o are în sine cultura scolastică şi, într-un moment în care 
încearcă să afirme cu putere autoritatea Scaunului roman asupra 
întregii creştinătăţi, nu ezită să pună pe plan secund autoritatea 
ecleziastică locală, pentru a submina prerogativele episcopului şi 
ale cancelarului, pentru a stabili un raport direct cu noii 
intelectuali. 

De la sfârşitul sec. al XII-lea, universitatea a început să 
elaboreze statute, afirmându-şi, cu capacitatea de a-şi da autonom o 
normă, propria sa libertate: în 1215, trimisul pontifical Roberto de 
Courgon a acordat acestor statute sigiliul aprobării papale. În 1231 
universitarii au obținut de la papa Grigorie al IX-lea o serie de 
privilegii foarte importante: prin bulă papală, cetatea Paris este 
preamărită cu titlul de parens scientiarum. Învăţaţii sunt chemaţi să 
pună în serviciul creştinătăţii toate resursele culturii lor. 

Alta este istoria Universităţii din Bologna, sălaşul care-şi 


dispută cu Parisul titlul de cea mai veche universitate din Europa. 

Nu se ştie bine dacă au existat aici, în perioada preuniversitară, 
şcoli de vreo oarecare importanţă sau ce anume se învăţa acolo. 
Cetatea se află în centrul unei regiuni, Italia centro-septentrională, 
unde, începând cu sec. al XI-lea, se înregistrează semnele unei 
renaşteri juridice, în special la cei care se folosesc de drept în 
practica profesională (judecătorii şi notarii). Există cu siguranţă un 
raport între înflorirea şcolilor noi şi nevoia de cultură exprimată de 
o societate aflată în plină dezvoltare politică şi economică. Nu se 
poate însă explica totul într-un mod mecanic, în primul rând pentru 
că, la Bologna — dacă dăm crezare puţinelor mărturii —, la început 
au fost mai cu seamă cărți. Sunt cărțile din Corpus iuris, în care în 
sec. al VI-lea împăratul Iustinian adunase tezaurul legilor şi 
jurisprudenţei antice care, după sfârşitul Imperiului roman, 
rămăseseră atâtea secole împrăştiate şi nebăgate în seamă. 
Manuscrise din acele „cărți de legi” au ajuns la Bologna, pe căi 
aventuroase şi în mare parte obscure: unii maeştri au început să le 
recopieze şi să le pună în ordine. Tradiţia îi atribuie meritul 
inițiativei lui Irnerius, Lucerna iuris, „făclia dreptului”, „lumina 
Bologne”; o întreprindere de asemenea dimensiuni nu se putea 
totuşi împlini pe durata unei generații şi nici, cu atât mai puţin, să 
fie opera unei singure persoane. În jurul acestor cărți iau naştere 
şcolile bologneze de drept. Reprezentările figurative de scene de 
şcoală (în manuscrie, în sculpturile tombale) arată maestrul la 
catedră, cu o carte deschisă în faţa sa, în postura de a o citi şi 
comenta în fața unor grupuri de şcolari, care-l ascultă într-o 


atitudine de respect. 

Cultura care se construieşte în şcolile universitare pune în 
mâinile juriştilor bolognezi, ca şi în cele ale teologilor şi filozofilor 
parizieni, o putere uriaşă. În 1155, coborând spre Roma pentru 
încoronare, Federico Barbarossa a întâlnit la Bologna o delegație 
de profesori şi studenți. Le-a garantat protecţia sa, pentru că ei 
„luminează lumea cu ştiinţa, educându-i pe oameni să trăiască în 
supunere față de Dumnezeu şi împărat, slujitorul Lui”. Privilegiile 
acordate de Barbarossa, reluate în legislațiile sucesive ale 
suveranilor, principilor şi cetăților, vor face din universitari un 
grup puternic şi capabil să se conducă autonom. Guvernul comunal 
pune vreme îndelungată piedici studioşilor străini care vor să se 
organizeze în corporaţii (cele bologneze nu au nevoie de garanţii 
speciale, fiind tutelate de statutul lor de cetăţeni), dar în final 
trebuie să accepte acele universitates studenţeşti ca o prezenţă de 
prim plan a vieții cetății. Prin reprezentanţii lor, studenții 
dialoghează cu instituţiile citadine şi, mai cu seamă, controlează 
toate aspectele vieţii „studiului”: programele de cursuri, activitatea 
profesorilor, disciplina internă. Începând cu sec. al XIII-lea, chiar 
şi ponteficii intervin pentru a întări cu sprijinul lor puterea 
corporațiilor studenţeşti. 

Atenţia cu care papii şi împărații au urmărit noile 
dezvoltări ale culturii intelectuale a fost determinantă pentru 
succesul extraordinar al universității în Evul Mediu. Legătura cu 
cele două puteri universale a imprimat instituţiei universitare unele 
dintre trăsăturile sale juridice cele mai caracteristice: în toate 
aşezămintele le sunt garantate universitarilor privilegii analoge, iar 


titlurile conferite sunt recunoscute ca valide oriunde. Dacă se 

adaugă la acestea faptul că programele prezintă un grad înalt de 
uniformizare şi că latina este limba comună pentru toţi, se înţelege 
cum noii intelectuali pot să aplice la ei înşişi într-un mod cu totul 
particular mottoul: terras omnes tamquam meas uidebo. 

Universitatea are însă un alt chip. Ea este şi o instituție 
solid înrădăcinată în realitatea socială şi politică a locurilor în care 
se găseşte şi, cu timpul, îşi va adânci această caracteristică. Încă 
din primele secole, alături de acele spaţii de studiu născute din 
adunarea spontană a maeştrilor şi elevilor, apar altele care se nasc 
din voinţa suveranilor, ale administraţiilor orăşeneşti. Federico al 
II-lea a fondat în 1224 Universitatea din Napoli, iar oraşul Vercelli 
a decis în 1228, cu orgoliu, să se înzestreze cu o instituţie de 
studiu. Încă din aceste prime iniţiative de întemeiere, dependența 
universităţilor de puterile locale este foarte puternică, mai ales din 
punct de vedere financiar (salariile profesorilor fiind plătite din 
banul public); în schimb, la Bologna, până la jumătatea sec. al 
XIII-lea, studenţii continuau să-i plătească direct pe profesori, prin 
sistemul „colectei”. În aceste condiţii, autonomia corporațiilor 
universitare se reduce simțitor: în universităţile din Evul Mediu 
târziu şi apoi din epoca modernă, ea va rămâne în multe aspecte 
numai formală. 

Din sec. al XIV-lea şi, mai cu seamă, dintr-al XV-lea, 
universitatea începe să devină tot mai clar o instituţie a statului. 
Aceasta nu înseamnă că marile aşezăminte îşi pierd caracterul şi 
ambițiile cosmopolite: este însă evident că oraşele ca formă 
administrativă, precum şi principii şi suveranii încep să dezvolte o 


politică de plasare a universității în serviciul exigenţelor unui 

mediu politic teritorial precis: în fiecare centru orăşenesc, aceasta 
trebuie să furnizeze societății medici, avocaţi, notari, profesori şi, 
în administraţia publică, funcționari cu o bună pregătire. Raportul 
intelectualilor universitari cu puterea a cunoscut inevitabil 
transformări. Transformările au oscilat între asumarea unui rol de 
ideolog (când teologii, filozofii, juriştii strâng alianţa cu papalitatea 
sau Imperiul) şi asumarea unui rol tehnic (când s-au pus în slujba 
oraşului ca profesionişti şi funcţionari). Situaţia era însă cu mult 
mai complexă, pentru că nu este nevoie să supraevaluăm puterea 
culturii universitare. Într-o societate, cum este cea din Evul Mediu 
târziu, în care rolurile sociale se rigidizează tot mai mult, nu este 
suficient titlul de doctor pentru a garanta o carieră strălucită, care 
rămâne determinată de descendența familială. Pe de altă parte, nu 
trebuie să se creadă că aceste personaje, angajate în slujbe 
preponderent tehnice, îşi pierdeau cu totul specificul lor de 
intelectuali. 

Harta difuziunii locaşurilor universitare în Europa devine 
tot mai densă în cursul Evului Mediu. Este adevărat că nu toate 
universitățile, mai ales cele apărute în perioada cea mai veche, 
supraviețuiesc vreme îndelungată. Este totuşi impresionantă 
expansiunea fenomenului. Până în sec. al XIV-lea, universităţile nu 
depăşeau un total de douăzeci. Către 1500 se numără cam optzeci. 


Iată o cronologie sumară a celor mai importante: 
Au universitate din sec. al XIII-lea (şi, în unele cazuri, 


chiar din perioada anterioară): Bologna, Paris, Oxford, Cambridge, 


Padova, Montpellier, Toulouse, Salamanca, Napoli, Siena, 

Lisabona. În sec. al XIV-lea se adaugă: Avignon, Roma, Perugia, 
Coimbra (prin transferare de la Lisabona), Pisa, Pavia, Viena, 
Cracovia, Erfurt, Heidelberg, Köln. În sec. al XV-lea: Leipzig, 
Rostock, Louvain, Catania, Glasgow, Trier, Freiburg, Praga, 
Saragozza, Copenhaga, Tiibingen, Uppsala. 

Înflorirea centrelor universitare răspundea unor schimbări 
pe care, mai departe, le adânceau chiar mediile universitare. 
Ducerea la capăt a studiilor a necesitat întotdeauna trudă şi bani: 
câştigurile sigure şi prestigiul social reprezentau însă o răsplată pe 
măsură. 

În lumea modernă, pare greu de imaginat o societate 
avansată din punct de vedere cultural care să nu aibă un sistem 
universitar. Şi totuşi, au existat mari civilizaţii literate care nu au 
cunoscut universitatea, aşa cum au fost Grecia antică, Roma 
imperială, chiar Islamul din perioada de aur, marcată de şcoli 
superioare care nu sunt totuşi comparabile cu universitățile în sens 
strict. Universitatea a fost „inventată” în Occidentul latin, pe 
parcursul secolelor de mijloc ale Evului Mediu, iar în epoca 
modernă s-a afirmat pe toate continentele ca o instituție tipică şi 
specifică a culturii a occidentale. 

În Evul Mediu timpuriu, cunoaşterea era concepută ca un 
complex unitar, articulat în şapte discipline: cele şapte arte liberale 
(vide supra nota despre Martianus Capella, cap. A.1. Filologia). 
Miniaturile manuscriselor scolastice reprezintă adesea sistemul 
cunoaşterii prin imaginea unui copac, din al cărui trunchi puternic 
se despart şapte ramuri, câte una pentru fiecare artă (id est, 


disciplină): gramatica, retorica, dialectica, aritmetica, geometria, 

astronomia, muzica. Pentru a fi un învăţat, studiosul trebuia să fie 
stăpân pe toate aceste discipline, chiar dacă în realitate, dintre 
relativ puţinii care puteau accede la educația superioară, aproape 
nici unul nu reuşea să-şi desăvârşească efectiv întregul curriculum. 

O restructurare profundă a acestei scheme a avut loc la 
începutul celui de-al doilea mileniu. Oameni noi s-au inserat în 
teritoriul literaturii, iar societatea în întregul ei şi-a dezvoltat noi 
exigente culturale. În şcolile universitare, profesorii au început să 
schițeze un edificiu nou, mai complex, al cunoaşterii. Mai mult 
decât toți ceilalți, filozofii şi-au asumat sarcina de a teoretiza 
organizarea disciplinei. Studiul celor şapte arte liberale, aşa cum se 
desfăşura în Evul Mediul timpuriu, este acum o simplă pregătire 
pentru studiile superioare, al căror conținut este articulat, după 
schema diviziunii filozofiei, în disciplne care se ocupă de natură, 
discipline morale şi discipline care privesc realitățile supranaturale 
(metafizica). Această revoluţie se împlineşte sub semnul filozofiei 
aristotelice: traduse din greacă în arabă şi apoi din arabă în latină, 
începând cu sec. al XIII-lea, operele filozofului grec sunt un 
element decisiv pentru dezvoltarea filozofiei şi a ştiinţei. 

Noua concepție asupra culturii rămâne una profund 
unitară, dar uneori se deschide înspre specializare. Studium este 
unul singur, dar se articulează în diferite facultăți ale universităţii: 
arte, medicină, drept, teologie. Un aşezământ universitar are 
menirea de a oferi pregătire în toate disciplinele, chiar dacă în 
general diverse centre îşi leagă renumele de grupuri particulare de 


discipline. Studenţii merg la Paris datorită faimei de care se 

bucurau profesorii de arte şi de teologie, la Bologna, pentru a 
frecventa şcolile de drept. 

Programa unui curs universitar este constituită dintr-o 
selecție de texte. Fiecare disciplină (teologie, filozofie, drept etc.) 
coincide cu cărțile autorilor care au tratat-o cu autoritate, iar 
profesorii au misiunea de a le transmite tinerilor conținutul lor într- 
o formă nealterată. Conţinutul şi metodele de predare erau teoretic 
similare în toate aşezămintele universitare (şi nu fără temei s-a 
insistat mult asupra rolului jucat de universitate în crearea unei 
culturi europene unitare); de fapt însă, puteau exista deosebiri chiar 
importante. Disparități se remacă mai cu seamă în facultățile de 
arte: în vreme ce în unele centre sau în unele epoci studiul era 
limitat la autorii vechi, folosiți în şcolile de arte liberale 
preuniversitare, la Oxford şi la Paris, în cursul sec. al XIII-lea, se 
citeau toate operele lui Aristotel. În vremea aceea, Aristotel era 
folosit şi de mulţi teologi: chiar dacă facultatea de teologie avea ca 
texte de bază Biblia şi Sentinţele unui magistru din sec. al XII-lea, 
Petrus Lombardus (Libri quattuor sententiarum). Programa 
facultății de medicină cuprindea autori clasici, ca Hipocrat şi 
Galenus, şi tratate de autori arabi în traducere latină, în primul rînd 
„„Canonul” lui Avicenna. Cărțile juridice pe care le reunise în sec. 
VI împăratul Iustinian în Corpus iuris stăteau la baza 
învăţământului de drept civil, în vreme ce dreptul canonic se studia 
din culegeri de norme ecleziastice. 

Întemeiată solid pe tradiţia autorilor, cunoaşterea 
transmisă de universitatea medievală poate părea la prima vedere 


statică şi repetitivă. Programele însă nu se menţin neschimbate de-a 

lungul timpului, ci se deschid primind, alături de textele clasice, 
tratate şi alte producţii scolastice ale maeştrilor moderni, care devin 
ŞI ei „autori”. Şi, mai cu seamă, conţinutul cărților nu este transmis 
ca ceva rigidizat: dimpotrivă, de fiecare dată este supus unui efort 
de interpretare din partea profesorilor; o operă doctrinală are 
subtilitate, fantezie şi îndrăzneală, ceea ce, în respectul absolut al 
textului clasic, o face capabilă să răspundă nevoilor şi intereselor 
modernităţii. 

Ştiinţa medievală este în întregime întemeiată pe cărți 
(observarea naturii acoperă un spaţiu marginal şi, sub acest aspect, 
revoluţia ştiinţifică de la începutul epocii moderne este cu adevărat 
o schimbare de perspectivă); nu se poate însă defini ca „livrescă” 
în sensul depreciativ al termenului. Cartea există prin medierea 
profesorului, ea trăieşte prin vocea lui. În două momente 
fundamentale ale didacticii universitare, lecţia şi disputa, studenții 
învaţă prin intermediul ascultării. În lecţie, profesorul citeşte textul 
mai înainte de a-l comenta; în dispută, textul trebuie să fie deja 
total prezent în memoria celor care intervin, pentru a putea să-şi 
sprijine argumentarea pe autoritatea lui. 

Dacă pentru studiul individual studenții au mare nevoie 
de pagina scrisă (şi de aceea epoca despre care vorbim este una de 
o extraordinară expansiune a producţiei de carte), aulele 
universitare rămân în mare măsură spaţii ale oralității. 

În cadrul raporturilor care au existat în Evul Mediu între 
cultura universitară şi celelalte culturi, merită pusă în valoarea 
problema lingvistică. Corpul universitar vorbeşte pretutindeni în 


limba latină şi rămâne fidelă acestei limbi de prestigiu chiar până 

dincolo de sfârşitul Evului Mediu. Grupurile de intelectuali găseau 
în latină un puternic instrument de comunicare ştiinţifică, care 
anula barierele ridicate de limbile naționale; iar universalitatea 
limbajului este un element fundamental în ideologia universităţii ca 
instituție cosmopolită. Faţă de societate în ansamblul ei, alegerea 
latinei este una de separare. În secolele în care se dezvoltă 
universitatea, nu numai lumea de rând, în viaţa de toate zilele, 
comunică în limba vulgară, ci chiar şi scriitorii deschişi la 
experimente folosesc în creaţia literară, cu tot mai mare insistenţă, 
noile limbi. 

În vremurile de început, raporturile dintre şcoală şi lumea 
literaturii în vulgară sunt foarte vii. Personajele care se mişcă într-o 
zonă de mijloc între cele două spaţii dezvoltă o intensă activitate de 
mediere: este vorba aici în primul rând de Brunetto Latini (cu 
numele latinizat în forma Burnectus Latinus), venerat de Dante ca 
maestru: în Tezaurul său, publicat în franceză (Li livres dou trésor) 
şi apoi în italiană (Tesoretto), el condensează mult din învăţăturile 
predate la Paris în facultatea de arte. 

Mai apoi, literaţii care aleg limba vulgară pornesc pe un 
drum cu o tot mai mare autonomie, ba chiar de contestare deschisă 
a culturii universităților. Clivajul dintre cele două lumi este menit 
să crească. Rămâne deschis canalul obişnuit de comunicare dintre 
şcoală şi culturile  non-literate, prin pastorala religioasă. 
Predicatorii se străduiesc să traducă într-un limbaj accesibil 
poporului doctrinele pe care le-au studiat la universitate; 
numeroasele culegeri de predici în limba vulgară ajunse până la noi 


sunt o mărturie a strădaniei lor. 

Cultura universitară se deschide spre exterior nu doar 
pentru a da, ci şi pentru a primi. Este semnificativ faptul că cea mai 
mare parte a traducerilor din greacă şi din arabă, care le-au oferit 
profesorilor universitari texte fundamentale pentru toate 
disciplinele, nu au fost făcute în interiorul universităților, ci la curte 
sau în alte centre culturale, unde mecenați laici sau ecleziastici 
susțineau întreprinderi de felul acesta prin însemnate mijloace 
financiare. În faza aceasta, raportul dintre ambientul de la curte şi 
cel din şcoală a fost vital. 

În cursul sec. al XIII-lea, universitatea din Paris are un 
destin extraordinar, menit să influențeze profund toată istoria 
culturii occidentale. Graţie traducerilor latineşti, profesorii vin în 
contact cu operele de filozofie naturală, morală, metafizică ale lui 
Aristotel, necunoscute mai înainte, şi cu cele ale comentatorilor 
arabi, Avicenna si Averoe. Încă de pe la 1230, primele texte 
aristotelice intră în facultăţile de teologie, unde, începând cu 
jumătatea secolului, văd lumina sinteze grandioase dintre cultura 
creştină şi gândirea clasică greacă, datorate franciscanului 
Bonaventura şi dominicanului Toma d' Aquino. Filozofii parizieni 
sunt magnanimi, cum se definesc ei înşişi; sunt, după unii istorici, 
cei dintâi intelectuali conştienţi de funcţia lor socială. În 1270 şi 
1277, tezele averroiste sunt condamnate de episcopul Parisului, la 
îndemnul papei, iar profesorii care le susțin sunt expulzați din 
universitate. 

Revoluţia culturală care a marcat Evul Mediu târziu şi 
care şi-a găsit momentul de maximă elaborare în fondarea 


universităților, a implicat în mod natural instrumentele practice de 

cunoaştere: cărțile. Apare acum o carte nouă, în primul rând prin 
structura sa materială, care trebuie să corespundă noilor exigenţe 
ale studenților universitari. 

Cartea tipică a Evului Mediu timpuriu era un codice 
produs în scriptorium-ul unei mănăstiri. Cartea era menită în esență 
să rămână în interiorul mănăstirii şi făcea parte în felul acesta din 
bunurile ei materiale, din thesaurus: mai apoi putea fi dăruită 
vreunui personaj eminent. Folosită pentru o lectură colectivă şi nu 
individuală, făcută cu glas tare, având loc în refectoriu sau în 
curtea interioară a mănăstirii, prezenta cel mai adesea foi scrise 
complet, cu spații ample între rânduri, cu o scriere care în mod 
obişnuit nu separa cuvintele, cu decoraţiuni rezervate paginilor şi 
rândurilor inițiale. 

Cartea universitară, care este cu siguranță exemplul cel 
mai tipic şi reprezentativ al producției medievale târzii, răspunde 
unor modalități de fabricare şi unor exigenţe de întrebuințare cu 
totul diferite. Copiată în ateliere laice de scriere, care se dezvoltau 
în interiorul centrelor urbane, iese din mâna unui copist de profesie 
care, pe baza unui contract autentic, primeşte sarcina de a transcrie. 
Cartea devine, pe scurt, un bun material menit vânzării şi folosit, 
pentru studiu individual, de studenţi care urmăresc din ea lecțiile 
profesorilor. Codicele universitar prezenta pagini scrise pe două 
coloane, cu margini ample destinate gloselor şi comentariilor la 
text. În interiorul textului, cuvintele sunt de regulă despărțite unele 
de altele; textul este cuprins într-un sistem decorativ care, pe lângă 
miniaturile şi literele inițiale, prezintă şi titlurile în roşu — rubricae 


—, precum şi semne de paragraf pentru a pune în evidenţă părțile în 

care se articulează discursul. Dincolo de noua structură formală, un 
alt element caracterizează producția de carte universitară: este 
vorba de sistemul de peciae. Pentru a face față cererii continue de 
texte, şi deopotrivă pentru a veghea asupra autenticității şi 
corectitudinii formale a textelor, în multe universităţi europene, 
mai ales la Bologna şi Paris, încă din primele decenii ale sec. al 
XIII-lea, s-a elaborat un sistem articulat şi funcţional de 
multiplicare a cărților. Pentru toate cărțile de texte utilizate se crea 
o copie oficială, numită exemplar. Aceste exemplaria erau scrise în 
fascicule, toate de aceeaşi lungime: fasciculele erau cunoscute sub 
numele de peciae. 

De aceste exemplaria se ocupă (mai cu seamă 
împrumutând din când în când peciae) stationarii, nişte librari / 
bibliotecari, care lucrau în număr mare pe lângă universități. O 
comisie de petiarii, aleşi dintre profesori, verifică la începutul 
anului academic corectitudinea textuală a acestor exemplaria şi le 
fixează preţul de împrumut. Se face o listă oficială de exemplaria şi 
se trec în ea tarifele; lista trebuie să fie afişată în oficiul fiecărui 
stationarius. 

Avantajul sistemului este evident: copiştii profesionişti, 
precum şi studenţii individuali, puteau să închirieze din când în 
când acele peciae de care aveau nevoie, pentru a transcrie textul. 
Pe de altă parte, era posibil ca în felul acesta să fie implicate mai 
multe persoane în copierea unui singur text, tot atâtea, câte 
fascicule cuprindea textul respectiv. 

Mecanismul putea fi atins de defecţiuni, care provocau 


incidente în transcriere, ale căror urme s-au păstrat în manuscrisele 

unde apar pe margini (adesea cu litere mărunte, uneori şterse sau 
tăiate parțial) indicaţii ale sfârşitului sau începutului de pecia, cu 
numărul care o individualiza. Se putea întâmpla ca un copist, după 
ce termina transcrierea unei pecia, să nu o găsească în oficiul 
stationarius-ului pe cea care urma, împrumutată fiind altcuiva. El 
putea atunci să lase în alb un anumit număr de foi şi să treacă la 
transcrierea unei pecia de mai departe. Odată obținută însă pecia 
lipsă, copistul descoperea uneori că spațiul pe care i-l destinase în 
alb era prea mare sau prea mic: aşa se face că în manuscrise se 
poate găsi o coloană rămasă în alb sau, dimpotrivă, ca textul să fie 
copiat şi pe margini şi scris cu litere extrem de mici. 

Independent de incidentele inevitabile, sistemul de peciae 
a fost capabil să răspundă exigenţelor cititorilor, de a avea la 
dispoziţie în timp scurt toate cărțile care le erau de folos, precum şi 
exigențelor universităților, de a gestiona şi a controla difuziunea 
textelor şi, prin aceasta, a mesajelor culturale pe care le 
transmiteau. 

Universitățile şi şcolile medievale nu au rămas ca o 
realitate palpabilă; a rămas însă proiectul unui edificiu ideal visat 
de un profesor de retorică de la Universitatea din Bologna: 
Boncompagno da Signa (cunoscut şi sub numele latinizat 
Boncompagnus) În a sa Rhetorica nouissima (1235), un text 
fundamental pentru studioşii retoricii, în capitolul dedicat 
importanţei de a memora, Boncompagno schiţează un loc construit 
anume pentru exercitarea memoriei, aşadar pentru studiu. 


Boncompagno nu a văzut niciodată realizată această şcoală a sa, 

dar din rândurile lui răsar câteva detalii ale şcolilor ce ne sunt 
familiare. 

„Un edificiu scolastic trebuie să fie construit într-un loc 
deschis, unde este aer curat. Trebuie să fie departe de locurile 
frecventate de femei, de zgomotele pieţei, de cai, de canale, de 
câini care latră, de gălăgie dăunătoare, de trosnete şi de mirosul 
rău. Lăţimea şi lungimea edificiului trebuie să fie aceeaşi. Cât 
despre ferestre — ele trebuie să fie nici mai puţine, nici mai multe 
decât este necesar pentru o iluminare corectă. Este bine ca 
aşezământul să fie la etajul de sus. Tavanul nu trebuie să fie nici 
prea înalt, nici să apese podeaua, pentru că în ambele cazuri scade 
capacitatea de memorare. Şcoala va fi curățată de praf şi de orice 
murdărie. Va fi fără imagini şi de picturi, cu excepţie celor care 
sunt în mod deosebit eficace pentru exercitarea memoriei în 
diversele materii studiate de elevi. Toţi pereţii vor fi vopsiți numai 
în verde; trebuie să fie o singură intrare, iar scările să nu fie 
obositoare la urcat. Profesorul să şadă mai sus decât studenţii, la o 
înălțime de la care să poată controla cine intră. Se dispun două sau 
trei ferestre prin care, din când în când, mai ales când e vreme 
frumoasă, profesorul să poată privi afară şi admira pomii, grădinile 
şi florile: vederea lucrurilor plăcute întăreşte memoria. Locurile 
studenţilor să fie aşezate în ordine, ca profesorul să-şi poată aminti 
numele lor, precum şi pentru ca toți să poată vedea chipul 
profesorului. Studenţii nobili şi de neam înalt să fie aşezaţi în 
locurile cele mai bune. Toţi cei dintr-o provincie sau de un neam să 
fie aşezaţi împreună, dar respectând locul de onoare i se cuvine 


fiecăruia după însărcinările sale, noblețea şi meritele sale 


118 


personale. Nu se schimbă niciodată ordinea locurilor şi nimeni nu 
ia locul altuia, ci fiecare îşi păstrează locul care i-a fost atribuit. Eu 
nu am avut niciodată o asemenea şcoală şi nu cred că există undeva 
vreuna de felul acesta. Dar poate că într-o bună zi sfaturile acestea 


vor fi de folos urmaşilor.” 


O realitate nouă are nevoie de cuvinte noi. Instituţia 
universitară şi-a format un lexic propriu, care a trecut din latina 
medievală în limbile moderne. Rareori este vorba de cuvinte 
inventate anume; cel mai adesea, termeni aflați deja în uz, luaţi din 
limbajul şcolilor neuniversitare sau din viaţa de toate zilele, îşi 
schimbă înțelesul şi se specializează, devenind termeni tipic 
universitari, dintre care mulți sunt în uz şi acum, dezvăluind cât de 
legată este universitatea de azi de rădăcinile ei medievale: 
realitatea care stă în spatele acestor cuvinte, antice şi mereu 
aceleaşi, poate fi şi chiar este profund diferită. 

Termenul „universitate” din limbile europene moderne se 
referă fie la conţinutul învăţământului superior, fie la organizarea 
lui, obiecte pentru care Evul Mediu folosea două cuvinte distincte: 
studium Şi universitas. Universitas indica în latina medievală orice 
ansamblu de persoane, organizat pentru a atinge scopuri precise; 
odată cu afirmarea universităţii, se defineşte corporația (formată 
din studenți sau profesori, după aşezăminte) care avea autoritate 
asupra cunoştinţelor transmise în şoli şi asupra persoanelor care 
frecventau şcolile. Prin studium se denumea conţinutul activităţii 
didactice şi de cercetare, complexul disciplinelor, metodele. În 


universitatea medievală se vorbea, pentru a desemna diversele arii 

disciplinare, de facultăţi (facultates). Profesorii erau numiţi 
magistri sau doctores; la Paris, se folosea de obicei primul termen, 
la Bologna, al doilea (pentru că aici „maestro” desemna un 
profesor de rang inferior). Maeştri de drept de la Bologna erau 
numiţi şi domini, un cuvânt din vocabularul feudal, încărcat de o 
autoritate care le era recunoscută. A ajuns pînă la noi termenul 
bidellus sau bedellus: acest personaj din universtăţile medievale era 
important, din moment ce putea fi însărcinat să controleze dacă 


profesorii îşi îndepliniseră regulamentar îndatoririle didactice. 

4. BIBLIOTECI 


În vremea nostră. cele mai numeroase şi preţioase 
manuscrise latineşti şi greceşti sunt concentrate în câteva 
biblioteci, dominate de cele din Italia. 

Cea mai importantă dintre ele este Bibliotheca 
Laurentiana din Florenţa (se numeşte Laurentiana pentru că a fost 
înfiinţată pe lângă biserica San Lorenzo; este numită şi Bibliotheca 
Medicea, după întemeietorul ei, Cosimo de Medici 1444; mai 
poartă un nume: Bibliotheca Marciana, pentru că la început, până 
s-a construit clădirea bibliotecii, manuscrisele au stat în mănăstirea 
San Marco din Florenţa). Un manuscris aflat aici se poate numi 
aşadar codex Laurentianus sau Mediceus sau Marcianus sau 
Florentinus. Aceste manuscrise, nefiind prea numeroase la început, 
au fost aşezate pe pupitre (pluteus), legate cu lanţuri; cele mai 
importante aşa se află şi azi, fiind indicate prin sintagma libri 
catenati. 

La Roma: Bibliotheca Vaticana (întemeiată la începutul 
sec. al XV-lea). A fost îmbogăţită în 1600 cu colecția de 
manuscrise a unui umanist, Flavius Ursinus; s-a mai îmbogățit prin 
achiziționarea de manuscrise, mai ales palimpseste, de la 
mănăstirea Bobbio, de lângă Milano şi prin aducerea unui mare 
număr de manuscrise de la Heidelberg (provincia Palatinata). Un 
manuscris aflat aici se poate numi aşadar, după proveniența sa, 
codex Vaticanus sau Ursinianus sau Bobbiensis (Bobbiensis 


Vaticanus) sau Palatinus (Palatinus Vaticanus). 

La Milano (Mediolanum): Bibliotheca Ambrosiana (cu 
numeroase manuscrise, precum şi palimpseste, de la Bobbio, 
descifrate pentru prima dată de Angelo Mai. 

La Veneția: Bibliotheca Marciana, nomenclatorul 
înregistrează aici codex Marcianus sau Venetus (Marcianus 
Venetus). Nucleul, mai degrabă simbolic, al bibliotecii venețiene 
este alcătuit din manuscrisele latineşti şi greceşti colecționate de 
Petrarca care, la moartea sa, le-a lăsat bisericii San Marco; aceste 
codice s-au pierdut în mare parte. Cardinalul Bessarion şi-a dăruit, 
în 1468, colecția de opt sute de manuscrise (preponderent grecești) 
bibliotecii San Marco, drept mulțumire pentru azilul acordat de 
Veneția grecilor fugiți din calea turcilor. 

La Napoli a existat o bibliotecă importantă, Bibliotheca 
Neapolitana, întemeiată de dinastia Bourbon; aici sunt, mai ales, 
papirusuri descoperite la Herculaneum. 

Din afara Italiei, sunt importante pentru colecțiile de 
manuscrise Biblioteca Națională de la Paris; Biblioteca Națională 
din Leiden (o colecție mai prețioasă pentru zona orientală decât 
pentru cea greco-romană); Biblioteca Regală din Madrid 
(Matritensis) deține manuscrise vechi, care, fără a fi numeroase, 
sunt de bună calitate. În Anglia există trei colecții distincte de 
codice latineşti şi greceşti: în primul rând, cea a universității din 
Oxford (Oxonium: codex Oxoniensis) care se numeşte Bodleiana 
(după numele întemeietoruluisău); se află aici aproximativ treizeci 
de mii de manuscrise, printre care şi o serie ajunsă aici ca pradă de 
război (dăruite lui Bodley de contele de Essex, luate dintr-o 


bibliotecă din Spania). La Cambridge (Cantabrigium: codex 

Cantabrigianus) există mai ales texte greceşti. În sfârşit, la Londra, 
la Biblioteca Muzeului Britanic (codex Londiniensis; Musaei 
Britannici) se află cam şaptezeci de mii de manuscrise, dintre care 
însă cele mai multe sunt orientale). 

Din spaţiul german, se disting două colecții de 
manuscrise. La Heidelberg se află o bibliotecă întemeiată în 1421; 
este cea mai veche bibliotecă publică germană care a supravieţuit 
până în vremea noastră. În 1622, în timpul războaielor religioase, 
un general al papei a luat aproximativ trei mii cinci sute de 
manuscrise, bine alese, şi le-a dus la Vatican. În 1797, Bonaparte a 
dus de la Roma, tot ca pradă de război, manuscrise din biblioteca 
Vaticană; alegând mai ales manuscrise de la Heidelberg. După 
tratatul de pace din 1815, au revenit la Vatican peste două mii şase 
sute de manuscrise originare din Heidelberg. Un al doilea centru 
german important pentru codice este Wolfenbüttel 
(Guelferbytana): oraşul a avut un principe care, la începutul sec. al 
XVI-lea, şi-a lăsat moştenire publică toată biblioteca (în jur de 
douăzeci şi opt de mii de volume, între care zece-douăsprezece mii 
sunt codice latineşti şi greceşti). Biblioteca, aflată într-un orăşel 
ocolit de ultimul război, a rămas într-o stare bună. 

În România a existat, în sec. al XVIII-lea, o bibliotecă 
importantă, cea a Mavrocordaţilor, despre care se spune că ar fi 
avut şase sute de mii de volume (un număr mai degrabă legendar, 
amintind de biblioteca din Alexandria). Unul dintre cele două 
cataloage existente precizează numărul autorilor: 405 lucrări de 
autori greci şi 222 lucrări de autori latini (pot fi amestecate 


manuscrisele cu tipăriturile). Al doilea catalog precizează numărul 

manuscriselor: 162. Aceste manuscrise au fost cercetate de soli 
francezi şi cel puțin şaptezeci şi şase au fost vândute, ajungând la 
Paris (unde s-au păstrat). Despre biblioteca stolnicului Constantin 
Cantacuzino nu se ştie nimic; într-o vreme a stat şi ea găzduită de 
Palatul Văcăreşti, fiind poate înglobată de Mavrocordat în 
biblioteca sa. Cărţile au dispărut; s-a păstrat (în colecția de 
documente inițiată de Eudoxiu Hurmuzachi) un catalog al 
bibliotecii mănăstirii Văcăreşti, întocmit pe la jumătatea sec. al 


XIX-lea. 

5. EDIŢII 


Primul rezultat al muncii editorului este alcătuirea unui 
stemma. Mărturia este strict limitată la erorile semnificative (vide 
infra), care ar putea indica anumite linii de descendență (fiind 
evident că o citire corectă, autentică poate supravieţui în orice 
linie). 

Erorile care apar în cursul transcrierii au o semnificație 
decisivă în studierea interrelaţiilor dintre manuscrise. Investigarea 
erorilor se poate face în sine, cu scopul de a determina felul în care 
au apărut şi calea de eliminare a lor. Pe de altă parte, erorile pot fi 
cercetate în scopul alcătuirii unui stemma, dar atunci devin 
relevante anumite caracteristici ale lor. Din acest punct de vedere, 
se vorbeşte despre erori indicative sau semnificative, errores 
significativi, utile în detectarea relațiilor stemmatice. 

Paul Maas stabileşte o formulă de analiză, pornind de la 
constatarea că erorile semnificative sunt separative sau 
conjunctive. 

Vorbim de erori separative dacă un manuscris atestă o 
eroare acolo unde un alt manuscris păstrează lecţiunea autentică: 
atunci are o descendență independentă de a acestuia (rămâne însă 
incertitudinea generată de contrastul dintre lecţiunile autentice şi 
posibilele emendări). 

Dependenţa unui martor de un altul nu poate fi 
demonstrată direct, ci numai prin excluderea posibilității de a fi 


independent. Se demonstrează că un martor B este independent de 

un martor A, descoperind în A împotriva lui B o eroare constituită 
în aşa fel încât ceea ce ştim noi din stadiul criticii conjecturale a 
perioadei dintre A şi B ne autorizează să avem certitudinea că nu 
putea fi îndepărtată prin conjectură în acea perioadă. Erorile de 
tipul acesta sunt numite erori separative (errores separativi). 

O eroare celebră în tradiţia clasicilor greci este omisiunea 
versului Oedipus Tyrannus 800 în Codex Laurentianus 32.9 din 
sec. al X-lea sau al XI-lea (L) împotriva manuscriselor din sec. al 
XIII-lea (AT). Este un fapt general acceptat azi că niciun bizantin 
din acele trei secole nu putea compune versul respectiv. Mai mult, 
s-a demonstrat între timp, prin intermediul erorilor separative din L 
(e drept, mai ales în textul scholiilor), că un număr de manuscrise 
bizantine din Sofocle sunt independente de L. 

Se identifică erori conjunctive dacă două sau mai multe 
manuscrise împărtăşesc o eroare proprie, şi anume una care nu 
poate fi atribuită unei coincidențe în citirea greşită, şi care face ca 
manuscrisele să fie asociate într-o anumită linie de descendență (şi 
de data aceasta, există posibilitatea ca o emendare să fi anulat 
mărturia asocierii). 

Se poate dovedi că doi martori, B şi C, sunt împreună 
împotriva unui al treilea, A, prin identificarea faptului că o eroare 
comună lui B şi C este de o asemenea natură încât e puţin probabil 
ca B şi C să o fi comis independent una de alta. Asemenea erori 
sunt numite erori conjunctive (errores coniunctivi). Este un 
domeniu al probabilităților (sau improbabilităţilor), nu al 
certitudinilor, pentru că nu se exclude teoretic posibilitatea ca mai 


mulți martori, în mod independent, să facă aceeaşi greşeală. 

Probabilitatea ca doi martori să fie în acord pentru că au folosit 
aceeaşi sursă este însă mai mare. Contextul este relevant: dacă 
ambii martori prezintă, de pildă, un conglomerat de erori datorate 
itacismului şi singura eroare pe care o au în comun se datorează 
itacismului, atunci faptul respectiv nu se transformă într-un 
argument care să sprijine stemma. Dacă, pe de altă parte, ambii 
martori au autoritate ortografică, o eroare comună provocată de 
itacism face probabilă explicarea prin apartenenţa la aceeaşi 
familie. 

Aceste două tipuri de erori indicative apar frecvent în 
textele extinse, astfel încât cele două tipuri de relaţii pe care le 


implică pot fi demonstrate dincolo de orice îndoială. 


Natura tradiției medievale implică, în cazul textelor 
relativ puţin citite, producerea unui număr mic de copii (cel mult 
trei) după acelaşi arhetip; în cazuri extrem de rare s-au conservat 
toate cele trei copii sau descendenţi din fiecare din ele. Pe de altă 
parte, când textele erau intens citite, exista o tendință de 
contaminare: în momentul în care se produce contaminarea, 
metoda care stă la baza alcătuirii unui stemma devine 


impracticabilă. 


Recomandările stricte de alcătuire a schemei de 
descendență nu se aplică în cazurile în care tradiția manuscrisă a 
fost supusă emendării sau contaminării, iar faptul acesta impune 
limitări, pentru că este primejdios ca un text să fie editat pe baza 


unui stemma incert. 

Mai departe, stemma trebuie să acopere o tradiție închisă: 
altminteri orice manuscris individual poate conţine variante (în text 
sau pe margine) care provin dintr-o sursă externă. 

Cel mai adesea, editorii se confruntă cu probleme 
generate de absenţa unor proceduri stemmatice clare, şi de 
dificultatea de examninare şi evaluare a unor manuscrise emendate 
sau contaminate. Asemenea manuscrise pot varia în dată (mai ales 
când este vorba de autori care s-au bucurat de o largă popularitate), 
de la Occidentul sau Bizanțul medieval până în vremea Renaşterii. 
Este întotdeauna relevantă cercetarea stării filologice în ansamblu 
a unui manuscris. Manuscrisele târzii pot păstra o tradiție de dată 
veche, iar acest principiu a fost perfect formulat de Pasquali: 
recentiores non deteriores. 

Principiul este generat de constatarea că un martor care 
de dată mai târzie decât decât altul nu este în mod necesar, din 
acest motiv, un martor inferior. Vârsta unui martor este luată în 
considerație doar ca terminus ante quem, indiciu că nu poate 
proveni dintr-un codice ulterior lui. Cel mai vechi martor existent 
este întotdeauna complet independent, în vreme ce independenţa 
martorilor ulteriori (împotriva celor care sunt mai timpurii decît ei) 
trebuie demonstrată prin erori separative. Tot aşa, în examinarea 
martorilor din punctul de vedere al independenţei lor, parcursul 
corect începe de la cel mai vechi, iar apoi ajunge la recentiores, în 
ordine cronologică. Aceşti martori recentiores se dovedesc a fi, în 
majoritate, dependenți. 

Ştiinţa bizantină merită să fie corect evaluată, tot aşa cum 


se cuvine să fie preţuite efectele adnotărilor medievale sau 

măiestria emendărilor Renaşterii. Bibliografia recentă şi recurgerea 
la mijloacele moderne de cercetare reprezintă pentru editor o 
complinire a studierii câmpului general al tradiției mansucriselor 
de care dispune. Şapte manuscrise din Eschil pot sugera un 
stemma, alte şaptesprezece o pot distruge, la acestea urmând să se 
adauge şi alte manuscrise eschiliene. Concluziile se formulează 
doar după ce sunt examinate mărturiile din toate punctele de 
vedere. Un editor al lui Polibiu ori Titus Livius poate prezenta un 
stemma şi o tradiţie închisă a principalei linii de descendență, dar 
numai după colaţionarea tuturor manuscriselor cunoscute; Polibiu 
şi Titus Livius erau totuşi texte prea voluminoase pentru a se 
bucura de o popularitate neîntreruptă, iar un hiatus în transmitere 
poate avea efecte ascunse. Recensiunea manuscriselor, chiar dacă 
permite o mărturie adecvată, poate implica argumentul 
probabilității ca ipoteză de lucru, iar emendarea şi contaminarea 
sunt în măsură să vicieze analiza. 

Se poate recurge la examinarea statistică, un calculus de 
variante, care nu implică nicio opinie în privința autenticității 
lecţiunilor sau a deteriorării lor succesive. Munca statistică poate fi 
făcută acum mijloace moderne, cu condiția ca datele să fie 
pregătite adecvat. Beneficiul constă nu numai în viteza de lucru, ci 
şi în depăşirea erorilor omeneşti în judecarea mărturiilor. 
Rezultatul ultim nu rămâne unul mecanic, ci se plasează în 


contextul evaluării autorului respectiv, al subiectului şi stilului. 

6. EDITIO PRINCEPS 


Numele de editio princeps se foloseşte pentru prima 
ediţie tipărită a unei opere. Renaşterea a fost predominant latină, 
iar umaniştii, după inventarea tiparului, s-au îngrijit de tipărirea 
clasicilor latini. Înaintea tuturor celorlalţi autori, a fost publicat 
Cicero: De officiis şi Paradoxa (în 1465, editat de Fust şi 
Schoeffer, la Magonza), De oratore (1465, Sweynheim şi 
Pannartz, la Subiaco); din acelaşi an datează o ediţie din Lactanţiu. 
Autorii greci s-au bucurat de mai puțină atenție. Primele cărți 
tipărite în greacă au fost, din motive didactice, gramaticile greceşti 
ale lui Constantin Lascaris (Milano, 1476) şi Manuel Chrysoloras 
(Veneţia, 1484); ediţia princeps a lui Homer datează abia din 1488, 
când era deja publicată cea mai mare parte a clasicilor latini 
cunoscuţi atunci. Descoperirile ulterioare au îmbogăţit tabloul 
edițiilor princeps latine din secolele care au urmat incunabulelor. 

lată câteva exemple: din 1515 datează prima parte a 
Annalelor lui Tacit, din 1520, Velleius Paterculus; din 1518 pînă în 
1773, prin descoperiri succesive, au fost adăugate cărți, capitole, 
fragmente care lipseau ediţiei princeps a lui Titus Livius din 1469; 
în 1508 a fost completat epistolarul lui Pliniu cel Tânăr către 
Traian, în 1528, cel al lui Cicero către Brutus. 

În schimb, abia la sfârşitul sec. al XVI-lea se poate spune 
că au fost publicaţi în cea mai mare (şi mai importantă) parte 
autorii greci. Ediţii princeps au apărut însă chiar şi după această 


dată (fără a fi limtate la descoperirile papiriacee sau de texte găsite 

ulterior), cum este de pildă Soranus (Ilepi yvvarketov nov), 
care a fost găsită de F. R. Dietz şi a fost publicată după moartea 
acestuia, în 1838. Din 1652 datează culegerea Antiquae musicae 
auctores septem, din 1698, Arrian ( Iv5un), din 1715, Dionysios 
Thrax (Texvn YpouuoTIKn). 

Etortul de tipărire a autorilor greci a fost rapid dublat de 
traducerea lor în limba latină; uneori s-a întâmplat ca traducerile 
umaniştilor (integrale sau parțiale) să fie publicate înaintea edițiilor 
princeps ale autorilor greci (câteva exemple: Batrachomiomachia, 
Esop. Herodot, Tucidide, Platon, Aristotel etc.). În câteva din 
aceste cazuri, originalul grec s-a pierdut. Extrem de rare sunt 
situațiile în care textul grecesc este ulterior regăsit: multe din 
operele lui Galenus au ajuns până la noi doar în traducere 
latinească; asta era situaţia şi pentru Ilepi AenTvvovons LONG, 
dar în 1898 a fost publicat textul grecesc după un codice descoperit 


atunci. 

7. EDIȚIILE CLASICE 


Părțile esenţiale ale edițiilor dintr-un autor clasic sunt 
titlul, prefața, conspectus siglorum et notarum, textul, aparatul 
critic, la care adesea se adaugă fontes et testimonia, unul sau mai 


mulți indici. 


Titlul se scrie în latină cu litere majuscule şi fără 
interpuncție. Se cuvine să fie, pe cât posibil clar şi scurt. De pildă: 
P. PAPINI STATI 
ACHILLEIS 
RECENSVIT 
ALDO MARASTONI 
BSB B. G. TEUBNER VERLAGSGESELLSCHAFET 
1974 


sau 


FLAVII SOSIPATRI CHARISII 

ARTIS GRAMMATICAE 

LIBRI V 

EDIDIT 

CAROLUS BARWICK 

EDITIO STEREOTYPA CORRECTIOR 
EDITIONIS PRIORIS 

ADDENDA ET CORRIGENDA 

COLLEGIT ET ADIECIT 
K. KUHNERT 
LIPSIAE IN AEDIBVS B. G. TEVBNERI MCMLXIV 


Titlul operei este precedat de numele autorului, în cazul 
genitiv. Nu există un raport sintactic între titlul operei şi numele 


editorului: ar fi fost o eroare să apară scris LIBROS V. 


Titlul unei opere greceşti se poate lăsa în limba greacă: 


ARISTOTELIS 


IIOAIOEIA AOENAION 
QVARTVM EDIDIT 


FRIDERICVS BLASS 
LIPSIAE IN AEDIBVS B. G. TEVBNERI 
MCMIII 


sau (mai frecvent) se poate da echivalentul latinesc: 


BABRII 

MYTHIAMBI AESOPEI 

EDIDERUNT 

MARIA JACODA LUZZATTO 

ET 

ANTONIUS LA PENNA 

BSB B. G. TEUBNER VERLAGSGESELLSCHAFET 
1986 

Seria Euripide a aceleiaşi edituri atestă abordări diferite 
ale relaţiei gramaticale dintre numele autorului şi titlul operei. lată 


două exemple: 


EVRIPIDIS 

HELENA 

EDIDIT 

KARIN ALT 

LIPSIAE IN AEDIBVS B. G. TEVBNEI MCMLĂIV 


EVRIPIDES 

IPHIGENIA IN TAVRIS 

EDIDIT 

DAVID SANSONE 

BSB B. G. TEUBNER VERLAGSGESELLSCHAFT 
1981 


Varianta ultimă (cu numele autorului în cazul nominativ) 
se regăseşte, e.g., în ediţiile Teubner ale operelor euripideice 
Bacchae (ed. E. Christian Kopff, 1982) şi Supplices (ed. 
Christopher Collard, 1984). 


Şi mai departe de standardele obişnuite ale paginii de 


titlu sunt aceste exemple, care ies în evidenţă prin dimensiuni şi, 


mai ales, prin absenţa consemnării anului: 

M. TVLLI CICERONIS 

EPISTVLAE 

VOL. I 

EPISTVLAE AD FAMILIARES 
RECOGNOVIT 

BREVIQVE ADNOTATIONE CRITICA 
INSTRVĂIT 

LODOVICUS CLAUDE PURSER 
COLLEGII SANCTAE 

ET INDIVIDVAE TRINITATIS IVXTA DVBLIN SOCIVS 
OXONII 

E TYPOGRAPHEO CLARENDONIANO 


HYGINI 

FABVLAE 

RECENSVIT, PROLEGOMENIS COMMENTARIO 
APPENDICE INSTRVĂIT 

H. I. ROSE M.A. 


LVGDVNI BATAVORVM APVD A. W. SIJTHOFF 


Exista obiceiul ca prefața să fie scrisă în latină; edițiile 
recente au abandonat în general acest tip de relație cu limbile 
clasice. Dacă există incertitudini asupra datei operei, autenticității 
ei etc., acestea ocupă primul loc. Apoi se trece la examinarea 
tradiției directe. Pentru fiecare dintre codicele pe care se bazează 


ediția, se semnalează în margine sigla, se descrie species externa, i 

se prezintă conţinutul, i se relatează istoricul. Pentru simplificarea 
aparatului critic, se pot face în prefață referiri la particularitățile 
ortografice ale codicelor. la coruptelele lor specifice, la erorile cele 
mai importante ale colaționărilor precedente etc. Dacă tradiția 
directă cuprinde şi papirusuri, florilegii, inscripții, se indică 
aceleaşi elemente ca şi în cazul codicelor. Dacă se folosesc şi 
codice care s-au pierdut, se indică în ce fel li se pot recupera 
lecțiunile. Nu trebuie uitate edițiile umanistice şi îndeosebi ediţiile 
princeps, adesea copii ale unor codice care, după folosirea pentru 
tipar, au fost considerate superflue şi s-au pierdut (de aceea ediţiile 
princeps pot avea valoarea unor codice). 

De o importanţă aparte pentru critica de text este tradiția 
indirectă: de aceea trebuie tratată în prefață, imediat după cea 
directă. 

Se trece apoi la indicarea edițiilor, iar în cazul celor cu 
valoare ştiinţifică se dă lista completă; se pot face, pentru fiecare, 
aprecieri generale şi se semnalează deficienţele. 

Mărturiile antice asupra autorului şi asupra operei ocupă 
ultimele pagini ale prefeţei, care este numerotată cu cifre romane şi 
împărțită în capitole. Pentru a face mai comodă consultarea, se 
recomandă să se indice în margini subiectul. Rândurile se pot 
numerota pe margini, din cinci în cinci, pentru a facilita trimiterile 
ulterioare. Notele prefeţei se indică prin numere progresive, fără să 
se țină cont de diviziunea pe capitole. 

Între prefaţă şi text se pune lista de sigle şi de semne 
(conspectus siglorum et notarum). Codicele sunt indicate de regulă 


cu o singură literă majusculă, cel mai adesea litera inițială a 

numelui lor. Explicarea siglelor se cuvine să fie scurtă, doar 
numele şi data codicelui, e.g.: A = codex Ambrosianus C 29 inf. 
saec. X. Orice alte observaţii sunt rezervate prefeţei. Lista începe 
cel mai adesea cu codicele de autoritate. Nu arareori codicele sunt 


indicate cu litere minuscule sau greceşti, e.g.: o = codex 


Oxoniensis Collegii Corporis Christi 57 saec. XII; = codex 


Parisinus E 71 anno 1416 scriptus. 
Rareori există motive suficient de puternice pentru a 
schimba siglele uzuale. Un grup de codice care formează o familie 


se poate semnala cu o siglă specială: în Oratio Pro Caelio (ed. 


Klotz) consensul codicilor G E H este indicat cu 


Cu œ sau Q e indicat consensul tuturor codicelor, cu 
excepția celor numiți expres în aceeaşi notă; se notează cu literą 
sau cu mențiunea Jtali lecțiunile sau conjecturile anonime din 
epoca Umanismului. Nu se recomandă notarea cu pentru codices 
recentiores (în ansamblu sau în parte) sau distingerea între codicele 
integri ŞI mutili, sau între antiquiores şi recentiores. 

Toate observațiile referitoare la codice se fac în prefață, 
nu în conspectus siglorum. La siglele codicelor se adăugă cele ale 
papirusurilor şi ale florilegiilor/antologiilor. Chiar şi codicele 
pierdute merită să figureze cu siglele lor, dacă au fost deja 
colaționate sau dacă li se pot recupera lecțiunile din alte surse. 

După siglele codicelor se pun notae, prin care se explică 
abrevierile folosite în aparatul critic: om., del., cor. etc.; semnele < 
>, [], f etc., indicațiile editorilor, ale celor care au făcut emendări, 


ale revistelor, disertaţiilor etc. 

Conspectus poate varia în funcţie de operă. În cartea De 
medicamentis a lui Marcellus se adaugă signa ponderum 
medicinalium. Pentru operele dramatice, se adaugă la text personae 
ŞI argumenta, iar după text se pune conspectus metrorum. 

Textul este editat cu caractere simple (rotunde). Cu 
cursive se notează observaţiile editorului. Cu majuscule se scriu 
formulele juridice, actele politice şi alte asimilabile lor. Paragrafele 
corespund cel mai adesea capitolelor; în caz contrar, este preferabil 
să fie puţin frecvente. Citatele şi cuvintele unui interlocutor se pun 
între ghilimele. În paranteze unghiulare < > se pun literele şi 
cuvintele care lipsesc în codice şi sunt adăugate prin conjectură; în 
paranteze drepte [ ] se pun literele şi cuvintele tradiției directe 
expurgate de editor. O serie de asteriscuri indică presupunerea unei 
lacune în text; lacunele din tradiţia manuscrisă trebuie semnalate 
însă în aparatul critic. Cuvintele iremediabil deteriorate se pun între 
cruces. Consensul este aproape unanim în editarea tradiției 
manuscrise; pentru textele papiriacee încă nu există un acord 
complet, iar textele epigrafice sunt în mod curent editate cu alte 
valori ale semnelor grafice. 

Marginile textului se folosesc în mod diferit. Cel mai 
adesea pe partea de sus a celor două pagini ale cărții deschise se 
scriu numerele paginilor respective, conţinutul lor, numele 
autorului şi titlul operei. Indicarea capitolelor şi a paragrafelor se 
face pe una dintre marginile laterale: pe aceeaşi margine (sau pe 
cealaltă) sunt numerotate rândurile. Dacă existenţa a două puncte 
în acelaşi rînd face neclar începutul unui capitol sau paragraf, se 


lasă un interval mai mare înainte de începutul unui nou capitol sau 

paragraf. Dacă există un singur manuscris sau dacă dintr-unul 
singur derivă toți ceilalți, se semnalează pe margine recto-ul şi 
verso-ul (chiar şi în mijloc de cuvânt); în acelaşi fel se notează 
paginile edițiilor importante pentru valoarea lor ştiinţifică sau 
pentru răspândirea lor. Vulgata multor texte greceşti în proză are o 
numerotaţie specială, cu adăugarea literelor alfabetului latin (a b c 
d etc.): aceste numere se aşază într-o margine a textului edițiilor 
moderne. Pentru numărul de versuri nu există o normă constantă, 
dar cel mai adesea se notează pe marginea stângă. Pentru ediţiile 
din Plaut şi Terenţiu, se fac de obicei două numerotări: în marginea 
superioară, actele şi scenele, iar într-o margine laterală, cea a 
totalului comediei. Rareori numerotarea se face în josul paginii. 
Pentru textele istorice se pot pune pe marginile laterale indicaţii 
cronologice; pe marginile interne ale ediţiei sale din Solinus, 
Mommsen a adăugat locurile paralele din Pliniu cel Bătrân. 

Sub text se pune în formă latină aparatul critic, care 
trebuie să fie, mai presus de toate, clar. În corespondenţă cu 
rândurile sau versurile textului, aparatul este numerotat cu cifre 
arabe aldine; lecțiunile codicelor şi conjecturile filologilor sunt cu 
caractere normale (rotunde), iar tot restul, cu caractere cursive; în 
multe ediţii însă caracterele normale şi cursive sunt folosite diferit. 
Lecţiunile diferite ale aceleiaşi note sunt separate cu o virgulă sau 
cu două puncte, sau fără nici un semn de punctuație. Dacă în 
acelaşi rând sunt două sau mai multe note, acestea se disting între 
ele printr-un spaţiu sau prin două linii verticale. Codicele se indică 


prin siglele din conspectus, iar „mâinile” diferite se notează cu 


1 
cifre arabe superioare: e.g. M . 

Literele din lecțiunile codicelor care sunt marcate cu 
puncte trebuie (în viziunea editorului) înlăturate (e.g., timeret); 
tăieturile prin răzuire sunt indicate cu asterisc sau cu linii verticale 
uşor înclinate: agi* (era. s) V, inma// F (eras. 2 litt., fort. os). 

Cu excepția situațiilor ieşite din comun, nu se 
consemnează dubiile asupra lecțiunii arhetipului sau familiei, 
divergențele sau erorile codicelor individuale şi nici lecțiunile 
eronate din codice izolate. Editorul inventariază pentru sine, din 
edițiile precedente, precum şi din reviste, acte academice, 
monografii etc., toate conjecturile propuse de savanţi, dar este de 
dorit să le selecționeze cu prudență pe cele incluse în ediția sa. 

Numele filologilor se dau după abrevierile semnalate în 
notae. Dacă ajunge să fie citat un nume nou, se foloseşte în forma 
latinească, la nominativ, numai pentru filologii care sunt numiţi în 
mod obişnuit aşa (e.g., Victorius şi nu Vettori, Camerarius şi nu 
Kammermeister, Perizonius şi nu Voorbroek), dar se scrie Bentley, 
Haupt şi nu Bentleius, Hauptius. Se declină însă în formă 
latinească numele filologilor moderni (e.g.: a Wilamovitzio, 
Mommseno). 

Titlurile de reviste nu se traduc în latină (Rheinisches 
Museum, nu Museum Rhenanum). 

Strict logic, ar trebui puse după aparat testimonia 
ueterum, auctores Şi imitatores, pentru că sunt legate de text, dar 
ulterioare lui. Totuşi, după uz, ele se pun între text şi aparat. 

După text se pune un indice de nume proprii. În anumite 


cazuri apar şi alți indici: nume de scriitori citați, testimonia, 

auctores şi imitatores, particularități gramaticale şi sintactice sau 
altele. 

